
Oteen  Maltesen  (Sehested)  blev  født  den  iite 
(eller  I2te)  Januar  1553  paa  Gudum  Kloster  i  det  nord- 1 
vestlige  Jylland.  Hans  Fader  var  Maltejensen  (Sehe- 
sted) til  Holmgaard,  Høiris  og  Nøragergaard,  som  var 
Søn  af  Jens  Thomesen  (Sehested)  til  Vellinghøi  og 
Høiris,  Landsdommer  i  Nørrejylland,  og  Anna  Maltes- 
datter Juel  til  Holmgaard. 

Malte  Jensen  havde  i  Aaret  1548  deltaget  som  Hof- 
sinde, med  fire  Heste,  i  Brudetoget  til  Meissen,  da 
Kong  Christian  IIIs  Datter,  Prindsesse  Anna,  ledsaget 
af  sin  Moder,  Dronning  Dorothea,  skulde  drage  til  Tor- 
gau  for  at  ægte  Hertug  August,  som  senere  blev  Kur- 
fyrste af  Sachsen.  Rigsmarsken,  Otto  Krumpen,  repræ- 
senterede Kongen  paa  dette  prægtige  Tog,  som  lededes 
af  Peder  Oxe  som  Marskalk.  Kort  efter  Hjemkomsten 
lod  Malte  Jensen,  ved  Hr.  Otto  Krumpen.  Rigsraad  og 
Ridder  Claus  Bille  til  Lyngsgaard  og  Vandaas,  gift  med 
Lisbeth  Ulfstand,  Jens  Holgersen  Ulfstands  Datter  af 
Glimminge,  .^tale  til«  om  hans  Datter,  lomfru  Sophie 

Steen  M.iltesen  (Sehested).  I 


Bille,  og  hun  blev  ham  tilsagt.  Nogle  Maaneder  efter 
holdtes  Fæstensøllet  i  Kjøbenhavn,  og  det  følgende  Aar 
stod  Brylluppet  i  Malmø  den  28de  September  1550. 
Samtidig  forlenedes  Malte  Jensen  med  Gudum  Kloster, 
et  tidligere  Nonnekloster  af  Benediktinerordenen,  efter 
Reformationen  inddraget  under  Kronen  og  givet  i  For- 
lening  til  hans  Fader,  Jens  Thomesen  (Sehested),  som 
nu  afstod  Lenet  til  Sønnen.  Ægtefællernes  første  Barn 
var  en  Datter,  Anna,  som  døde  ni  Uger  gammel. 

Steen  var  sine  Forældres  ældste  Søn,  det  andet  Barn 
i  Rækken,  som  hurtigt  forøgedes.  De  første  Aar  blev 
han  i  Hjemmet  paa  Gudum  Kloster.  Af  sin  Fader  og 
Moder  lærte  han  at  bede  sine  Bønner.  Ved  Femaars- 
alderen  sendtes  han  til  '>Hr.  Christopher«  i  Møborg, 
sikkert  Stedets  Præst,  som  skulde  lære  ham  at  læse  og 
undervise  ham  i  Katekismus  og  Bibelhistorie;  hos  ham 
var  han  et  Aar.  Derpaa  sattes  han,  sex  Aar  gammel, 
i  Viborg  Skole  og  kom  i  Huset  hos  »Hr.  Oluf  Peder- 
sen«. Her  lærte  han  videre  sin  Børnelærdom  samt 
Latin. 

Imidlertid  udbrød  Syvaarskrigen.  Malte  Jensen  blev 
Captain  i  Admiral  Jacob  Brockenhuus's  Eskadre;  han 
2  førte  »Hektor«,  som  var  et  af  de  tre  Skibe,  med  hvilke 
Admiralen  den  30te  Mai  1563  ved  Bornholm  maatte 
kæmpe  med  den  svenske  Flaade  under  Jacob  Bagge, 
idet  de  andre  Skibe,  som  laa  tilankers  under  Land,  for 
Vindstille  ikke  kunde  komme  ham  til  Hjælp.  Da  Ja- 
cob Brockenhuus  efter  fire  Timers  heltemodig  Modstand 
maatte    overgive   sig,   kom  Malte  Jensen   i  svensk  Fan- 

genskab.  Han  har  med  Admiralen  og  de  andre  Fanger 
maattet  gaa  med  i  det  Triumftog  i  Stockholm,  som 
Kong  Erik  XIV  efter  sin  Skik  lod  foranstalte  efter 
Seiren,  og  førtes  saa  til  Tavastehus  i  Finland,  hvor  en 
lang  Fængselstid  ventede  ham. 

Fru  Sophie  vilde  nu  have  sin  Søn  Steen  hos  sig; 
hun  kaldte  ham  derfor  fra  Viborg  Skole,  hvor  han 
havde  været  fem  Aar,  og  antog  en  »Skolemester«  til 
ham  hjemme.  Steen  havde  tre  Brødre,  Thomas,  Claus 
og  Jens,  og  fire  Søstre,  Anna,  Lisbeth,  Birgitte  og  Ma- 
ren, som  naaede  den  voxne  Alder,  og  han  fandt  vist 
de  fleste  af  dem  i  Hjemmet,  da  han  kom  tilbage.  Hans 
næsten  jævnaldrende  Søster,  Anna,  blev  opdraget  hjemme, 
ligesaa  den  yngste  Søster,  Maren ;  i  det  Hele  synes  Malte 
Jensen  og  Sophie  Bille  ikke  at  have  fulgt  den  dengang 
gængse  Skik  at  sende  Børnene  ud  af  Huset  i  et — to 
Aars  Alderen,  ja  undertiden  strax  efter  Fødselen. 

I  Eftersommeren  1564  kom  Brev  til  Hjemmet  fra 
Faderen  fra  Tavastehus.  Han  meddeler  »sin  allerkjære- 
ste  Hustru«,  at  han  er  ved  Liv  og  Helbred  og  har  et  3 
christeligt  Fængsel;  Befalingsmanden  paa  Slottet,  Erik 
Sparre,  gjør  ham  alt  Godt.  Han  ønsker  inderligt  at 
»spørge«,  at  hans  Kjære  i  Hjemmet  ere  ved  Helbred 
og  godt  Mod;  beder  sin  Hustru  holde  Børnene  til 
Gudsfrygt  og  Lærdom  og  befale  sig  og  sin  Sorg  »Gud 
i  Haand;  thi  han  .  .  .  sørger  for  os«.  Hvis  hun  eller 
nogen  af  deres  Venner  kan  gjøre  de  gode  Mænd,  som 
ere  i  Danmark,  Hr.  Gabriel  Christiernsen  og  Hr.  Jør- 
gen Fincke  noget  til  Gode,    beder  han    dem  gjøre  det. 


De  nævnte  Mænd  vare  svenske  Krigsfanger.  Anna 
Jensdatter,  hvis  Ægtefælle,  den  ovennævnte  Admiral 
Jacob  Bagge,,  nu  var  fangen  i  Danmark,  havde  lagt 
gode  Ord  ind  hos  den  svenske  Konge  og  Befalings- 
mændene paa  de  kongelige  Slotte  for  Malte  Jensen  og 
andre  danske  Fanger.  Saaledes  virkede  i  denne  Krig 
Hustruer  og  Mødre,  Slægtninge  og  Venner  paa  begge 
Sider  for  at  mildne  Fangernes  Kaar. 

I  Mai  1567  blev  Malte  Jensen  endelig  udløst;  og 
Steen  har  kunnet  dele  Gjensynsglæden  m.ed  Moder  og 
Sødskende.  Efter  de  fem  Aar  i  Viborg  Skole  havde 
han  et  Par  Aar  havt  Undervisning  hjemme,  og  hermed 
afsluttedes  hans  Studier.  Han  skulde  være  Kriger.  Hans 
Forældre  lode  ham  komme  til  Erik  Lange  til  Engels- 
holm, dengang  Lensmand  paa  Dronningborg  (Randers), 
for  at  oplæres  i  Rytteri  og  Andet  vedrørende  Hoftjenesten 
og  Krigsvæsenet,  som  paa  denne  Tid  endnu  tildels 
faldt  sammen.  Erik  Lange  var  Fader  til  Alchymisten 
af  samme  Navn,  som  ægtede  Tyge  Brahes  Søster  Sophie. 
Da  Steen  Maltesen  havde  været  noget  over  et  Aar 
hos  Erik  Lange,  længtes  han  efter  at  drage  ud,  som 
det  var  Skik  blandt  hans  Jævnlige,  for  at  »forsøge  sig« 
hos  fremmede  Herrer.  Man  maatte  have  »ført  Friser 
og  Harnisk«  i  fremmed  Feide,  naar  det  skulde  have 
nogen  Art.  Det  traf  sig  nu,  at  Kong  Frederik  II  ved 
denne  Tid,  i  September  1568,  gjorde  sin  Broder,  Her- 
tug Hans  af  Sønderborgs  Bryllup  med  Prindsesse  Elisa- 
beth af  Brunsvig-Grubenhagen  paa  Koldinghus;  Erik 
Lange  erhvervede  da  ved  denne  Leilighed  Hertug  Hans's 

Anbefaling  til  Hertug  Philip  af  Grubenhagen,  Brudens 
Broder,  for  Steen  Maltesen,  som  altsaa  drog  til  Kntlen- 
burg,  hvor  Hertug  Philip  holdt  Hof. 

Herfra  blev  han  »forskrevet«  (anbefalet)  til  Grev 
Borchard  af  Barby.  En  tidligere  Grev  Borchard  af  denne 
gamle  tyske  Greveslægt  havde  fulgt  Kong  Christian  I 
paa  hans  Romerreise.  Den  nuværende  havde  i  Kur- 
fyrst August  af  Sachsens  Følge  været  tilstede  ved  Kong 
Frederik  Ils  Kroning  og  havde  siden  den  Tid  stadig 
fra  Tyskland  Forbindelse  med  Danmark.  Fra  Greven 
af  Barby  »forskreves«  han  strax  til  den  ikke  blot  i 
Tyskland,  men  ogsaa  udover  dets  Grændser  høit  ansete 
Fyrst  Joachim  Ernst  af  Anhalt,  der  var  ligesaa  ridderlig 
og  tapper,  som  han  var  interesseret  i  og  fortjent  af  sit 
Lands  materielle  og  aandelige  Cultur;  han  holdt  Hof 
paa  Bremburg. 

Paa  denne  Tid  rasede  i  Frankrig  Kampen  mellem 
Katholikker  og  Huguenotter.  Den  tredie  Borgerkrig  var 
nylig  brudt  ud.  Efter  den  sidste  Fredsslutning  i  Long- 
jumeau  havde  man  dræbt  Huguenotter  i  Tusindvis;  et 
Edikt  udstedtes,  som  forbød  dem  Embeder,  og  Enke- 
dronningen, Catharina  af  Medici,  gav  Ordre  til  at  gribe 
Prindsen  af  Condé  og  Admiral  Coligny,  som  saa  flygtede 
til  Rochelle.  Huguenotterne  reiste  sig  da  for  tredie 
Gang.  Fyrsten  af  Anhalt  satte  nu  Steen  iMaltesen  til 
en  tysk  Herremand,  Andres  Schlegel  til  Debkau,  som 
førte  tolv  Heste  i  den  franske  Konge,  Carl  IXs  Sold. 
Med  ham  drog  Steen  til  Frankrig;  han  fulgte  ham  i 
Krigen   som  *  Spyddreng«  og  bar  hans  Rustning.    Saa- 


ledes  var  han  som  Sextenaarig  med  i  Slaget  ved  Jarnac 
den  13de  Marts  1569,  da  de  Kongelige  under  Hertugen 
af  Anjou  og  Marskalk  Tavannes  mødte  Huguenotterne, 
førte  af  Condé  og  Coligny,  som  havde  sat  sig  i  Be- 
vægelse for  at  forene  sig  med  »de  syv  Vicomter  af 
Quercy«  og  deres  Tropper.  Condé  og  Coligny  kæm- 
pede som  Løver,  men  de  Kongelige  vare  i  Overtal,  og 
Seiren  blev  deres.  Prindsen  af  Condé  faldt.  Omkring 
ham  kæmpedes  en  fortvivlet  Kamp  af  en  lille  Skare 
Elitekrigere,  som  gjorde  Vidundere  af  Tapperhed,  blandt 
dem  den  gamle  La  Vergne,  som  stred,  omgivet  af  25 
Sønnesønner  og  Neveu'er,  og  faldt  med  1 5  af  Sine, 
»Alle  i  én  Hob«. 

Og  Steen  Maltesen  var  med  i  det  blodige  Slag  ved 
Moncontour  den  3die  Oktober  samme  Aar,  hvor  de 
Kongelige  under  Hertugen  af  Montpensier  og  Hertugen 
af  Anjou,  og  Huguenotterne  under  Coligu}^  og  Grev 
Ludvig  af  Nassau  kæmpede  med  største  Bravour,  indtil 
Huguenotterne  maatte  ligge  under  for  Overmagten. 
Henved  14000  fra  begge  Sider  skulle  være  blevne  paa 
Valpladsen. 

Efter  »Vinterleien«  blev  Andres  Schlegel  aftakket  i 
Foraaret  1570.  Steen  Maltesen  fulgte  ham  tilbage  til 
Tyskland  til  hans  Faders  Gaard  Debkau,  hvor  han  blev 
et  Aar;  han  var  næsten  hele  den  Tid  syg.  I  1571  tog 
han  Afsked  med  sin  Herre  og  drog  hjem  til  sine  For- 
ældre. 

Det  blev  dog  kun  et  kort  Besøg  i  Hjem  og  Hjem- 
land.   Han  søgte  strax  Tjeneste  hos  Kong  Frederik.     I 


dette  Øieblik,  da  Freden  nylig  var  sluttet  med  Sverrig, 
havde  Kongen  imidlertid  ikke  Brug  for  ham,  men  til- 
bød at  anbefale  ham  til  en  anden  Herre.  Da  nu  hans  4 
Forældre  gave  tilkjende,  at  de  intetsteds  hellere  vilde 
vide  ham  end  hos  Greven  af  Barb)',  skrev  Kongen  fra 
Skanderborg  en  »Forskrift«  for  ham  til  Grev  Borchard, 
hvori  han  bad  Greven,  om  han  »unserntwegen«  vilde  tage 
ham  i  sin  Tjeneste,  hvis  det  var  gjørligt;  og  vilde  da  Steen 
paa  sin  Side  forholde  sig  i  alle  Maader,  som  han  burde. 

To  Maaneder  efter  at  han  var  kommet  hjem,  reiste 
da  nu  Steen  Maltesen  atter  ud.  Fra  Greven  af  Barb}- 
kom  han  strax  ^aany  til  Fyrst  Joachim  Ernst  af  Anhalt. 
Da  han  havde  været  her  nogen  Tid,  forskreves  han  til 
Landgrev  Jørgen  af  Darmstadt. 

At  Adelsmændenes  unge  Sønner  saaledes  forskreves 
fra  den  ene  fremmede  Herre  til  den  anden,  var  paa 
den  Tid  almindeligt. 

Fra  Landgrev  Jørgen  kom  han  til  Ærkebiskoppen 
af  Trier  og  herfra  til  Pfalzgrev  Richard  af  Simmern. 

Men  nu,  i  Sommeren  1572,  gik  der  et  Tog  for  sig 
»i  Nederland«. 

Det  var  Religionsforfølgelsens  Aarhundrede;  vi  for- 
nam det  nys.  Spanien  laa  bundet  under  Konge  og 
Pave.  Philip  II  arbeidede  nu  paa  at  komme  ligesaa 
vidt  med  det  lille  trihedselskende  Folk  ved  Nordsøen. 
Længe  havde  man  her  i  Massevis  brændt  og  henrettet 
Kættere  og  dem,  som  havde  undladt  at  angive  Kættere, 
-De  Skyldiges«  Formue   inddroges  af  Staten.     Landets 


Handel  og  Industri  sygnede  hen.  Og  dets  Privilegier 
traadtes  under  Fødder.  Men  i  Nederlandene  fandt  Fri- 
heden, Menneskerettighederne,  deres  store  Forkæmper. 
Vilhelm  den  Tause  af  Oranien,  som  hørte  til  den 
Gren  af  Nassauerne,  der  i  det  13de  Aarhundrede  satte 
sig  fast  i  Nederlandene,  idet  den  bevarede  Dillenburg  og 
nogle  flere  af  Slægtens  tyske  Besiddelser,  var  1559 
bleven  Statholder  i  Holland,  Zeeland  og  Utrecht.  Da 
Alba  skulde  komme  for  helt  at  underkue  Landet,  neg- 
tede  han  ai  aflægge  den  samtidig  af  Statholderne  og  de 
øvrige  Embedsmænd  forlangte  Ed  paa,  at  de  vilde  tjene 
5  den  spanske  Konge  envers  et  contre  tous«,  erklærede 
sig  suspenderet  fra  sine  Embeder  og  forlod  Landet, 
mere  forudseende  end  de  to  andre  Stormænd,  Egmont 
og  Horn,  der  med  ham  havde  staaet  paa  den  nationale 
Selvstændighed  overfor  Spaniernes  Overgreb.  Alba^ 
Stævning  til  at  møde  for  hans  selvoprettede  Domstol, 
is>Blodraadet«  kaldet  af  Folket  og  Historien,  besvarede 
han  med  en  stolt  Protest,  hvorpaa  han  blev  landsfor- 
vist, og  hans  Godser  confiskeredes.  Nederlænderne  ud- 
vandrede i  Tusindvis  —  indtil  der  blev  sat  Dødsstraf  paa 
at  forlade  Landet  —  og  de  søgte  til  Dillenburg,  hvor 
Prindsen  af  Oranien  var;  til  ham  saa  de  hen  som  de- 
res Hjælper.  Hans  første  Forsøg  1568  paa  at  møde 
Alba  med  Vaabenmagt  blev  forgæves;  det  blev  ham 
umuligt  at  betale  Tropperne;  han  maatte  trække  sig 
ud  af  Landet  og  opløse  sin  Hær.  Han  knyttede  da  en 
fast  Forbindelse  med  Huguenotternes  Førere  i  Frankrig 
og  arbeidcde  fremdeles  videre  for  Nederlæmderne,  altid 


bistaaet  af  sine  herlige  Brødre,  der  alle  viede  sig  Pro- 
vindsernes  Sag.  Han  opmuntrede  Søgueuserne,  Zee- 
lændere,  som  anfaldt  spanske  Skibe,  udstedte  Kaperbreve 
for  dem  i  sin  Egenskab  af  souverain  Fyrste  (over  det 
lille  Fyrstendømme  Oranien)  og  stræbte  at  bringe  Or- 
den i  deres  vilde  Færd.  Han  solgte  sine  sidste  Værdi- 
sager til  Betaling  af  Troppernes  Tilgodehavende  —  og 
satte  saa  al  Kraft  ind  paa  at  reise  en  Hær  igjen. 

I  Nederlandene  flød  Aar  efter  Aar  Blodet  i  Strømme. 
»Det  hellige  Officium«  (den  spanske  Inqvisition)  skal 
have  dømt  alle  dette  Lands  Beboere,  blot  med  Und- 
tagelse af  nogle  faa  særlig  nævnte  Personer,  til  Døden, 
Protestanterne,  fordi  de  vare  Kættere,  Katholikkerne, 
fordi  de  havde  beskyttet  Kættere*).  Albas  Bødler  ar- 
beidede  uden  Ophør.  Det  fortælles,  at  i  Vinteren  1569 
en  Gjendøber  i  Nordholland,  Dirk  Willemzoon,  døds- 
dømt fordi  han  var  Gjendøber,  flygtede  over  en  frossen 
Sø,  forfulgt  af  Rettens  Betjent.  Han  slap  over.  Men 
Retsbetjenten  faldt  i  Vandet.  Ingen  kunde  høre  hans 
Nødraab  uden  Flygtningen.  Og  Flygtningen  vendte 
om,  gik  med  Livsfare  ud  paa  Isen  og  reddede  den, 
som  forfulgte  ham.  Retsbetjenten  vilde  gjerne  have 
skaanet  sin  Redningsmand;  men  vedkommende  Borg- 
mester  mindede   ham  strængt  om  hans  Pligt,   og  Dirk 


*)  Wenzelburger  bemærker  om  Aktstykket,  som  indeholder  denne 
Dom,  at  om  det  er  at  anse  for  underskudt  eller  ægte,  »ist  fiir 
dieBeurtheilung  derallgemeinen  Lage  hochst  gleichgiiltig;  es  be- 
durfte  diescrFornialitat  auch  nicht,  da  Alba  und  derBlutrathinden 
Niedcrlanden  genau  ebenso  oder  noch  viel  arger  wutheten,  als 
die  Inqvisition  in  Spanien".  (Geschiciite  der  Nicderlande  S.  240). 

Willemzoon  blev  brændt  under  de  frygteligste  Pinsler. 
Til  det  Yderste  steg  Forbitrelsen  i  Provindserne,  da  Alba 
tilmed  vilde  indføre  en  vilkaarlig  Skat,  »den  tiende 
Penning«:  efter  hvert  Salg  af  Handelsvarer  skulde  lo 
Procent  udredes  af  Sælgeren.  Blev  denne  Skat  tvunget 
igjennem,  vilde  al  Handel  og  Industri  være  ødelagt,  og 
Landets  Constitution,  hvorefter  Overherren  ikke  kunde 
paalægge  Skat,  vilde  være  kuldkastet.  Borgerne  vilde 
ikke  betale  den  forhadte  »tiende  Penning« ;  for  at  und- 
gaa  det,  lode  de  helt  være  med  at  sælge.  Bryggerne 
negtede  at  brygge,  Bagerne  negtede  at  bage.  Man  kunde 
i  Bryssel  hverken  faa  Brød,  Kjød  eller  01.  Da  forlød 
det  pludselig,  at  Søgueuserne  den  iste  April  havde  ind- 
taget den  vigtige  Søstad  Brielle.  Det  var  i  Aaret  1572. 
Søgueusernes  Anfører  var  den  vilde  Lumey,  Greve  van 
der  Mark;  han  havde  svoret  at  lade  Haar  og  Negle 
voxe  saalænge,  til  han  havde  hævnet  Egmonts  og  Horns 
Død  paa  Munke  og  Præster,  og  paa  sit  Flag  havde  han 
»de  10  Penninge«  afbildede. 
Nederlænderne  jublede. 

»Den  eersten  dag  van  April 

Verloor  duc  d'Alva  zyn  bril« 
sang  Folket.  Stødet  var  givet  til  den  store  Reisning. 
Prindsen  af  Oranien  sendte  fra  Dillenburg,  hvor  han 
arbeidede  paa  sine  Rustninger,  opildnende  Proklama- 
tioner til  Patrioterne.  Næsten  hele  Holland  og  Zeeland 
afkastede  Albas  Aag  og  helste  Oraniens  Flag.  Videre 
bredte  Bevægelsen  sig  over  Utrecht,  Geldern,  Overijssel 
og  Frisland,  hvor  Opstanden  lededes  af  Duco  Mariena, 

en  af  Deltagerne  i  det  Adelsforbund.  som  1565  søgte 
at  imødegaa  Religionsforfølgelsen.  Det  var  ikke  Me- 
ningen, at  man  vilde  have  Philip  II  afsat.  Hvad  Vil- 
helm af  Oranien  tilstræbte  for  og  med  Folket,  var 
Hævdelsen  af  deres  gamle  Friheder,  som  Philip  havde 
tilsikkret  dem  i  sin  Kroningsed,  og  ReHgionsfrihed  for 
Protestanter  saavelsom  for  Katholikker.  Han  overtog  sine 
Statholderskaber,  som  de  vare  ham  overdragne  af  Phi- 
lip II  15S9,  lod  sig  »anerkjende«  af  Staterne  som  Kon- 
gens Statholder,  ikke  »udnævne«;  han  holdt  paa,  at 
han  maatte  værge  sine  Gouvernementer  mod  Alba,  om 
hvis  Grusomheder  Philip  umuligt  kunde  være  ret  un- 
derrettet. Ved  sine  Repræsentanter  ledede  han  fra  Dil- 
lenburg  de  hollandske  Sager.  Didrik  Sonoy,  en  af  hans 
dygtigste  Hjælpere,  satte  han  til  sin  Understatholder  i 
Nordholiand. 

Fra  Frankrig  lovedes  ham  Hjælp.  Efter  at  der  var 
sluttet  Fred  med  Huguenotterne  i  St.  Germain  1570, 
havde  Admiral  Coligny  og  den  unge  Konge,  Carl  IX, 
nærmet  sig  hinanden,  og  Admiralen  raadede  Kongen, 
at  han  for  at  hindre,  at  hans  Undersaatter  opreve  hver- 
andre i  ødelæggende  indvortes  Kampe,  skulde  lade 
dem  søge  Hæder  i  en  Krig  mod  Spanien,  hvorved 
Frankrig  kunde  gjenvinde  sin  gamle  Grænse  mod  Nord. 
Kongen  syntes  om  Raadet,  og  Catharina  at  Medici 
fandt  i  dette  Øieblik  en  Krig  med  Spanien  stemmende 
med  sin  Politik. 

1  Mai  (1572)  faldt  Vilhelms  Broder,  Grev  Ludvig 
af  Nassau,  med  fransk  Hjælp   ind    i  Hennegau  og  ind- 

tog  Mons.  Da  Alba  til  alt  det  Øvrige  ogsaa  fik  dette 
Budskab,  kastede  han  rasende  sin  Hat  paa  Gulvet  og 
svor,  at  han  vilde  sende  Enkedronningen  af  Frankrig, 
som  med  sine  lumske  Rænker  havde  støttet  Foretagen- 
det, spanske  Tidsler  for  de  florentinske  Lilier,  hun 
havde  skænket  ham. 

Vilhelm  af  Oranien,  som  endelig,  trods  næsten 
uovervindelige  Vanskeligheder,  havde  faaet  en  Hær  til- 
veiebragt  og  udrustet,  beredte  sig  til  at  føre  den  mod 
Alba. 

Her  vilde  Steen  Maltesen  være  med.  I  Simmern, 
hvor  han  var,  ombølgedes  han  jo  af  disse  store  Bevæ- 
gelser, som  maatte  øve  deres  dragende  Virkning  paa 
6  ham.  Han  bad  Kong  Frederik  om  Tilladelse  til  at  lade 
sig  bruge  i  de  nederlandske  Krigssager,  og  det  blev 
ham  bevilget.  Pfalzgreven  af  Simmern  anbefalede  ham 
til  Prindsen  af  Oranien.  Han  drog  da  til  denne  Aarhun- 
dredets  vir  optimus,  som  strax  antog  ham. 


II. 


Pri 


rindseris  brød  op  fra  Dillenburg  den  29de  Juni 
1572.  Hans  Tropper  vare  endnu  ikke  alle  samlede;  men 
med  den  Styrke,  han  havde,  gik  han  den  8de  Juli  ved 
Duisburg  over  Rhinen  ind  i  Geldern,  Og  Steen  Malte- 
sen var  med  den  store  Oranier. 

Byen  Geldern  sluttede  sig  til;  Venlo  holdt  sig  til- 
bage. Man  nærmede  sig  Byen  Roermond.  Keiser 
Maximilian  sendte  Prindsen  en  Skrivelse,  hvori  han  7 
truede  ham  og  hans  Ritmestre  med  Rigens  Akt,  hvis 
de  ikke  strax  nedlagde  Vaabnene.  Vilhelm  svarede, 
han  havde  forgæves  forsøgt  alle  fredelige  Veie;  Krig 
mod  Alba  var  det  eneste  Middel,  han  havde  tilbage  til 
at  forebygge  sit  Fædrelands  Ruin,  dets  Friheders  fuld- 
stændige Udslettelse,  ogsaa  Tabet  af  hans  egne  Godser 
og  den  Plet,  der  vilde  paatrykkes  hans  Ære,  hvis  han 
holdt  sig  tilbage;  hvorfor  han  haabede,  at  Keiseren, 
som  var  det  høieste  Hoved  i  Christenheden  og  en  Fjende 
af  alt  Tyranni,  vilde  modtage  hans  Undskyldninger. 

Prindsen  havde  opfordret  Roermond  til  at  gaa  over 

stil  hans  Side;  Opfordringen  blev  ikke  modtaget.  Be- 
siddelsen af  denne  Plads  var  af  Vigtighed  for  de  Na- 
tionale; Prindsen  gjentog  derfor  Opfordringen  om  Af- 
tenen den  22de  Juli,  og  da  den  paany  blev  afvist,  an- 
greb han  Byen  samme  Aften  ved  Kl.  12.  Modstanderne 
vare  lige  saa  haardnakkede,  som  Angriberne  vare  ild- 
fulde; Kampen  havde  varet  sex  Timer,  da  Byen  ind- 
toges Kl.  6  om  Morgenen  den  23de  med  et  Tab  af 
kun  15  eller  16  Mand.  »Les  miens  se  sont  employés 
fort  courageusement,  ne  s'étant  cependant  ceux  de  dedans 
la  ville  défendus  avec  moindre  courage,  mais  firent  tres 
grande  résistance«,  skriver  Vilhelm  til  sin  Broder,  Grev 
Johan  af  Nassau. 

Steen  Maltesen  havde  gjort  sine  Sager  saa  godt  ved 
denne  Leilighed,   at  Prindsen   gjorde  ham    »væragtig«, 

9  hvorved  han  fik  Ret  til  at  føre  Hest  og  Værge. 

Hollands  Byer  havde  lovet  at  opdrive  tre  Maaneders 
Sold  til  Hæren.  Endnu  var  Intet  kommet.  Uden  Penge 
kunde  Tropperne  ikke  føres  videre.  Prindsen  maatte 
derfor  blive  nogen  Tid  i  sin  Leir  i  Hellenrade  ved 
Roermond.  Han  ventede  ogsaa  flere  Tropper,  som 
Oberst  Mandelsloh  skulde  bringe.  Imidlertid  havde  Alba 
sendt  en  HærafdeHng  til  Mons  under  sin  Søn  Fadrique, 
som  holdt  Byen  beleiret.  Et  fransk  Troppecorps  under 
Genlis,  som  skulde  undsætte  den,  blev  slaaet  af  Spa- 
nierne. Alba  reiste  fra  Bryssel  for  selv  at  lede  Sagerne 
ved  Mons. 

Endelig  fik  Vilhelm  af  Oranien  de  ventede  For- 
stærkninger og  en  Del  af  de  lovede  Penge  fra  Holland 

og  kunde  nu,  den  27de  August,  sætte  sig  i  Bevægelse. 
Han  vilde  hjælpe  sin  Broder  i  Mons  og  reise  de  Egne, 
han  kom  igjennem,  mod  Alba.  Han  havde  13000  Mand 
Fodfolk  og  7000  Ryttere,  foruden  3000  Nederlændere, 
mest  Valloner.  Oberst  Mandelsloh  var  hans  Feltmar- 
skalk;  en  Del  af  Fodfolket  førtes  af  hans  yngste  Bro-  10 
der,  Grev  Henrik  af  Nassau. 

Steen    Maltesen,   der  efter  at  være  bleven  væragtig,  11 
var  mellem  Knegtene,  gjorde  dette  Tog  med  under  en 
Captain,  Jørgen    BoUing,    »og    var    blandt    hans  Adel- 
burser«. 

Coligny  havde  meldt,  at  han  vilde  støde  til  Hæren 
med  12000  Mand  Fodfolk  og  3000  Ryttere.  Under  de 
bedste  Auspicier  begyndte  Toget.  Prindsen  tog  Veien  12 
over  Diest,  som  sluttede  sig  til  ham ;  ligesaa  Sichem 
og  Tirlemont.  Den  31te  August  erklærede  Mecheln  sig 
for  ham ;  Borgerne  aabnede  selv  Portene  for  hans  Trop- 
per under  Bernard  van  Merode.  Selv  viste  han  sig  for 
Lowen,  som  kjøbte  sin  Neutralitet  med  léooo  Dukater. 
Dendermonde  modtog  hans  Tropper;  ogsaa  Oudenarde 
vandtes.  Den  6te  September  stod  Prindsen  i  Peronne, 
fire  Mil  fra  Mons,  med  8000  Mand  Fodfolk  og  6000 
Ryttere ;  de  øvrige  havde  han  lagt  i  de  til  ham  over- 
gaaede  Pladser.  Her  skulde  Coligny  støde  til  ham;  i 
Forening  med  Huguenothæren  skulde  han  nu  befri 
Mons. 

Men  istedetfor  Admiralen  med  15000  Mand  kom 
Tordenbudskabet  om  Pariserblodbrylluppet.  Catharina 
af  Medici   var  bleven    bange   for    Huguenotterne,   som 

nu  —  da  der  var  Fred  og  Venskab  med  Kongen  — 
vare  komne  i  Mængde  til  Paris  til  Henrik  af  Navarras 
Bryllup  med  Margarete  af  Valois.  Hun  frygtede,  synes 
det,  at  de  vilde  tage  en  skrækkelig  Hævn  over  et  nogle 
Dage  tidligere  foretaget  Attentat  paa  Colignys  Liv;  og 
hun  hidsede  den  modstræbende  unge  Konge  saa  længe, 
indtil  han  gav  den  frygtelige  Ordre. 

I  Rom  gik  Paven  med  Cardinalerne  til  Markuskir- 
ken for  at  takke  for  Massemordet,  og  der  blev  afholdt 
Tedeum.  Og  den  ellers  saa  alvorlige  Philip  II  lo  af 
Glæde,  da  han  i  Anledning  af  Bartholomæusnatten  talte 
med  den  franske  Gesandt,  og  roste  hans  Herre  som 
den,  der  fortjente  Titel  at  den  AUerchristeligste. 

Vilhelm  af  Oranien  var  som  »ramt  af  et  Kølleslag« 
(hans  egne  Ord).  Ikke  blot  havde  han  mistet  Frankrigs 
Hjælp;  han  havde  ogsaa  faaet  Frankrig  til  Fjende.  Carl 
IX  lod  sige  til  Alba,  at  det  var  af  høieste  Nødvendig- 
hed for  Guds  og  hans  Herres  Skyld,  at  Franskmændene 
og  de  Andre  i  Mons  bleve  dræbte.  Hvis  han  ikke 
dræbte  alle  franske  Fanger  og  hver  eneste  Mand  i 
Mons,  vilde  han  begaa  en  stor  Uret  mod  Christen- 
heden. 

Prindsen  fortsatte  sin  Fremrykning  og  stod  den  8de 
September  ved  Mons.  Fra  sin  til  alle  Sider  stærkt  be- 
fæstede Leir  kunde  Alba  med  Lethed  afslaa  hans  An- 
greb og  hindre  al  Tilførsel  til  Byen.  Et  Slag  i  aaben 
Mark  med  Spanierne  vilde  være  den  eneste  Mulighed 
for  Prindsen  til  at  naa  et  Resultat.  Hertugens  Hær  vai 
hans  langt  overlegen;  dog  havde  Oranien  flest  Ryttere, 

og  han  stolede  paa,  at  ><  Hærenes  store  Gud  vilde  være 
med  ham  og  kæmpe  mellem  hans  Tropper <-.  Men  Alba 
undgik  Slag;  han  vidste,  at  Oraniens  Pengenød  vilde 
skaffe  ham  Seiren  uden  Kamp.  Prindsen  søgte  at  kaste 
Forstærkninger  ind  i  Mons,  men  blev  slaaet  tilbage  ved 
Jemappes.  Han  tog  da  Stilling  ved  Hermign}-  for  om 
muligt  fra  denne  Side  at  skaffe  Tropper  ind  i  Byen. 
Men  den  paafølgende  Nat,  Natten  til  den  12te  Septem- 
ber, foretoge  Spanierne  en  »camisada«  mod  hans  Leir. 
En  Afdeling  Musketerer,  som  havde  taget  Skjorten 
udenpaa  Rustningen  for  at  kjende  hverandre  i  Mørket, 
som  det  brugtes  ved  saadanne  natlige  Overfild,  trængte 
en  Time  efter  Midnat  ind  i  Leiren,  anførte  af  Julian 
Romero,  nedstødte  Skildvagterne,  overrumplede  Hæren 
og  dræbte  600  Mand.  Romero  selv  med  de  Kjækkeste 
gik  løs  paa  Prindsens  Telt,  hvor  Alle  sov.  Men  en 
lille  spansk  Vagtelhund,  som  altid  om  Natten  laa  paa 
Prindsens  Seng,  sprang  op  ved  Lyden  af  de  fremmede 
Fodtrin,  gjøede  voldsomt  og  kradsede  sin  Herre  i  An- 
sigtet. Prindsen  fik  netop  Tid  til  at  kaste  sig  paa  en 
Hest,  som  stod  sadlet,  og  undkom  lige  før  Spanierne 
brøde  ind  i  Teltet. 

Mons  maatte  forlades.  Bartholomæusnatten  havde 
afgjort  dette  Felttogs  Skæbne.  Tropperne,  som  der  in- 
gen Mulighed  var  for  at  betale,  negtede  at  blive  længere 
i  Felten.  Prindsen  maatte  gaa  tilbage.  Over  Peronne 
og  Nivelles  kom  han  til  Mecheln.  Han  kom  dertil  den 
i8de  September  om  Eftermiddagen  med  1^00  Ryttere, 
»alle    udstyrede   i   én  Farve,   som  var  sort«,   siges   i  en  is 

Steen  M.iltcsen  (Selicstcd).  2 


Rapport  til  Alba;  Borgerne  bevæbnede  og  med  flyvende 
Faner  stode  tilligemed  Garnisonen  opstillede  paa  Torvet 
og  gave  en  Salve  til  hans  Ære.  Efterat  Have  talt  til 
Folket  oprakte  han  Haanden  og  sagde:  »Hvo,  som  el- 
sker mig,  gjøre  det  samme«.  Hvorpaa  Alle  rakte  Hæn- 
derne op.  Herfra  gik  Tilbagetoget  til  Roermond,  hvor 
Prindsen  traf  sin  Broder,  Grev  Ludvig,  som  syg  — 
men  beundret  og  hædret  af  Fjenderne  for  sin  Tapper- 
perhed  —  havde  maattet  forlade  Mons  og  nu  foreløbig 
vilde  trække  sig  tilbage  til  Tyskland.  Da  man  nær- 
mede sig  Rhinen,  brød  Oprøret  mellem  Tropperne  ud 
i  lys  Lue,  og  Oranien  maatte  ved  Orsay  aftakke  næ- 
sten hele  Hæren. 

Mellem  de  Faa,  han  beholdt,  maa  vi  søge  Steen 
Maltesen. 

Spanierne  vare  hurtigt  igjen  blevne  Herrer  i  Flan- 
dern og  Brabant;  de  huserede  frygteligt  i  Mons  og  i 
Mecheln,  som  blev  givet  til  Pris  for  de  tøilesløse  Sol- 
dater, der  havde  Lønning  tilgode.  Derpaa  fulgte  de 
efter  Prindsen  til  de  nordlige  Provindser.  1  Byen  Ziit- 
phen,  som  gjorde  Forsøg  paa  Modstand,  anrettedes  efter 
Albas  Ordre  et  skrækkeligt  Blodbad.  Da  Bødlerne  bleve 
trætte,  bandt  man  500  Indbyggere  sammen  Ryg  mod 
Ryg  og  druknede  dem  i  Ijssel.  Geldern,  Overijssel  og 
Frisland  kom  igjen  under  Aaget;  ogsaa  i  Zeeland  vandt 
Spanierne  frem. 

Da  Vilhelm    af  Oranien  havde  opløst  sin  Hær,   gik 

han  til  Holland,   som  endnu  stod  under  Vaaben.     Han 

14  skrev  til  sin  Broder,  Johan  af  Nassau,  at  han  havde  be- 

sluttet  at  gaa  til  Holland  og  Zeeland  »pour  maintenir  les  af- 
faires  par  delåtant  que  possible  sera,  ayant  délibéré  de  faire 
illec  ma  sépulture«.  Han  reiste  fra  By  til  By,  bragte  Orden 
i  de  forvirrede  Tilstande  og  tog  kraftige  Forholdsregler 
for  Forsvaret.  Efter  hans  Ønske  traadte  Staterne  sam- 
men i  Haarlem.  Paa  deres  Spørgsmaal,  med  hvilke 
Midler  han  tænkte  sig  det  muligt,  at  man  kunde  mod- 
staa  Spaniernes  uhyre  Magt,  gav  han  opmuntrende  Svar, 
og  de  erklærede,  at  med  ham  vilde  de  vove  Alt,  hvad 
de  eiede  i  Verden. 

Steen  Maltesen  kom  til  Nordholland.  Medens  vi 
gjenkalde  os  nogle  af  Krigens  Hovedbegivenheder,  den 
vidunderlige  Krig  mellem  Provindsen  Holland  og  det 
spanske  Monarki,  som  han  oplevede,  hvori  han  deltog, 
kunne  vi  for  det  Første  kun  en  enkelt  Gang  se  et 
Glimt  af  ham  selv,  ganske  ung,  som  han  endnu  er. 

Efterat  have  kuet  Bevægelsen  næsten  overalt,  gik 
Spanierne  under  Fadrique  nu  mod  Holland  i  den  Tro, 
at  de  i  en  Haandevending  vilde  gjøre  det  at  med  den 
lille  Strimmel  Land.     Men  det  skulde  blive  anderledes. 

Paa  deres  Vei  kom  de  til  den  lille  By  Naarden  ved 
Zuidersøen.  De  opfordrede  den  til  Overgivelse;  Bor- 
gerne svarede,  de  havde  hidtil  holdt  Byen  for  Kongen  15 
og  Prindsen  af  Oranien  og  vilde  med  Guds  Hjælp 
fremdeles  gjøre  det.  Til  Uheld  for  Byen  affyrede  et 
forrykt  Menneske  en  Kanon  mod  de  Ryttere,  der  kom 
med  Opfordringen.  Man  sendte  Bud  til  Sonoy  om 
Undsæ'tning.  Da  ingen  Hjælp  kom,  vilde  den  slet  be- 
fæstede  og   slet  forsynede  lille  By  forsøge  Forhandling 

2* 


20 

om  Overgivelse.  Paa  det  til  Sammenkomsten  beram- 
mede Sted  mødte  de  udsendte  Borgere  Julian  Romero, 
som  sagde,  han  havde  Fuldmagt  til  at  underhandle. 
Han  forlangte  Stadens  Nøgler;  til  Gjengæld  lovede  han 
høitideligt,  at  Indbyggernes  Liv  og  Eiendom  skulde 
skaanes;  tre  Gange  gav  han  den  Deputerede,  Rektor 
Lambert  Hortensius,  sin  Haand  derpaa.  Man  udleverede 
Nøglerne,  og  Romero  drog  ind  med  5 — 600  Muskete- 
rer. Indbyggerne  beværtede  Spanierne  paa  det  Bedste. 
Imidlertid  kalder  Stormklokken  alle  Borgere  til  Møde  i 
Gasthuiskirken,  som  brugtes  til  Raadhus.  500  Menne- 
sker indfinde  sig  og  vente  paa  den  Forhandling,  der 
skal  finde  Sted.  Da  træder  pludselig  en  Præst  ind  og 
siger,  at  de  maa  forberede  sig  til  Døden.  Kort  efter 
styrter  en  Hob  bevæbnede  Spaniere  ind  og  hugger  dem 
ned  til  sidste  Mand.  Saa  stak  de  Ild  i  Kirken,  løb  ud 
i  Byen  og  huggede  ned  for  Fode.  Spanierne  dræbte 
saagodtsom  alle  Naardens  Indbyggere  og  brændte  Byen 
af.    Løfter  til  Kættere  skulde  ikke  holdes. 

Fadrique  drog  nu  videre  til  Amsterdam,  den  eneste 
By  i  Holland,  som  endnu  var  spansk,  og  hvorfra  Pro- 
vindsen skulde  erobres.  Derfra  gik  han  mod  Haarlem 
med  en  Hær,  der  under  Beleiringen  voxede  til  30000 
Mand.  I  Sydholland  stod  Vilhelm  af  Oranien,  i  Nord- 
holland Didrik  Sonoy.  Hvis  Spanierne  fik  Haarlem, 
vare  de  to  Landsdele  adskilte.  Byen  var  ikke  godt  be- 
fæstet, Murene  vare  tildels  forfaldne;  og  den  havde 
kun  en  svag  Garnison.  Men  Naardens  Skæbne  viste 
noksom,  hvad  den  kunde  vente,   hvis  den  overgav  sig. 

Indbyggerne  besluttede  at  forsvare  sig  til  det 
Yderste. 

Og  det  blev  et  Forsvar,  som  Verden  har  beundret. 
I  syv  Maaneder  holdt  Haarlem  ud  —  udholdt  det  Utro- 
lige. Saa  maatte  den  overgive  sig.  Fadrique  vilde  have 
undgaaet  Blodsudgydelse;  men  Alba  befalede,  at  ikke 
En  af  Besætningen,  Tyskerne  undtagne,  maatte  blive 
ilive;  Borgerne  løskjøbte  sig  fra  Plyndring,  og  af  dem 
dræbtes  ikke  mange.  Men  havde  Spanierne  seiret, 
havde  Seiren  været  dem  dyr;  de  havde  mistet  12000 
Mand  for  Haarlem,  tildels  døde  af  Kulde  og  Sult.  Alba 
skrev  under  Beleiringen  til  Kong  Philip,  at  det  var  en 
Krig,  man  endnu  aldrig  havde  set  Mage  til  i  noget 
Land  —  aldrig  var  nogen  By  bleven  forsvaret  med  en 
saadan  Dygtighed  og  Tapperhed. 

Spanierne  vilde  nu  tage  den  Hlle  By  Alkmaar  i  Nord- 
holland. Den  havde  modtaget  en  Besætning  paa  800  Mand 
af  Oranien.  Paa  Opfordringen  til  Overgivelse  gav  den 
et  kjækt,  afslaaende  Svar.  Den  21de  August  1573  viste 
Fadrique  sig  med  1 6000  Mand  for  Byen  og  indesluttede 
den  fuldstændigt.  Hvis  Alkmaar  blev  indtaget,  vilde  Alba, 
som  han  skrev  til  Kongen,  ikke  lade  et  Menneske  i 
Byen  beholde  Livet,  da  den  Naade,  der  var  vist  Haar- 
lem, ikke  havde  frugtet.  Den  1 8de  September  stormede 
Fadrique.  Byen  forsvarede  sig  med  det  største  Helte- 
mod. Som  i  Haarlem  kæmpede  Alle  med,  Borgere,  Ol- 
dinge, Koner,  Piger.  Fire  Timer  varede  Kampen  — 
saa  maatte  Spanierne  trække  sig  tilbage.  Næste  Dag 
paabød  Fadrique  igjen  Storm ;  men  Soldaterne  vare  ikke 

at  bevæge  til  at  gaa  frem  —  de  troede,  der  maatte 
være  overnaturlige  Magter  med  i  Spillet,  naar  den  lille 
Flok  Fiskere  havde  kunnet  beseire  de  spanske  Legioner. 
Imidlertid  havde  Hollænderne  sat  sig  i  Forbindelse  med 
deres  store  Forbundsfælle,  Havet.  De  havde  besluttet 
at  gjennemstikke  deres  Diger  og  oversvømme  Landet 
for  at  faa  Fjenden  bort,  og  Foretagendet  var  allerede 
begyndt.  Da  Spanierne  kom  til  Kundskab  herom,  op- 
hævedes Beleiringen.  For  den  lille  By  paa  den  nord- 
hollandske Sandbanke  maatte  Alba  bøie  sig.  :^VanAlk- 
maar  begint  de  victorie,«  hed  det  senere. 

Paa  samme  Tid  vandt  de  Nationale  en  glimrende 
Seir  paa  Zuidersøen  over  den  fjendtlige  Flaade  og  fan- 
gede Admiralen,  Boussu,  den  efter  Oranien  midlertidig 
indsatte  spanske  Statholder  over  Holland,  Zeeland  og 
Utrecht.  Middelburg  i  Zeeland,  som  var  spansk,  hold- 
tes indesluttet  af  de  Nationale.  Men  den  31te  Oktober 
lagde  Spanierne  sig  for  Leiden. 

Ved  dette  Aars  Slutning  forlod  Alba  Nederlandene, 
og  Don  Louis  de  Requesens  kom  i  hans  Sted.  Det 
var  en  svær  Post  at  overtage,  ikke  mindst  fordi  de 
spanske  Tropper  havde  over  fem  Millioner  Gylden  til- 
gode og  selvfølgelig  bleve  mere  og  mere  oprørske. 
Spaniens  Pengevæsen  havde  længe  været  i  en  elendig 
Forfatning.  Requesens  vilde  i  Januar  1574  undsætte 
det  efter  sex  Maaneders  Beleiring  aldeles  udsultede 
Middelburg;  men  Gueuserflaaden  slog  fuldstændigt  den 
spanske  Flaade,  som  skulde  bringe  Undsætningen,  og  Byen 
maatte  overgive  sig. 

Kort  efter  faldt  Spanierne  under  Henrik  af  Che- 
vreaux  ind  i  Nordliolland.  De  bemægtigede  sig  flere 
Pladser;  to  store  Landsbyer  bleve  plyndrede  og  brændte. 
I  sin  Beretning  til  Prindsen  af  Oranien  skrev  Under- 
statholderen Sonoy,  at  der  vel  var  3000  Spaniere,  og  le 
at  Verdugo  selv  var  iblandt  dem.  Verdugo  var  en  af 
de  mest  ansete  Officerer  i  den  spanske  Hær.  Sonoy 
havde  næsten  ingen  Krigsfolk  —  det  var  et  farligt  Øie- 
blik.  Men  Landfolket  gjorde  god  Tjeneste,  bevæbnede 
med  deres  Springstokke,  der  tjente  baade  som  Spyd  og 
som  Stave  til  dermed  at  sætte  over  Grøfterne,  der  i 
disse  Egne  næsten  overalt  gjennemskare  Landet.  Nogle 
havde  foruden  Springstokkene  ogsaa  Bøsser,  som  de 
anbragte  i  en  Rem  paa  Ryggen. 

I  denne  Landsdel  fl^rdedes  Steen  Maltesen.  Han 
har  da  her  været  med.  Det  lykkedes  den  tappre  Sonoy 
at  tvinge  Spanierne  til  at  trække  sig  tilbage. 

Men  uagtet  de  Held,  de  Oraniske  saaledes  kunde 
have,  især  paa  Søen,  Hollændernes  Element,  var  deres 
Stilling  alligevel  overordentlig  farlig.  Ved  Haarlems 
Indtagelse  var  Nordholland  bleven  skilt  fra  det  Sydlige. 
Sydholland  var  oversvømmet  af  Spanierne;  Forbindel- 
sen mellem  dets  Byer  var  næsten  afbrudt,  og  Leiden 
var  beleiret.  Medens  Prindsen  samlede,  hvad  han  kunde 
opdrive  af  Tropper,  havde  han  bedt  sine  Brødre,  der 
altid  vare  virksomme  for  den  nederlandske  Sag,  om  at 
gjøre  deres  Bedste  for  at  tilveiebringe  en  halv  Snes 
Tusind  Mand  og  hurtigt  komme  Holland  til  Hjælp. 
De    utrættelige  Nassauere    skaffede    Tropper,    og   Grev 

Ludvig  satte  sig  i  Bevægelse  med  c.  9000  Mand.  Han 
skulde  efter  Aftalen  først  tage  Maastricht  og  derefter 
forene  sig  med  Prindsen,  som  stod  med  éooo  Mand 
ved  Bommel. 

17  Paa  dette  Tidspunkt  møde  vi  Steen  Maltesen  i  Enk- 
huizen  (i  Nordholland),  hvorfra  han  seiler  over  til 
Byen  Kampen  for  at  komme  til  Grev  Ludvig,  for  un- 
der denne  »Nederlandenes  Bayard«  at  være  med  i  den 
forestaaende  store  Kamp. 

xMen  medens  Ludvig  opholdtes  af  Drivis  paa  Maas- 
floden,  som  han  skulde  passere,  besatte  Requesens  Maa- 
stricht med  en  stor  Hærstyrke  og  samlede  alle  de  Strids- 
kræfter, hvorover  han  kunde  raade,  mod  Greven,  kaldte 
ogsaa  Tropperne  fra  Leiden.  Det  viste  sig  snart,  at 
Maastrichts  Erobring  vilde  være  en  Umulighed,  og  Lud- 
vig drog  da  Nord  paa  for  at  forene  sig  med  Broderen. 
Men  inden  han  kunde  naa  saa  vidt,  blev  han  paa  Moo- 
kerheide  indhentet  af  Spanierne,  som  fuldstændigt  sloge 
hans  udisciplinerede  og  mangelfuldt  bevæbnede  Tropper 
den  14de  April  1574.  Hæren  blev  næsten  helt  tilintet- 
gjort. Grev  Ludvig  selv  og  den  yngste  Broder,  Grev 
Henrik,  som  var  med,  omkom  begge. 

18  Da  Steen  Maltesen  paa  sin  Vei  til  Greven  fik  den 
sørgelige  Tidende,  vendte  han  tilbage.  Paa  denne  Reise 
var  han  nxT  faldet  i  Fjendernes  Hænder  i  Zwolle  i 
Overijssel,  hvor  der  laa  en  Mængde  spanske  Ryttere; 
men  hans  Husvært  stod  ham  bi  og  hjalp  ham  hemme- 
ligt bort.  lifter  at  han  var  kommet  tilbage  til  Nordhol- 
land,  tog    han  Tjeneste    hos  Henrik   van  Brockhuizen, 

Didrik  Sonoys  Svoger  og  øverste  Lieutenant,  »en  gam- 
mel forfaren  Krigsmand«.  I  Følge  med  ham  har  han 
da  deltaget  i  den  lille  Halvøs  Forsvar,  da  Spanierne  nu, 
den  30te  Mai,  igjen  brøde  ind  over  den.  Fjenderne 
indtoge  Skandsen  ved  Ilpendam ;  men  Purmerend  19 
stod  dem  imod.  Og  Landfolket,  der,  stedkyndige, 
som  de  vare,  snildt  forstode  at  manøvrere  tillands 
og  tilvands  med  deres  Springstokke,  Skuder  og  smaa 
Galeier,  dræbte  mange  Fjender.  250  Fanger  bragtes 
til  Hoorn.  Den  25de  Juni  toges  Skandsen  ved  Ilpen- 
dam tilbage,  og  Spanierne  maatte  drage  bort  fra  Nord- 
holland. Og  Sonoy  kunde  lade  Prindsen  »Viktorien« 
vide. 

Vilhelm  af  Oranien  havde  altsaa  mistet  begge  sine 
Brødre,  Ludvig,  hans  høire  Haand,  og  Henrik,  den 
yngste,  kun  26  Aar  gammel.  I  et  Brev  til  Grev  Johan  20 
af  Nassau,  den  sidste,  han  havde  tilbage,  skriver  han 
om  sit  store  Tab,  som  er  »den  største  Modgang,  han 
kunde  faa«,  og  siger  i  denne  Forbindelse:  »Selv  om  vi 
Alle  døde,  og  hele  dette  stakkels  Folk  blev  nedhugget 
og  forjaget  (massacré  et  chassé),  maatte  vi  dog  altid 
være  forvissede  om,  at  Gud  aldrig  vil  forlade  Sine«; 
som  det  i  dette  ØiebHk  ses  i  Frankrig,  tilføier  han, 
hvor  Protestanterne,  som  Alle  troede  helt  udryddede 
efter  Bartholomæusnatten,  nu  holde  Hovedet  høiere  end 
nogensinde.  Han  vendte  strax  tilbage  til  Holland,  be- 
roligede de  forfærdede  Gemytter  og  satte  al  sin  Kratt  21 
ind  paa  at  frelse  Leiden,  hvor  Spanierne  den  25de  Mai 
kom   tilbage,   paany   besatte  deres  forladte  Skandser  og 

indesluttede  Byen  fuldstændigt.     Leidens  berømte  Belei- 
ring  var  begyndt. 

Fjenden  vilde  her  ikke  forsøge  nogen  Storm;  Byen 
skulde  udhungres.  Borgerne  havde  letsindigt,  imod 
Prindsens  Raad,  undladt  at  forsyne  Staden  for  det  saa 
sandsynlige  Tilfælde,  at  Beleiringen  gjenoptoges.  Prind- 
sen  var  vred  over  denne  Forsømmelighed,  men  han 
opmuntrede  Borgerne  og  bønfaldt  dem  om  at  holde  ud 
i  det  Mindste  tre  Maaneder,  saa  vilde  han  skaffe  Midler 
til  at  befri  dem.  De  svarede,  at  de  stolede  paa  ham  og 
vilde  være  faste. 

Hvis  Leiden  faldt,  var  det  ude  med  Holland.  Det 
var  Prindsens  Plan  at  sætte  Sydholland  under  Vand, 
som  den  eneste  Maade,  hvorpaa  Byen  kunde  reddes. 
Den  30te  Juli  samtykkede  Staterne  i,  at  det  uhyre  Offer 
blev  bragt.  »Hellere  et  ødelagt  Land  end  et  tabt  Land,« 
sagde  de,  og  Sagen  sattes  strax  i  Værk.  Den  5 die  Au- 
gust seilede  Prindsen  med  Formanden  for  Commissio- 
nen,  der  skulde  lede  Foretagendet,  ned  ad  Ijssel  og  lod 
Digerne  gjennembryde  paa  sexten  Steder.  Samtidig 
aabnedes  Sluserne,  og  Vandet  begyndte  at  strømme 
ind.  Prindsen  gav  Ordre  til  i  Hast  at  samle  Levnets- 
midler,  og  der  tilveiebragtes  en  Flaade  af  fladgaaende 
Skibe,  som  Admiral  Boizot  skulde  føre  med  Undsæt- 
ning til  Leiden  over  det  oversvømmede  Land,  naar 
Vandet  var  steget  høit  nok.  Men  her  havde  Vinden  et 
vægtigt  Ord  med  at  sige. 

I  Leiden  var  Brødet  sluppet  op.    Borgerne  skrev  til 
Prindsen,    at    de    havde    holdt    deres    første  Løfte;    de 

havde  holdt  ud  to  Maaneder  med  Brød  og  én  Maaned 
med  Nød;  hvis  de  ikke  snart  fik  Hjælp,  kunde  men- 
neskelig Evne  ikke  udrette  mere.  Samme  Dag,  den 
2 1  de  August,  kom  Brev  fra  Prindsen,  som  meldte,  at 
alle  Digerne  vare  gjennembrudte,  og  at  Vandet  nu  var 
ved  at  stige  over  »Landscheiding«,  den  store  Ydervold 
mellem  Byen  og  Havet.  Brevet  blev  læst  op  paa  Tor- 
vet, Borgmesteren,  van  der  Werff,  lod  Stadsmusikan- 
terne spille  i  Gaderne,  og  der  blev  skudt  med  Kanoner 
—  den  lidende  By  fik  et  Øiebliks  Oplivelse.  Men  Da- 
gene gik,  og  Nøden  blev  forfærdelig.  Prindsen,  den  be- 
vægende Kraft  i  det  Hele,  var  kastet  paa  Sygeleiet  i 
Rotterdam  af  en  hidsig  Feber.  Sygdommen  tiltog,  da 
et  Rygte  naaede  ham  om,  at  Leiden  skulde  være  faldet. 
Han  var  Døden  nær.  Da  traadte  en  Dag  Rentemeste- 
ren af  Holland  uanmeldt  ind  til  ham  med  to  Bud  fra 
Leiden,  som  ønskede  at  se  ham.  Da  han  nu  forvissedes 
om,  at  Byen  endnu  holdt  sig,  oplivedes  han,  »og  fra 
den  Dag  begyndte  det  at  blive  bedre  med  ham.« 

Boizot  kom  nu  til  Rotterdam  med  800  gamle  Ma- 
troser, Søgueuser,  og  den  lode  September  om  Aftenen 
begyndte  Flaaden  den  eventyrlige  Fart.  Dens  Besætning 
beløb  sig  til  2500  Mand.  Spaniernes  Styrke  ved  Leiden 
var  loooo  Mand.  Med  Lethed  naaedes  »Landscheiding«, 
men  her  maatte  man  standse.  Diget  ragede  endnu 
halvanden  Fod  op  over  Havet.  Det  blev  indtaget  og 
brudt  igjennem,  og  Flaaden  førtes  gjennem  Aabningen. 
Leiden  var  omgivet  af  over  60  Skandser,  som  Spani- 
erne  holdt   besatte.     Gjennem  saadanne  \'anskeligheder 

arbeidede  Flaaden  sig  videre.  Men  da  den  kom  i  Nær- 
heden af  Byen,  var  Vandet  for  lavt,  og  Vinden  slog 
om  i  Øst,  saa  at  det,  istedetfor  at  stige,  begyndte  at 
falde.  Flaaden  laa  stille.  Dag  efter  Dag  laa  den  ube- 
vægelig. Prindsen,  som  havde  reist  sig  fra  Sygeleiet, 
saasnart  det  blot  var  muligt,  kom  ombord  og  indgød 
Besætningen  nyt  Mod.  Han  irettesatte  Matroserne,  som, 
fordi  de  vare  ledige,  havde  begyndt  paa  alleslags  Uor- 
dener, og  disse  Søgueuser,  der  vare  ligesaa  grumme, 
som  de  vare  modige,  som  udbredte  Rædsel,  hvor  de 
viste  sig,  vare  ligeoverfor  Prindsen  følelige  som  Børn. 
Han  undersøgte  hele  Grunden,  gav  sine  Ordrer  og 
vendte  tilbage  til  Delft,  hvor  han  opholdt  sig. 

I  Leiden  var  Elendigheden  ubeskrivelig.  Den  var 
større,  end  den  nogensinde  havde  været  i  Haarlem. 
Til  den  frygtelige  Hungersnød  kom  Pest.  6  til  8000 
Mennesker  omkom.  Men  de  Stærke  opmuntrede  hin- 
anden til  at  holde  ud,  og  enhver  Opfordring  til  Over- 
givelse afvistes.  Endel  af  de  mest  modløse  af  de  for- 
pinte Indbyggere  omringede  en  Dag  Borgmesteren,  van 
der  Werff,  paa  Gaden  og  overvældede  ham  med  Be- 
breidelser  og  Trusler.  Den  høie,  udtærede  Mand  svin- 
gede sin  bredskyggede  Hat  og  paabød  Taushed.  »Hvad 
ville  I,  mine  Venner?«  sagde  han,  ^> hvorfor  knurre  I, 
fordi  vi  ikke  bryde  vort  Løfte  og  overgive  Byen  til 
Spanierne?  Det  vilde  være  en  Skæbne  langt  værre  end 
den  Dødskamp,  vi  nu  maa  gjennemgaa.  Jeg  siger  Eder, 
jeg  har  svoret,  ikke  at  overgive  Byen,  og  Gud  give 
mig  Kraft  til  at  holde  min  Ed.  .  .  .   Her  er  mit  Sværd, 

stød  det  i  Brystet  paa  mig  og  del  mit  Kjød  imellem 
Eder!  Tag  mit  Legeme  og  lad  det  stille  Eders  Hunger; 
men  vent  ikke,  at  jeg  overgiver  Byen,  saa  længe  jeg 
er  ilive.« 

De  Omkringstaaende  svarede  med  høie  Bifaldsraab 
og  svor  at  ville  holde  trofast  ud.  Og  de  gik  op  i  Taar- 
nene  og  paa  Tagene  og  stirrede  ud  efter  Flaaden.  Fra 
Volden  raabte  Borgerne  ned  til  Spanierne,  at  de  vilde 
fortære  den  høire  Arm  og  slaas  med  den  venstre  og 
tilsidst  brænde  Byen  af  og  dø  i  Flammerne. 

Da  reiste  der  sig  pludselig  en  voldsom  Storm  fra 
Nordvest,  og  Nordsøens  Vande  væltede  ind  mod  Lei- 
den. I  24  Timer  steg  Vandet  fra  ni  Tommer  til  to 
Fod.  Ikke  et  Øieblik  spildtes;  ved  Midnat  i  Storm  og 
Mørke  seilede  Flaaden  afsted.  Med  et  Par  tjendtlige 
Skibe,  som  mødte  den,  opstod  et  vildt  Søslag  om  Nat- 
ten, høist  eiendommeligt,  idet  Toppene  af  Træerne  og 
Skorstenene  paa  Gaardene  ragede  op  mellem  de  kæm- 
pende Fartøier.  De  spanske  Skibe  bleve  skudte  i  Sænk, 
og  Flaaden  bruste  videre;  paa  et  Par  grundede  Steder 
sprang  Zeelæ^nderne  i  Vandet  og  slæbte  Skibene  over. 
Fortet  Zoeterwonde  blev  taget,  og  da  Fjenden,  som 
saa  Vandet  bestandig  stige,  ogsaa  rømmede  det  sidste, 
stærke  Fort  Lammen,  gik  Flaaden  Morgenen  den  3 die 
Oktober  ind  til  Leiden.    Byen  var  frelst. 

Indbyggerne,  alle  disse  blege,  udtærede,  vaklende 
Skikkelser,  stode  i  Rækker  langs  Bolværkerne  for  at 
modtage  Befrierne.  Fra  alle  Skibene  kastedes  Brød  ud 
blandt   Mængden.     Da   den    første   Sult  var   stillet,   gik 

Alle  til  Hovedkirken,  Admiral  Boizot  foran,  og  istem- 
mede  Takkesangen.  Den  tabte  sig  i  Hulken;  hele  Me- 
nigheden græd  som  Børn. 

Prindsen  fik  Efterretningen  Kl.  to,  medens  han  var 
i  Kirke  i  Delft.  Han  lod  Præsten  læse  Brevet  op  for 
de  Forsamlede.  Dagen  efter  kom  han  til  Leiden,  ord- 
nede Forholdene  og  uddelte  Belønninger.  Som  et  sær- 
deles Tegn  paa  Anerkjendelse  fik  Byen  sit  senere  saa 
berømte  Universitet. 

I  dette  Efteraar  1574  blev  Steen  Maltesen,  21  Aar 
22  gammel,  Fændrik  under  en  Captain  Laurids  Smit  i 
Sonoys  Regiment. 

Vaabnene  hvilede  nu  nogen  Tid,  idet  Spanierne 
forsøgte  Underhandlinger  med  Oranien;  men,  ligesom 
ved  tidligere  Hgnende  Leiligheder,  kunde  Intet  formaa 
ham  til  at  skille  sin  Sag  fra  Hollands  og  Zeelands.  I 
Begyndelsen  af  Marts  1575  aabnedes  Fredsunderhand- 
linger  i  Breda  under  Keiserens  Mæghng.  De  afbrødes 
dog  snart,  da  Oranien  med  de  Nationale  fastholdt  For- 
dringen paa  Religionsfrihed,  og  her  var  Philip  II  urok- 
kelig. Krigen  begyndte  da  igjen,  og  Statholderen  i 
Utrecht  og  Geldern,  Gilles  van  Berlaimont  af  Hierges, 
hvem  under  Boussu's  Fangenskab  ogsaa  Regeringen  i 
Holland  og  Zeeland  var  overdraget,  faldt  i  April  med 
28  en  betydelig  Magt  ind  i  Nordholland  for  at  fordrive 
Sonoy.  Men  Oraniens  Understatholder  hævdede  tap- 
pert sin  Plads,  og  Hierges  trak  sig  tilbage.  Her  har 
da  Steen  Maltesen  kæmpet  første  Gang  som  Fæn- 
drik. 


Naar  den  unge  Danske  hos  Hollænderne  saa  de 
lysende  Exempler  paa  Heltemod,  nogle  af  de  største, 
Historien  kjender,  maatte  han  dog  ogsaa  stundom  se 
Tilbagevirkninger  af  den  Grumhed,  hvorunder  de  saa 
længe  havde  lidt.  Sonoy  viste  sig  overordentlig  grusom, 
da  han  troede  at  have  opdaget  en  Sammensværgelse  i 
Landet,  som  stod  i  Forbindelse  med  det  fjendtlige  Ind- 
fald. Han  oprettede  paa  egen  Haand  en  Domstol,  som 
dømte  ofte  blot  mistænkte  Personer  til  Døden  under 
de  fr3'gteligste  Pinsler;  og  dette  vedblev,  indtil  Prindsen 
hørte  derom  og  skred  ind. 

Ogsaa  mod  Angreb  fra  den  kongelige  Statholder  i 
Frisland,  de  Robles,  maatte  Sonoy  værge  sig.  Og  der-  24 
til  havde  han  ødelæggende  Vandfloder  at  kæmpe  med 
og  Mytteri  blandt  Tropperne,  som  der  aldrig  var  Raad 
til  at  betale.  For  Skandsebygningen  sørgede  han  med 
megen  Flid  og  Iver.  Ved  denne  Tid  befæstedes  Øen  Texel 
mod  de  Robles  Indfald.  Steen  Maltesen,  som  i  Neder- 
landene indvandt  et  særdeles  Kjendskab  til  Befæstnings- 
væsenet,  kan  da  her  have  indhøstet  sine  første  Erfarin- 
ger. Efterat  Hierges  havde  trukket  sig  ud  af  det  Nord- 
lige, var  han  gaaet  ind  i  Sydholland,  hvor  han  tog  Oude- 
water  og  Schoonhoven;  og  samtidig  havde  Spanierne 
stor  Fremgang  i  Zeeland,  hvor  de  i  Foraaret  1576 
lagde  sig  for  det  vigtige  Zierikzee.  Under  den  truende 
Fare  for  begge  Provindsernes  Erobring  afsluttedes  efter 
Oraniens  Tilskyndelse  den  24de  April  en  Union  mel- 
lem Holland  og  Zeeland.  Men  Prindsen  var  overbevist 
om,   at   de   umuligt  alene  vilde   kunne  udholde  Krigen 


mod  Spanien,  og  man  vedtog  da,  at  sige  sig  løs  fra 
Philip  II  og  søge  Kongen  af  Frankrigs  Beskyttelse. 

I  Marts  døde  Requesens,  og  Philip  Ils  Halvbroder, 
Don  Juan  d'Austria,  udnævntes  til  hans  Efterfølger; 
men  det  trak  længe  ud  med  hans  Ankomst  til  Neder- 
landene. Den  29de  Mai  indtoges  det  tappert  forsvarede 
Zierikzee.  Men  her  standsede  Spaniernes  Fremgang; 
og  det  var  fra  deres  Egne,  at  Standsningen  udgik, 
Strax  efter  Byens  Indtagelse  udbrød  et  uhyre  Oprør 
blandt  de  spanske  Tropper,  som,  raabende  paa  deres 
Sold,  efter  at  have  plyndret  Øen  Schouwen,  forlode 
Zeeland  og  røvende  og  ødelæggende  droge  ind  i  Bra- 
bant  og  videre  til  Aalst,  hvor  de  toge  Standkvarter; 
her  strømmede  oprørske  Bander  til  fra  alle  Sider,  og 
herfra  væltede  Soldaterne  sig  ud  over  Landet,  hvor  de 
nu  selv  vilde  gjøre  sig  betalte.  Deres  Rædselsgjerninger 
overgik  alt  Tidligere.  Frygteligst  var  deres  Ufærd'  i 
Antwerpen. 

Under  Krigen  vare  de  nordlige  og  sydlige  Provind- 
ser  blevne  adskilte.  I  Syden  havde  Katholicismen  igjen 
vundet  frem,  og  man  var  her  mest  tilbøielig  til  Udso- 
ning med  Kongen,  medens  Norden  i  det  Hele  var  pro- 
testantisk og  national.  Men  i  dette  Forfærdelsens  Øie- 
blik  lykkedes  det  Vilhelm  af  Oranien  at  forene  alle 
Provindserne  uden  Hensyn  til  Religionsforskel  om  det 
fælles  Maal  at  fordrive  de  fremmede  Tropper.  Da  de 
spanske  Soldater  havde  forladt  de  nordlige  Provindser, 
bleve  Oudewater  og  Zierikzee  strax  igjen  besatte  af 
Prindsens    Tropper,     og    Sonoy,    under    hvem    Steen 

Maltesen  tjente,  besatte  Sparendam  og  flere  Pladser, 
hvorved  Veien  aabnedes  til  at  vinde  Haarlem  og  Am- 
sterdam. I  kort  Tid  havde  de  Nationale  gjenvundet 
Haarlem  og  alle  de  andre  af  Spanierne  indtagne  Byer  i 
Holland  og  Zeeland,  undtagen  Amsterdam,  som  med 
sin  fanatisk  katholske  Geistlighed  endnu  vedblev  at 
være  spansk.  I  Groningen  og  Frisland  afsatte  de 
Nationale  de  Robles  og  valgte  den  med  Oranien  for- 
bundne Georg  V.  Lalaing,  Greve  af  Rennenburg,  i 
hans  Sted. 

Netop  som  Traktaten  om  alle  Provindsernes  Sam- 
menslutning, »Pacificationen  i  Gent«,  afsluttedes,  kom 
den  nye  Generalgouverneur,  Don  Juan  d'Austria,  i  No- 
vember (1576)  til  Luxemburg. 

Her  aabnedes  Underhandlinger  med  ham.  Don  Juan 
vilde  vinde  Landet  ved  Mildhed;  man  havde  i  Spanien 
bestemt  sig  for  en  mere  forsonlig  Politik,  og  han  var 
bemyndiget  til  at  gjøre  store  Indrømmelser.  Men  Ora- 
nien gjorde  Alt  for  at  hindre,  at  Nederlænderne,  trætte 
af  den  lange  Kamp,  skulde  lade  sig  daare  af  spanske 
Løfter  og  selv  forspilde  det  Vundne.  Don  Juan  vilde 
give  efter  i  Alt  undtagen  i  Spørgsmaalet  om  Kongens 
Autoritet  og  den  katholske  Kirkes  udelukkende  Opret- 
holdelse. Oranien  og  Staterne  stode  paa  de  gamle  Pri- 
vilegiers Opretholdelse  og  Religionsfrihed.  De  forlangte, 
at  han  skulde  gaa  ind  paa  Pacificationen  i  Gent  med 
dens  Bestemmelser  om  disse  Punkter  og  om  d^"  spanske 
Troppers  Fjernelse.  Under  en  bevæget  Forhandling 
med  de  spanske  Deputerede  sagde  Oranien  tilsidst:    »I 

Steen  Maltcsen  (Sehested).  2 

25  har  isinde  at  udrydde  os,  og  vi  vil  ikke  lade  os  ud- 
rydde.« 

»Aa,  der  er  Ingen,  der  har  det  i  Sinde.« 

»Jo,  sandelig  er  det  Eders  Hensigt,«  svarede  Prind- 
sen;  »vi  have  i  god  Tro  underkastet  os,  og  nu  vil  I 
tvinge  os  og  Alverden  til  udelukkende  at  opretholde 
den  katholske  Religion.  Dette  kan  kun  ske,  hvis  I  ud- 
rydder os!« 

I  over  tre  Maaneder  varede  Forhandlingerne.  Ende- 
lig efter  et  Møde,  hvor  Generalstaternes  Afsendinge  saa 
koldt  og  urokkeHgt  vedblivende  fordrede  Anerkjendelse 
af  Pacificationen  i  Gent,  at  Don  Juan  nær  havde  kastet 
en  Sølvklokke,  der  stod  paa  Bordet,  i  Hovedet  paa  en 
af  dem,  erklærede  han  sig  den  næste  Morgen  villig  til 
at  gaa  ind.  paa  Pacificationen.  En  Overenskomst  blev 
sluttet,  og  den  nye  Statholder  holdt  sit  Indtog  i 
Bryssel. 

Oranien  skrev  til  sin  Broder:  »Hvilket  Skin  af  det 
Modsatte,  Don  juan  ogsaa  maatte  paatage  sig,  det  er 
absolut  ikke  hans  Mening  at  holde  Pacificationen  i 
Gent.«  Helten  fra  Lepanto  blev  ogsaa  snart  kjed  af 
den  ydmygende  Rolle,  hvortil  han  var  bleven  tvunget; 
den  24de  Juni  overrumplede  og  indtog  han  Citadellet 
i  Namur  og  kastede  saaledes  Handsken  til  Generalsta- 
terne. Stor  Harme  vakte  dette  Brud  paa  den  nylig 
sluttede  Overenskomst. 

Vilhelm  af  Oranien  kaldtes  til  Bryssel,  hvor  han  drog 
ind  under  uendelig  Jubel.  Han  udraabtes  til  Ruward 
(en  Titel,   som  belyder  mere  end  Gouverneur)  af  Bra- 

bant.  I  December  afsatte  Generalstaterne  Don  Juan  og 
indsatte  i  hans  Sted  den  tyske  Keisers  Broder,  Erke- 
hertug  Matthias,  som  var  hemmelig  indkaldt  af  et  Parti 
af  Adelen ,  der  ikke  ønskede,  at  Oranien  og  med  ham 
Folkets  brede  Lag  skulde  faa  for  megen  Magt.  Men 
Prindsen  stilledes  ved  Siden  af  den  2oaarige  Erkeher- 
tug  som  hans  GeneraUieutenant,  og  han  forblev  den 
Styrende  i  Et  og  Alt.  Don  Juan  fik  de  bortsendte 
Tropper  tilbage  og  vandt  ved  Gembloux  en  stor  Seir 
over  sine  Modstandere;  men  paa  samme  Tid  gik  Am- 
sterdam over  til  de  Nationale,  og  derved  opveiedes  Ne- 
derlaget mere  end  dobbelt. 

Greven  af  Rennenburg  angreb  Byen  Kampen,  men 
han  havde  for  faa  Folk,  og  Hjælp  forlangtes  da 
fra  Holland.  Sonoy  kom  og  '  bragte  ikke  blot  Folk,  26 
men  ogsaa  Krigstugt  med,  hvorpaa  det  meget  skor- 
tede i  Frisland.  Blandt  hans  Tropper  søge  vi  vor 
danske  Fændrik.  Rennenburg  overdrog  Sonoy  Belei- 
ringen  af  Kampen,  som  indtoges  efter  to  Maaneders 
Forløb.  Derefter  vandtes  Deventer,  ogsaa  med  Sonoys 
Hjælp.  Grev  Johan  af  Nassau  blev  Statholder  i  Gel- 
dern  og  var  Vilhelm  af  Oraniens  Stedfortræder  i  der 
Nordlige,  medens  Prindsen  selv  i  Brabant  og  Flandern 
arbeidede  paa  at  holde  det  Hele  sammen. 

Da  var  det,  at  Don  Juan  døde  og  efterfulgtes  af 
Alexander  Farnese,  Hertug  af  Parma,  der  ikke  blot  var 
en  glimrende  Feltherre  —  som  ogsaa  hans  Forgænger — , 
men  tillige  en  Politiker,  der  kunde  maale  sig  med  Ora- 
nien.   Han  forstod  at  udnytte  Uoverensstemmelsen  mel- 

3* 

lem  det  Sydlige  og  det  Nordlige  og  vandt  hurtigt  frem 
i  de  sydlige,  katholske  Egne.  Men  da  Sammenholdet 
mellem  de  17  Provindser  blev  umuligt,  sluttedes  i  Aaret 
1)79  Unionen  i  Utrecht  mellem  Holland,  Zeeland, 
Utrecht,  Geldern,  Groningerlandet  og  Frisland,  som 
blev  Grundstenen  til  den  senere  Republik.  Overijssel 
og  Drenthe  sluttede  sig  snart  efter  til.  Flere  Byer  i 
Brabant  og  Flandern  indtraadte  ogsaa  i  Forbundet,  men 
bleve  senere  spanske.  Aaret  efter  fik  Prindsen  sat  igjen- 
nem,  at  en  Overenskomst  sluttedes  med  Kongen  af 
Frankrigs  Broder,  Hertugen  af  Anjou,  hvorefter  han 
skulde  være  Overherre  i  Nederlandene  med  meget  ind- 
skrænket Magt. 

Nu  blev  Vilhelm  af  Oranien  erklæret  fredløs  af 
27  Philip  II,  og  en  Pris  af  25000  »Kroner  i  Guld«  sattes 
paa  hans  Hoved.  Prindsen  svarede  med  en  storslaaet 
Apologi,  voldsom  mod  Philip  II,  sublim,  hvor  han  til- 
sidst  vender  sig  til  Staterne:  Hvis  I  mene,  »at  min 
Bortgang  eller  Død  kan  baade  Eder,  se,  da  er  jeg  villig 
til  at  adlyde.  Byd  over  mig!  send  mig  til  Verdens 
Ende  —  jeg  vil  lyde  Eder!  Her  er  mit  Hoved,  som 
ingen  Fyrste,  ingen  Monark  har  at  raade  over,  kun  I! 
gjør  dermed,  hvad  I  lyster,  ifald  Eder  tykkes,  at  det 
kan  tjene  til  at  fremme  Eders  eget  Vel;«  .  .  .  men  hvis 
I  mene,  at  den  ringe  Erfaring  og  Arbeidskraft,  jeg  eier, 
at  »Resten  af  min  Eiendom  og  af  mit  Liv  endnu  kan 
være  Eder  til  Nytte,  da  er  jeg  villig  til  fremdeles  at 
offre  det  til  Eders  og  Landets  Tjeneste«  .  .  .  Apolo- 
gien slutter  med  hans  berømte  Ord:    -Je  maintiendrai.« 


I  Sommeren  1580  forlod  Johan  af  Nassau  Nederlan- 
dene efter  at  have  gjort  Provindserne  uvurderlige  Tje- 
nester og  offret  store  Summer  paa  deres  Sag.  Han 
maatte  hjem  til  sit  Grevskab  og  sine  Børn;  hans  Hu- 
stru var  nylig  død.  Men  hans  ældste  Søn,  Grev  Vil- 
helm Ludvig,  som  for  to  Aar  siden,  kun  18  Aar  gam- 
mel, var  bleven  Chef  for  et  Regiment  i  Staternes  Tje- 
neste, blev  i  Landet.  Samme  Aar  havde  Vilhelm  af 
Oranien  den  Sorg,  at  Rennenburg  frafaldt  den  natio- 
nale Sag.  Efter  i  nogen  Tid  hemmeligt  at  have  corre- 
sponderet  med  Spanierne  bemægtigede  han  sig  pludse- 
lig Groningen  for  Philip  IL  Hermed  begyndte  en 
Borgerkrig  i  Frisland,  som  skulde  vare  i  14  Aar.  Hertugen 
af  Parma  havde  altsaa  nu  ogsaa  fast  Fod  i  Norden.  Sta- 
terne begyndte  strax  at  beleire  Groningen.  En  Undsæt- 
ningshær  under  Martin  Schenck,  som  Parma  sendte,  slog 
Staternes  Tropper  under  Hohenlohe  paa  Hardenberg 
Hede  i  Juni  i)8o.  Friserne  valgte  Vilhelm  af  Oranien 
til  Statholder  efter  Rennenburg;  Prindsen  indsatte  som 
sin  Stedfortræder  Bernard  van  Merode  (S.  15),  en  af 
den  nationale  Sags  ældste  og  troeste  Tjenere. 


III. 


Oteen  Maltesen,   som   havde  været  Fændrik  i  sex 

28  Aar  og  »var  opdraget  hos  Sonoy  i  god  Disciplin«,  blev 

29  nu  forsat  til  Frisland,  idet  han  den  15  de  Oktober  1580, 
27  Aar  gammel,  blev  Captain  i  Merodes  nyoprettede 
Regiment  efter  Sonoys  Anbefaling.  Han  fik  Floris  v. 
Schagens  Compagni,  som  senest  Dirck  der  Schwarze 
havde  havt,  med  Befaling  til  at  forstærke  det. 

Rennenburg  havde  nu  begyndt  at  beleire  den  lille 
By  Steenwijk  i  Overijssel  nær  Frislands  Grændse,  der 
var  meget  vigtig  ved  sin  Beliggenhed,  idet  den,  omgivet 
af  Moradser,  kunde  aabne  og  lukke  Veien  til  Frisland 
fra  denne  Kant.     Merode   befalede  nu   Steen  Maltesen 

30  og  Jan  v.  Vervow,  som  laa  med  et  Compagni  i  Leeu- 
warden,  at  gaa  til  det  sydlige  Distrikt  »Sevenwolden«, 
for  at  gjøre  Fjenden  Afbræk;  navnlig  skulde  de  tage 
Jernet  af  Vindmøllerne,  for  at  Beleirerne  ved  Steenwijk 
maatte  komme  til  at  savne  Mel.  Da  de  kom  til  Joure, 
forstærkedes  de  med  40  Ryttere  under  Dode  v.  Laer  og 
2  Compagnier,  det  ene  Byen  Bolswards,  hvorover 
ingen    Captain    endnu    var   ansat,    det    andet   fulius   v. 

Botnias  fra  Franeker.  Jan  v.  Vervow,  som  havde  Over- 
befalingen, drog  med  sit  Compagni  og  Steen  Maltesens 
ind  i  Landsbyen  Ouwer  ved  »Tjeuke  Meer«.  Han  fik 
her  Nys  om,  at  Fjenden  var  i  Nærheden,  og  befalede 
de  andre  Compagnier  at  komme  til  ham  i  Ouwer. 
Medens  de  vare  i  Anmarsch,  kom  Fjenden  den  31te 
Oktober  (1580)  600 — 700  Mand  stærk  og  begyndte 
Kampen.  De  to  Compagnier  forsvarede  sig  tappert, 
men  de  vare  for  faatallige  til  at  kunne  hævde  sig  ret 
længe  og  trak  sig  tilbage  til  »Schaerster  Bro«.  Nu 
kom  den  ventede  Forstærkning;  men  da  Botnia,  »som 
ikke  var  vant  til  Krig,  idet  han  ikke  havde  tjent 
før«,  saa  Vervows  tilbagegaaende  Bevægelse,  tog  han 
Flugten,  og  Bolswardcompagniet  med  ham.  De  to 
Compagnier  med  Dode  v.  Laers  faa  Ryttere  vare  saa- 
ledes  overladte  til  sig  selv.  De  gjorde  deres  Bedste, 
men  bleve  overmandede.  Jan  v.  Vervow  og  hans  yngste, 
syttenaarige  Broder,  Yorik,  faldt  begge.  Den  tredie 
Broder,  Frederik,  undkom  kun  med  Nød  og  neppe. 
Han  tog  samme  Nat  til  Sloten  ved  Zuidersøen,  hvor 
han  traf  Steen  Maltesen,  som  var  let  saaret. 

Merode  blev  meget  vred  over  Botnias  Flugt;  han  tog 
Compagniet  fra  ham  og  gav  det  kort  efter  til  Frederik  v. 
Vervow.  Botnias  Feilgreb  her  kom  ham  dog  ikke  senere  til 
Skade.  Frederik  v. Vervow,  som  var  en  rask  Deltager  i  Be- 
frielseskrigen og  blev  den  senere  frisiske  Statholder,  Grev 
Vilhelm  Ludvig  af  Nassaus  Hofmester  og  Fortrolige,  har 
selv  meddelt  denne  Episode  mellem  andre  Oplevelser. 

Merode  overdrog  Overbefalingen  over  Compagnierne 

i    Sevenwolden    til    Duco  Martena    (S.   lo).     Samtidig 

31  skrev  han  til  Steen  Maltesen  og  paalagde  ham  »at 
vedblive  med  sine  gode  Officia  i  Alt,  ligesom  vi  stole 
paa,  at  De  holder  god  Correspondents  med  os.  Ogsaa 
sende  vi  Dem  Duco  v.  Martena  til  at  befale  som  Su- 
perintendent over  Compagnierne  i  Sevenwolden  og  med 
Deres  Raad  anvende  alle  Midler  til  Fjendens  Skade  og 
Landets  Beskærmelse;  hvem  De  skal  respektere  som 
Saadan  og  hjælpe  med  Raad  og  Daad  til  Bevarelse  og 
Befordring  af  det  almindelige  Bedste  <.  I  en  Efterskrift 
anbefaler  han  at  trække  mere  mod  Vest  for  at  være 
Fjenden  nærmere,  »holdende  god  Vagt,  at  De  ikke 
bliver  overilet«. 

Duco  Martena,  den  ædle  Friser,  med  hvem  Steen 
Maltesen  saaledes  kom  i  Forbindelse,  var  en  af  den  na- 
tionale Sags  bedste  Forkæmpere,  Vilhelm  af  Oraniens 
meget  betroede  Ven. 

De    Rennenburgske    droge    videre  til    Sloten.     Her 

32  laa  Duco  Martena,  som  nu  var  bleven  Captain  over 
Bolswardcompagniet,  og  Steen  Maltesen.  Da  Pladsen 
endnu  var  meget  lidt  befæstet,  forlode  de  den.  Men 
Martena  blev  fanget  ved  Balk.  Friserne  løskjøbte  ham 
for  hans  store  Fortjenesters  Skyld.  Fjenderne  toge  nu 
flere   Pladser    og    bemægtigede    sig    hele   Sevenwolden. 

33  Friserne  klagede  deres  Nød  til  Prindsen  af  Oranien:  de 
havde  altfor  lidt  Krigsfolk ;  Fjenderne  vare  Mestre  i  Se- 
venwolden ,  og  hver  Dag  forlød  det,  at  de  vilde  kaste 
sig  ind  i  det  Nordlige  og  angribe  Dokkum  og  Skand- 
sen  ved  Oostmahorn. 

Steen  Maltesen    kom   ved   denne  Tid   til   Dokkum.  34 
Herfra   sender  han  den   17de  November  Kvittering  for 
modtagne  Geværer:  hvad  deraf  gaar  tabt  ved  Fjendens 
Magt,  bliver  Staterne  til  Skade,  men  for  hvad  der  maatte 
tabes  ved,  at  Folkene  desertere,  er  han  selv  ansvarlig. 

Fra  det  Sydlige  bredte  Fjenderne  sig  altid  videre, 
saa  at  de,  efter  med  300  Mand  at  have  indtaget  og  for- 
skandset  sig  i  Klosteret  »Nes«,  endog  truede  Leeuwar- 
den. Merode  sendte  Folk  dertil,  fem  Compagnier,  der- 
iblandt to  fra  Dokkum ;  det  ene  vistnok  Steen  Malte-  35 
sens,  da  Byen  ikke  synes  at  have  havt  mere  end  de  to 
Compagnier.  De  beleirede  Klosteret  og  vandt  det  den 
4de  Januar  1581. 

Steenwijk  holdt  sig  godt  under  den  tappre  Com- 
mandeur  Cornput.  Men  Byen  led  haardt.  Den  blev 
beskudt  med  gloende  Kugler,  og  de  fængede  let,  thi 
mange  af  Husene  vare  straatækte,  og  i  mange  laa  der 
Oplag  af  Hø  og  Tørv;  70  Huse  brændte.  Og 
Provianten  var  ved  at  slippe  op.  Prindsen  og  de 
forenede  Stater  sendte  John  Norris  —  som  var  kom- 
men til  Nederlandene  med  et  engelsk  Hjælperegi- 
ment og  nylig  var  bleven  Staternes  Feltøverste  —  og 
Sonoy  med  Undsætning  til  den  betrængte  By.  Ved 
Breve,  der  lagdes  i  Kugler,  som  skødes  ind  i  Byen,  fik 
Indbyggerne  at  vide,  at  Norris  var  i  Anmarsch.  Sex 
frisiske  Compagnier  kom  til ,  og  Wigbald  v.  Fusum, 
Herre  afNienort,  som  med  Statholderens  Bemyndigelse 
paa  egen  Haand  antog  Krigsfolk,  der  skulde  underhol- 
des ved  Brandskatnlng  hos  Fjenden,  mødte  ogsaa  med 

sex  Compagnier.  Det  lykkedes  efter  heftige  Kampe  at 
skaffe  Levnetsmidler  ind  i  Byen,  og  mod  Slutningen  af 
Februar  brød  Rennenburg  op  fra  Steenwijk.  Lemmer, 
Sloten  og  mere  i  det  Sydlige  vandtes  tilbage. 

I    Marts   finde  vi    Steen  Maltesen    igjen  i  Dokkum, 

hvor   han  den   13de  d.  M.  faar  Befaling  fra  Merode  til 

at   sende   sin   Lieutenant   med   et  Corporalskab   Knegte 

<  til   Oostmahorn.     I   disse   Egne  truede   Fjenden   stadig 

fra  Groningen. 

Kort  efter  tilkjendegav  Merode  i  en  Skrivelse  af 
22de  Marts  Steen  Maltesen  med  flere  Befalingsmænd, 
at  han  stod  i  Begreb  med  at  reise  til  Prindsen  i  Bra- 
bant  for  at  tale  med  ham  om  Forhindring  af  nogle 
Misbrug,  som  angik  Landets  Ve  og  Vel,  og  paalagde 
dem  at  holde  god  Vagt,  baade  i  Stæderne  og  andet- 
steds, i  hans  Fraværelse.  Dr.r  var  ogsaa  nok  for  Me- 
rode at  tale  om  med  Prindsen.  Thi  i  det  lille  af  sta- 
dige Plyndringer  med  Brand  og  Mord  forpinte  Land 
vare  tilmed  Regeringsforholdene  i  største  Forvirring. 
De  forskjellige  Myndigheder  stredes  om  Rækkevidden 
af  deres  Magtomraade;  Staterne  vilde  udvide  deres  lige- 
overfor Statholderen,  Leeuwarden  vilde  gjøre  sig  gjæl- 
dende  fremfoi   de  andre  Byer  og  saa  fremdeles. 

Prindsen  kom  nu  i  April  selv  med  sin  Hustru, 
Charlotte  af  Bourbon,  til  Frisland,  hvor  han  blev  mod- 
taget med  stor  Glæde  og  høitideligt  indført  i  Leeuwar- 
den. FLan  udskrev  en  Landdag,  forhandlede  med  Staterne 
og  ordnede  Sagerne  saaledes,  som  det  for  Øieblikket 
bedst  lod  sig  gjøre,  og  vendte  saa  tilbage  til  Brabant. 

I  det  Nordlige,  mellem  ,  Groningen  og  Dokkum, 
søgte  Nienort  at  hindre  den  fremtrængende  Fjende.  I  37 
Anledning  af  et  forestaaende  »frit  Marked«  i  den  sidst- 
nævnte By  sendte  Merode  den  29de  April  en  Skrivelse 
til  Steen  Maltesen,  Scheltema  —  som  vist  var  Captain 
over  det  andet  Compagni  i  Byen  —  og  Staden  Dok- 
kum  med  Paalæg  om  at  have  nøie  Opsigt  med  de 
Fremmede,  der  komme  ind,  og  lade  dem  aflevere  deres 
Vaaben  ved  Portene,  for  at  forekomme  onde  Anslag 
mod  Byen.  Nienort  havde  i  Begyndelsen  Fremgang; 
men  den  8de  Juni  tog  Fjenden  Klosteret  Auwerdersiel, 
og  da  Rennenburg  nu  sendte  Befalingsmanden  Taxis  38 
med  megen  Magt  mod  Nienort,  som  havde  forskandset 
sig  i  Winsum,  toge  Fjenderne  ogsaa  denne  Skandse  og 
bemægtigede  sig  alt  Landet  lige  til  Dokkum.  Merode 
og  Staterne  bestemte  at  forstærke  denne  Bys  Befæst- 
ning; dette  Værk,  hvorved  vi  vel  maa  tænke  os  Steen 
Maltesen  virksom,  begyndtes  i  Juli  og  fuldførtes  i  Ok- 
tober. 

De  forenede  Stater  sendte  igjen  Norris  til  Hjælp 
mod  Fjenderne.  Foruden  sine  Engelske  havde  han 
ogsaa  noget  af  Sonoys  Folk  med;  Nienort  drog  til  ham 
med  Sine,  og  den  19de  Juli  (1581)  slog  Norris  ved 
Gripskerk  de  Rennenburgske,  som  maatte  trække  sig 
ind  i  Groningen.  Obersten  lagde  sig  nu  for  Byen. 
Han  raadede  Friserne  til  hurtigt  at  befæste  Nieuwesiel 
(i  Vestgroningen).  Faa  Dage  efter  Slaget  ved  Grips- 
kerk døde  Rennenburg,  angrende  sit  Frafald,  hvortil 
han  havde  ladet  sig  overtale. 

1  Rennenburgs  Sted  kpm  den  spanske  Oberst  Fran- 
cisco de  Verdugo,  Herre  af  Schengen  (S.  23),  en  klog, 
erfaren  Officer,  som,  udgaaet  fra  ringe  Stand,  ved  sin 
Tapperhed  havde  naaet  høie  Værdigheder  og  stor  An- 
seelse. Han  blev  Frislands  Svøbe  i  lange  Tider.  Da 
det  forlød,  at  Verdugo  vilde  komme  med  en  stor  Hob 
Folk,  brød  Norris  op  fra  Groningen,  hvor  han  Intet 
kunde  udrette,  da  han  manglede  Rytteri  og  Penge  til 
Troppernes  Betaling,  og  gik  til  KoUum  og  Dokkum. 
Verdugo  kom,  tog  Skandsen  ved  Reide  (ved  Ems)  og 
bemægtigede  sig  hele  den  Del  af  »Ommelandene« 
(Groningerlandet),  som  endnu  var  statisk.  Norris  for- 
lano;te  Sold  til  sine  Folk,  for  at  han  kunde  faa  dem  til 
sin  Villie  og  beskærme  Nieuwesiel.  De  bestyrtede 
Friser  sendte  en  Mand  til  Holland  for  at  skaffe  Hjælp 
fra  de  forenede  Stater,  som  ogsaa  blev  lovet.  Norris 
trængte  paa  om  Penge  til  Soldaterne  og  yderligere 
Forstærkning  af  Nieuwesiel.  Endelig  kom  Land- 
raadet,  et  fælles  Raad  for  de  forenede  Stater,  til 
Leeuwarden  for  at  ordne  Sagerne  og  bragte  Tropper 
med.  Med  disse  havde  Norris  ialt  2000  Knegte  og  500 
Ryttere,  blandt  dem  den  unge  Grev  Vilhelm  Ludvig  af 
Nassau  med  en  Del  af  hans  Folk.  Han  gik  nu  at 
møde  Verdugo,  som  med  24  stærke  Compagnier  og  4 
Cornetter  Ryttere  havde  leiret  sig  ved  Nordhorn,  og 
angreb  ham  her  den  30te  September.  Seiren  syntes  i 
Begyndelsen  at  helde  til  Frisernes  Side,  tildels  ved  et 
meget  kjækt  Indhug  af  Vilhelm  Ludvig  paa  Verdugos 
Ryttere;  men  Krigslykken  vendte  sig  brat.    De  Statiske 

lede  et  fuldkomment  Nederlag.  Deres  Mandefald  var 
stort;  de  Flygtende  søgte  til  det  nærliggende  Nieuwe- 
siel,  hvor  Adskillige  reddedes. 

Verdugo  vilde  nu  forfølge  sin  Seir  og  tage  Nieuwe- 
siel.     Her    var   Steen    Maltesen    i    Garnison    tilligemed  39 
Scheltema   og  to   andre  Captainer  med  deres  Compag- 
nier.     Steen  Maltesen  havde  Overbefalingen. 

Verdugo  lagde  sig  for  Fæstningen,  opkastede  Skand- 
ser  og  overspændte  Kanalen  med  Kjæder  og  lange 
Groninger  Tørveskuder,  »Snebben«,  som  de  kaldtes, 
for  at  hindre  Tilførsel.  Han  vilde  udhungre  Pladsen, 
som  han  troede  var  meget  daarligt  forsynet.  Men 
Landraadet,  hvor  nylig  Duco  Martena  havde  faaet  Sæde, 
havde  kort  iforveien  sendt  Captain  Knoop  dertil  med 
nogen  Proviant  og  to  smaa  Kanoner  (Geutelingen). 
Verdugo  viste  sig  med  sine  Folk  i  Slagorden  for  Fæst- 
ningen og  opfordrede  den  til  Overgivelse;  de  Beleirede 
afviste  Opfordringen  og  gave  Ild  med  de  smaa  Kano- 
ner. Landraadet  gjorde  nu  i  Hast  store  Forberedelser 
til  at  undsætte  Pladsen.  Men  Steen  Maltesen  og  hans 
Fæller  aabnede  alle  Sluser  og  gjennemstak  et  Dige,  saa 
at  alt  det  omliggende  Land  blev  oversvømmet.  En  ved- 
holdende Regn  hjalp  godt  til. 

Nu  kunde  Beleirerne  hverken  faa  Mad  eller  Drikke. 
Soldaterne  bleve  syge  og  afmægtige,  og  da  de  ogsaa 
hørte  om  Undsætningen,  der  vilde  komme  til  Fæstnin- 
gen, og  tilmed  ingen  Udsigt  havde  til  at  faa  deres 
Sold,  bleve  de  oprørske,  saa  at  Verdugo  ikke  turde 
fortsætte   Beleiringen.     Han    opfordrede   endnu   engang 

Fæstningen,  men  fik  »trotsig  Bescheid«  ligesom  første 
Gang.  Han  maatte  da  forlade  den  og  drog  bort  i  Uor- 
den den  25de  Oktober.  Besætningen  gjorde  et  Ud- 
fald mod  de  Bortdragende,  som  næsten  ingen  Nytte 
havde  af  deres  Rytteri,  da  Hestene  sank  i  i  den  op- 
blødte Jord,  dræbte  40  Mand  og  fangede  25.  Beleirin- 
gen  havde  varet  tre  Uger. 

At  Nieuwesiel  havde  modstaaet  Seirherren  fra  Nord- 
horn, var  Friserne  en  stor  Glæde.  Frislands  Stater 
gjorde  Steen  Maltesen  til  Metodes  øverste  Lieutenant 
over  alt  Krigsfolket  tillands  og  tilvands,  den  30te  Ok- 
tober 1 581,  og  skænkede  ham  en  Guldkjæde  af  600 
Gyldens  Værdi. 

»For  denne  Foræring, »  siger  en  samtidig  hollandsk 

40  Forfatter,  »kunde  jeg  ikke  undlade  at  rose  Friserne:  thi 
det  sker  sjeldent.« 

Ifølge  hans  af  Merode  udstedte  Bestalling  skulde  han 

41  være  »Øverste  Krigslieutenant  saavel  over  vore  Regi- 
menter som  andre  Krigsfolk  tillands  og  tilvands  i  vor 
Tjeneste  og  i  Frislands  Staters  Sold«,  for  paa  vore  Vegne 
at  byde  over  dem  og  lade  dem  drage  hen,  hvor  han 
agter  det  nyttigt  til  Landets  Tjeneste  og  Modstand 
mod  Fjenden,  paa  Vilkaar,  at  han  holder  god  og  daglig 
Correspondents  med  os  ...  .  Vore  Høvedsmænd,  Be- 
falingsmænd og  menige  Soldater,  i  Skibe  eller  andet- 
steds, i  Sold  eller  i  Fribytteri,  ogsaa  alle  Øvrigheds- 
personer og  alle  andre  Undersaatter  i  Gouvernementet 
skulle  :^erkjende  ham  som  vor  øverste  Krigslieutenant  og 
i  Alt,  hvad  han  maatte  befale  til  Landets  Tjeneste  være 

ham   lydig   og  behjælpelig,   som   om  vi  i  egen  Person 
havde  befalet  det.« 

Han  var  da  28  Aar  gammel. 


I  Begyndelsen  af  det  næste  Aar,  1582,  kom  Her- 
tugen af  Anjou  fra  England,  hvor  han  gjerne  vilde  have 
vundet  Dronningen  og  Riget,  hvad  dog  ikke  lykkedes, 
til  Nederlandene  for  at  overtage  Overherredømmet  i 
de  statiske  Provindser.  I  Februar  hyldedes  han  som 
Hertug  i  Brabant.  Men  Holland  og  Zeeland  kunde 
Oranien  ikke  formaa  til  at  antage  ham  —  de  vilde  ikke 
vide  af  anden  Overherre  end  Prindsen  selv. 

I  dette  Foraar  forøvedes  i  Antwerpen  i  Marts  et 
Attentat  mod  Vilhelm  af  Oranien ,  hvorved  han  saare- 
des  livsfarligt.  Hans  Hoved  var  jo  nu  givet  til  Pris. 
Morderen  stødtes  ned  paa  Stedet  af  de  Omgivende. 
Under  Sygdommen  paalagde  Prindsen  sin  Ven,  Marnix 
de  St.  Aldegonde,  at  sørge  for,  at  de  Medskyldige  — 
hvoraf  den  ene  var  Hovedmanden  —  ikke  bleve  pinte, 
men  at  de,  hvis  de  havde  fortjent  Døden,  fik  en  hurtig  42 
Død.  Prindsen  kom  sig  dog;  men  for  hans  Hustru, 
som  trofast  havde  pleiet  ham ,  havde  Slaget  været  tor 
stærkt;  hun  døde  tre  Dage  efter  Takkefesten  for  hans 
Helbredelse. 

Da  Hertugen  af  Anjou  i  Juli  hyldedes  i  Flandern, 
var  Prindsen  tilstede.  Et  nyt  Attentat  imod  ham  ved 
denne  Leilighed  mislykkedes.  Ved  samme  Tid  antoges 
Hertugen   ogsaa  i  Frisland ;    Oranien    hk  det  sat  igjen- 

nem,  skøndt  Friserne  ikke  vare  stemte  for  den  franske 
Prindses  Overherredømme. 

Krigen  førtes  mat  i  dette  Aar,  da  Farnese  mang- 
lede Tropper.  Men  Frisland  var  stadig  plaget.  Ved 
Vintertid  faldt  Verdugo  ind  »med  stort  Rov«  som  sæd- 
vanlig; han  lagde  sig  for  Skandsen  ved  Oldeborne,  men 
blev  tappert  afslaaet  af  Nienort,  som  commanderede 
dens  Garnison.  Og  ved  Sommertid  'faldt  han  ind, 
plyndrede  og  brændte;  i  Sneek  gik  17  Huse  op  i  Luer. 
Fra  Zurhuizum  —  mellem  Leeuwarden  og  Bergum  — 
klagede  de  deres  Nød  til  Statholderen;  hver  Dag  kom 
Fjenderne,  30 — 40  Mand,  og  brandskattede,  saa  at  de 
ikke  kunde  faa  deres  Høst  ind.  Merode  gav  da,  den 
4325de  August,  Steen  Maltesen  Ordre  til  at  anlægge  en 
Skandse  ved  Zurhuizum  for  at  hindre  dette;  havde 
han  ikke  Soldater,  skulde  han  lade  et  Compagni  komme 
fra  Nieuwesiel. 

I  November  faldt  Steenwijk,  som  havde  holdt  sig 
saa  tappert  i  denne  lange  Tid,  idet  en  frisisk  Bonde 
(eller  Bondepige)  viste  Spanierne  et  Sted,  hvor  der 
kunde  vades  over  det  omgivende  Vand.  Nu  havde 
Fjenden  aaben  Vei  til  Frisland  ogsaa  fra  denne  Side. 

Steen  Maltesen  var  paa  denne  Tid  i  Dokkum  med 
44  sit  Compagni,  146  Mand.  Den  19de  Januar  1583  fik 
han  med  Flere  Ordre  til  at  holde  god  Vagt,  da  Merode 
havde  faaet  Nys  om,  at  Fjenden  »gjorde  Broer  for  at 
overfalde  en  By«,  hvilken  vidste  han  ikke.  Steen  Mai- 
tesen  skulde  passe  paa  ved  Oostmahorn,  Nieuwesiel, 
Munkesiel    og    Zurhuizum.     Ved    Maanedens  Slutning 

væltede  Fjenderne  ind  over  Landet  fra  S3^d  og  bredte 
sig  med  Rov  og  Mord  og  gruelige  Mishandlinger  af 
Kvinder  og  Børn  helt  til  Lekkum,  som  de  afbrændte 
til  Forfærdelse  for  det  nærliggende  Leeuwarden ,  hvor 
man  endnu  ikke  var  færdig  med  en  beg\mdt  Forbed- 
ring af  Fæstningsværkerne.  Man  opraabte  Landets  Ind-  45 
byggere  og  værgede  sig  mod  Banderne,  som  man  bedst 
kunde. 

I  denne  Trængselstilstand  satte  man  nu  al  Kraft  ind 
paa  at  beskærme  Grændserne  ved  Skandser.  Man  for- 
stærkede de  gamle  og  anlagde  nye  i  stort  Antal,  saa  at 
Frisland,  foruden  at  det  havde  sine  forstærkede  Bver, 
snart  var  omgivet  af  »en  Søm  af  smaa  Fæstninger«. 
For  Nederlænderne,  der  med  deres  i  Hast  samlede 
Tropper  ikke  kunde  tage  Kampen  op  i  aaben  Mark 
med  Spaniens  seirvante  Legioner,  var  Fæstninger  en 
tvingende  Nødvendighed.  Samtidig  med  at  Krigsbyg- 
ningskunsten  rundt  om  i  Europa  undergik  en  Foran- 
dring i  dette  Aarhundrede,  udviklede  den  sig  i  Neder- 
landene under  denne  Krig  paa  en  noget  særegen 
Maade,  der  gjorde  en  lang  Modstand  mulig,  hvilket 
System  ogsaa  fmdt  Indgang  i  Danmark.  Det  har  da 
fornemmelig  været  i  disse  Aar,  da  Skandsebygningen 
dreves  saa  stærkt  i  Frisland,  sikkert  under  den  øverste 
Lieutenants  Medvirkning,  at  Steen  Maltesen  har  tilegnet 
sig  sin  Indsigt  i  denne  Befæstningsmaade. 

I  Forsommeren  dette  Aar  (1583)  var  han  i  sit 
Hjemland  paa  et  ganske  kort  Besøg.  Merode  siger  i 
en  Skrivelse,   at  han  var  i  Danmark  »om  eenige  zyne  46 

Steen   Multcscn  (Sehested).  I 

parti culiere  Gescheften«.  Vigtige  Sager  har  han  vel 
havt  at  ordne,  ellers  havde  han  vel  neppe  faaet  Orlov 
under  de  svære  Forhold,  hvormeget  han  end  maatte 
kunne  længes  efter  at  gjense  Hjemmet  efter  de  mange 
Aars  Fraværelse.  Han  synes  at  være  reist  i  Mai,  og 
den  1 2te  Juni  var  han  igjen  i  Frisland.  Da  han  kom 
tilbage,  stod  Merode  i  Begreb  med  at  reise  til  Brabant. 
Statholderen  sendte  ham  i  Hast  til  Krigsfolket,  og  for 
saa  meget  mere  at  styrke  hans  Autoritet,  idet  han  selv 
skulde  reise  bort,  gav  han  ham  et  Patent,  af  12te  Juni 
47  1583,  hvori  han  befaler  Krigscommissairerne  at  holde 
god  Correspondents  med  ham,  og  alvorligt  byder  Lieute- 
nanterne.  Befalingsmændene  og  det  menige  Krigsfolk 
»at  lyde  og  respektere  vor  Lieutenant  Coronel,  naar 
older  gewoonte,  som  vor  egen  Person.« 

Merode  har  endnu  kunnet  træffe  Prindsen  i  Brabant 
eller  Antwerpen ;  men  kort  efter  forlod  Vilhelm  af 
Oranien  disse  Steder  og  tog  igjen  Ophold  i  Holland. 
Hertugen  af  Aniou  havde  villet  gjøre  sig  uafhængig  af 
Oranien  og  Staterne;  han  havde  bemægtiget  sig  flere  Byer 
og  gjort  et  voldsomt  Angreb  paa  Antwerpen.  Forsøget 
mislykkedes;  Hertugen  vilde  glatte  Sagen  ud,  og  Rege- 
ringen i  Frankrig  gjorde  Undskyldning.  Prindsen  raa- 
dede  Staterne  til,  trods  Alt,  fremdeles  at  holde  paa 
Hertugen,  fordi  han  i  Frankrigs  Beskyttelse  saa  den 
eneste  Mulighed  for,  at  Provindserne  kunde  hævde  sig 
mod  Spanien,  og  gjorde  sit  Yderste  for  at  udsone  dem 
med  den  franske  Prinds.  Ved  samme  Tid  ægtede  Vil- 
hehn    af  Oranien    Louise  de  Coligny,    Datter  af  Admi- 

ralen  og  Enke  efter  Téligny,  der  ogsaa  dræbtes  i  Bar- 
tholomæusnatten.  De  forenede  Provindsers  Stater  bade 
ham  indtrængende  om  at  blive  deres  Generalgouverneur. 
Han  undslog  sig;  han  var  ikke,  sagde  han,  en  stor  Mo-  48 
nark,  som  kunde  værne  dem.  Og  en  Deputation  til- 
bød ham  Overherredømmet  over  Brabant,  som  Hertu- 
gen af  Anjou  havde  forbrudt;  han  afslog  ogsaa  dette 
Tilbud,  sigende,  at  han  ikke  havde  Midler  til  at  be- 
skytte Landet  tilstrækkeligt,  og  han  vilde  aldrig,  tilføiede 
han,  give  Kongen  af  Spanien  Anledning  til  at  sige,  at 
han  (Prindsen)  ikke  havde  havt  andre  Bevæggrunde 
end  at  fratage  ham  hans  Lande.  Han  virkede  fremdeles 
ihærdigt  for  Anjou's  Gjenindsættelse.  Hertugen  var 
reist  til  Dunkerken  efter  at  have  tilbagegivet  de  erob- 
rede Byer. 

Merodes  Reise  til  Brabant  gjaldt  maaske  blandt  An- 
det hans  Afskedsbegjæring.  Der  havde  dette  Foraar  i 
hans  Gouvernement  været  heftige  Stridigheder  mellem 
Stædernes  og  Landets  Deputerede,  som  han  med  Com- 
mitterede  fra  Prindsen  havde  faaet  bilagt  med  megen 
Vanskelighed.  Han  var  nu  gammel  og  svag  og  læng- 
tes efter  at  befries  for  den  byrdefulde  Styrelse  af  Fris- 
land. 

Her  stode  Kampene  i  dette  Efteraar  ved  Oterdum 
i  Østgroningen  ved  Floden  Ems,  hvor  de  Spanske  havde  49 
sat  sig  fast.  Nienort  og  Asinga  Entens  havde  faaet  i 
Commission  af  Staterne  at  antage  600  Mand,  som 
skulde  underholdes  ved  Brandskatning  hos  Fjenden.  De 
satte  Sagen  i  Værk  og  droge  med  Soldaterne  til  Oter- 

dum,  hvor  Steen  Maltesen  kom  til  dem  med  éoo  Mand 
frisiske  Tropper.  Man  forjog  Fjenden  fra  Pladsen  og 
forskandsede  den,  gjennemstak  saa  nogle  Diger  og  satte 
Landet  under  Vand,  saa  at  de  Spanske  ikke  kunde 
bruge  deres  R3'tteri.  Man  tvang  mange  omliggende 
Pladser  til  Contribution;  og  Verdugo  kunde  nu  ikke 
falde  ind  i  Landet  fra  denne  Kant,  fordi  Besiddelsen  af 
Oterdum  for  Tilførselens  Skyld  var  ham  nødvendig. 

Ved  Nytaarstid  kom  Spanierne  igjen  og  angreb 
Pladsen  heftigt,  men  afsloges  af  Nienorts  og  Entens's 
Krigsfolk,  som  holdt  den  besat. 

Merode  havde  gjentagne  Gange  bedt  om  sin  Afsked 
for  sin  høie  Alders  Skyld.  Den  blev  ham  endelig  til- 
staaet  den  23de  December  1583  med  stor  Tak  og  An- 
erkjendelse.  Efter  Frisernes  Ønske  gav  Prindsen  dem 
i  hans  Sted  Grev  Vilhelm  Ludvig  af  Nassau,  som  til- 
traadte  Pladsen  i  Marts  1584.  Steen  Maltesen  blev  nu 
50  Øverste-Lieutenant  hos  denne  ypperlige  "  unge  Fyrste, 
som  skulde  gjøre  sig  høit  fortjent  af  Frisland. 

Prindsen  af  Oranien  arbeidede  stadig  paa  Hertugen 
af  Anjou's  Gjenindsættelse,  da  Underhandlingerne  brat 
afbrødes  ved  Hertugens  Død  i  Juni,  netop  som  Trak- 
taten skulde  afsluttes.  Prindsen  forberedte  nu  med 
Staterne  en  Henvendelse  til  Kong  Henrik  III  af  Frank- 
rig med  Tilbud  om  Overherredømmet  over  Provind- 
serne,  som  mere  og  mere  truedes  ved  Farneses  seirrige 
Fremgang  Syd  fra. 

Da  ramtes  Vilhelm  af  Oranien  til  Døden  den  lode 
Juh   1384. 

Fem  Attentater,  der  alle  stode  i  Forbindelse  med 
den  spanske  Regering,  havde  været  øvede  imod 
ham  i  disse  to  Aar.  Men  han  var  ubekymret;  han  51 
havde  for  længe  siden,  sagde  han,  helliget  Gud  sit 
Gods  og  sit  Liv.  Den  12te  Juni  høitideligholdt  han 
i  Delft  sin  lille  Søn ,  Frederik  Henriks  Daab ,  den 
senere  udmærkede  Statholder,  som  opkaldtes  efter 
Kong  Frederik  II  af  Danmark  og  Kong  Henrik  af 
Navarra,  den  senere  Henrik  IV  af  Frankrig,  der  (ved 
deres  Repræsentanter)  vare  hans  Faddere  tilligemed  de 
forenede  Staters  Deputerede  og  Repræsentanter  for 
Byen  Delft.  Hollænderne  og  Zeelænderne  elskede 
Prindsen  af  Oranien  som  en  Fader  og  bade  ham  altid 
mere  indtrængende  om  at  være  deres  Overherre  i  Lig- 
hed med  de  gamle  hollandske  Grever.  Han  ønskede 
ikke  en  saadan  Særstilling  af  to  af  de  forenede  Pro- 
vindser;  men  da  det  viste  sig  aldeles  umuligt  at  bevæge 
dem  til  at  modtage  noget  Slags  fransk  Overhøihed, 
kom  han  dem  tilsidst  imøde.  Den  høitidelige  Over- 
dragelse til  ham  af  Grevekronen  forestod. 

Tirsdagen  den  lode  Juli  kom.  I  sin  Bolig  i  Delft 
gik  Prindsen  med  sin  Hustru  under  Armen  til  Spise- 
salen for  at  indtage  Middagsmaaltidet  med  sin  Familie. 
Ved  Døren  traadte  en  Mand  frem  og  bad  om  et  Pas. 
Det  var  Balthasar  Gérard.  Prindsessen  blev  urolig  over 
hans  underlige  Udseende  og  spurgte  ængstligt  Prindsen, 
hvem  det  var;  han  svarede,  det  var  blot  Fn,  som  vilde 
have  et  Pas,  og  gav  sin  Sekretær  Ordre  til  at  udfærdige 
et    ior    ham.      Ved    Bordet   var   Prindsen    munter    som 

sædvanlig  og  talte  meget  om  de  politiske  og  kirkelige 
Forhold  i  Frisland  med  Borgmesteren  fra  Leeuwarden, 
den  eneste  Fremmede,  der  var  tilstede.  Efter  Maaltidet 
vilde  han  gaa  op  til  sine  Værelser  i  den  øverste  Etage 
—  da  blev  han  truffet  af  Gérards  dræbende  Skud. 
»Mon  Dieu,  ayez  pitié  de  mon  åmel  Mon  Dieu,  ayez 
pitié  de  ce  pauvre  peuple!«  raabte  han.  Faa  Minutter 
efter  døde  han  i  sin  Hustrus  og  Søsters  Arme. 

I  Delft  var  Sorgen  saa  stor,  at  Smaabørnene  græd 
paa  Gaden. 

Med  denne  Herre,  i  hans  personlige  Tjeneste,  var 
Steen  Maltesen  draget  ind  i  Nederlandene,  under  ham 
havde  han  vundet  sine  Sporer,  hans  Sag  havde  han 
tjent  i  tolv  Aar  og  skulde  tjene  den  endnu  længere. 

Staterne  besluttede  at  fortsætte  Krigen.  Med  dem 
førte  Sønnen,  den  endnu  kun  syttenaarige  Moritz,  og 
Brodersønnen,  Grev  Vilhelm  Ludvig,  Værket  videre. 

Gribende  Øieblikket  kom  nu  Farnese  med  en  mæg- 
tig Hær  og  gik  med  en  saa  rivende  Hast  frem  i  Bra- 
bant  og  Flandern,  at  Staterne  maatte  beslutte  sig  til  at 
søge  Frankrigs  Beskyttelse  Et  Gesandtskab  afgik  til 
Paris  for  at  tilbyde  Kong  Henrik  III  Overherredømmet 
over  Nederlandene. 

I  Frisland  blev  Grev  Vilhelm  Ludvig,  som  hidtil 
havde  været  Prindsen  af  Oraniens  Stedfortræder,  valgt 
02  til  Gouverneur  den  léde  Oktober  1584.  Endnu  haar- 
dere  end  før  trængtes  nu  Provindsen  af  Verdugo.  Flere 
Krigsfolk  maatte  antages,  men  det  forslog  kun  lidt. 
Det   lykkedes    dog   Greven    i   Foraaret  1585    at  indtage 

Slijkenburg  og  Oldemarkt,  to  vigtige  Pladser  i  det  Syd- 
lige,  ved  hvilke  Verdugo  havde  holdt  store  Landstræk- 
ninger under  Brandskatning.  Og  skulde  Grev  Vil- 
helm Ludvig  vistnok  have  iværkstillet  fiere  nyttige  An- 
slag,« siger  Bor,  den  gamle  hollandske  Historieskriver, 
i  Anledning  af  en  Plan,  Greven  hindredes  i  at  udføre, 
»hvis  han  kunde  have  fliaet  Hjælp  af  Folk  og  Ammuni- 
tion, hvorom  han  vel  skrev,  men  istedetfor  at  sende 
ham  Folk,  sendte  de  forenede  Stater  ham  Bud  om  fri- 
siske Soldater,  der  skulde  bruges  andetsteds.* 

Paa  samme  Tid  tiltoge  de  indre  Uroligheder  i  Pro- 
vindsen; især  havde  Gouverneuren  store  Vanskeligheder 
med  Karl  Roorda,  Lederen  af  et  gammelfrisisk  ultra- 
nationalt  Parti,  som  saa  med  Mistro  paa  alle  Uden- 
landske*). Men  det  skulde  tilsidst  Ivkkes  Greven,  som 
havde  meget  tilfælles  med  sin  store  Farbroder,  der  og- 
saa  var  hans  Forbillede,  at  beseire  baade  de  indre  og 
de  ydre  Fjender.  Under  alle  deres  Trængsler  fik  Fri- 
serne, dette  mærkelige  Folk  med  den  store  Fortid,  i 
Aaret  1585  et  Universitet  indviet  i  Franeker. 

Ambassaden  til  Frankrig  bragte  intet  Resultat;  Hen- 
rik III  afslog  den  tilbudte  Overhøihed.  Krig  med 
Spanien  var  ham  vel  ikke  beleilig.    1  Marts  faldt  Brys- 


*)  Wagenaer  siger  i  sin  Biografi  af  Vilhelm  Ludvig,  hvor  han 
taler  om  disse  Forhold,  at  Roorda  med  antiklrisisk  Foragt  for 
det  Høityske  ogsaa  søgte  »at  fordrive  de  Nassaus;  Merode, 
Steen  Maltesen,  Høgelke  og  Sedlnitsky  efter  dem«.  (S.  186.) 
Høgelke  var  en  tapper  Officer  i  Grev  Vilhelms  Tjeneste; 
Sedlnitsky,  en  bøhmisk  Friherre,  blev  Øverste -Lieutenant  hos 
Greven  efter  Steen  Maltesen. 

sel.  De  fra  alle  Sider  til  det  Yderste  trængte  og  truede 
Provindser  vendte  sig  nu  tii  England  og  sendte  i  Juli 
en  Deputation  til  Dronning  Elisabeth  for  at  tilbyde 
hende  Overherredømmet.  Hun  turde  ikke  modtage 
Souverainiteten,  men  hun  lovede  at  sende  5000  Mand 
Hjælpetropper  under  en  Adelsmand,  som  skulde  have 
Titel  af  Generalgouverneur;  til  dette  Hverv  blev  Jarlen 
at  Leicester  udset.  I  August  faldt  Antwerpen.  Farnese 
havde  tilbageerobret  det  nuværende  Belgien,  og  de  for- 
enede Provindser  havde  mistet  deres  Bolværk  mod  Syd. 
Saaledes  stode  Sagerne,  da  Steen  Maltesen  ved  Skri- 

53  velse  af  13de  August  1585  blev  kaldt  hjem  af  Frederik  IL 
Kongen  vil  nu  igjen  vide  ham  i  sit  Rige  hos  sig,  skriver 
han,  og  bruge  ham  i  sin  egen  Tjeneste,  hvorfor  han  skal 
indrette  sig  paa  med  det  Første  at  indstille  sig  hos  ham. 

54  Han  bad  da  strax  Statholderen  om  sin  Afsked  og  foreviste 
ham  den  kongelige  Skrivelse.  Men  under  de  overordent- 
lige Forhold  kunde  Grev  Vilhelm  Ludvig  ikke  afse  ham, 
og  navnlig  da  Greven  sidst  i  September  maatte  reise  til 
Haag,  kunde  han  slet  ikke  undvære  ham  ved  Krigsfolket. 
Han  holdt  ham  derfor  tilbage.  Lnidlertid  forlængedes  Stat- 
holderens Fraværelse  ved  Jarlen  af  Leicesters  forventede 
Ankomst  i  December  til  Zeeland,  hvor  han  tilligemed  Sta- 
terne og  Prinds  Moritz  afOranien,  som  paa  denneTid  blev 
Statholder  i  Holland  og  Zeeland,  maatte  være  tilstede 
for  at  modtage  ham.  Steen  Maltesen,  som  ikke  kunde 
være  sin  Konges  Betaling  overhørig,  reistc  da  til  Zee- 
land,   hvor    han    ved  Juletid    kom  til  Greven  i  Middel- 

.05  burg   og   saa    indtræ^igende   anholdt  om  sin  Afsked,   at 

Statholderen  maatte  give  ham  den.  Men  begge  Nas- 
sauerne  bade  Kong  Frederik,  om  de  maatte  faa  ham 
tilbage  igjen. 

I  en  Anbefalingsskrivelse  for  ham  til  Frederik  II  af 
2ode  December  1585  udtalte  Grev  Vilhelm  Ludvig,  at  56 
Steen  Maltesen,  siden  han  modtog  Kongens  Brev,  uaf- 
ladelig havde  bedt  om  sin  Afsked,  men  Forholdene 
havde  stillet  sig  saaledes  i  Landet  og  særlig  i  hans 
Gouvernement,  at  han  tor  at  undgaa  uoprettelig  Skade 
havde  maattet  opholde  ham  saa  længe,  i  det  Haab ,  at 
Kongen  ikke  vilde  fortænke  hverken  ham  selv  eller 
Steen  Maltesen  for  dette  Ophold,  men  naadigst  und- 
skylde dem  begge  i  Henseende  til  Landets  besværlige 
Tilstand  Videre  skriver  han,  at  hans  Oberst-Lieutenant 
i  sin  Tjeneste  har  forholdt  sig  »dermassen  loblich'<,  »dass 
er  nicht  allein  bei  dem  Kriegsvolk,  dan  auch  bei  allen 
meines  Gouvernements  Angehorigen,  geruhmt  und  ge- 
liebt  wird,  und  ich  fiir  meine  Person  ihn  ungern  mit 
einigem  Anderen,  sintemal  er  underm  Kriegsvolk  so  wohl 
bekannt,  und  dasselbe  an  ihn  gewohnt  ist,  verwechselen, 
sondern,  da  solches  E.  M.  sich  konnte  gefallen  lassen, 
Niemand  lieber  fiir  einen  Obersten  Lieutenant  bei  und 
um  mich  wissen  sollte«.  Han  beder  derfor  Kongen, 
hvis  han  ikke  i  dette  Øieblik  saa  høit  nødig  skal  bruge 
ham,  om  han  da  naadigst  vil  tillade,  at  han  kommer 
tilbage  for  endnu  nogen  Tid  at  blive  i  Nederlandenes 
Tjeneste.  Naar  Kongen  da  senere  maatte  forlange  ham 
hjem  igjen,  skal  han  uden  Ophold  blive  afskediget. 
Prinds  Moritz  udtalte  sig  til  den  danske  Konge  paa 

57  lignende  Maade:  Ikke  blot  hans  Fætter  Statholderen, 
siger  han  i  en  Skrivelse  af  15de  December,  men  ogsaa 
de  frisiske  Stater  og  alt  Krigsfolket  give  Steen  Malte- 
sen rosende  Vidnesbyrd,  hvorfor  han  samt  Frislands 
Stater  intet  hellere  begære,  end  at  Kongen,  naar  han 
har  udrettet  sine  Sager  hos  ham,  naadigst  vil  tillade, 
at  han  i  denne  Landets  betrængte  Tilstand  igjen  maa 
indstille  sig  hos  hans  Fætter  i  Frisland.  Prindsen  slutter 
med  Forsikringen  om,  at  han  efter  ringe  Evne,  ikke 
mindre  end  hans  Fader,  høilovlig  Ihukommelse,  var  det, 
altid  er  beredt  til  at  befordre  Kongens  Tjeneste. 

Ogsaa  fra  Merode  og  fra  Sonoy  havde  Steen  Mal- 
tesen Anbefahngsskrivelser,  begge  af  1583.  Saasnart 
han  havde  faaet  sin  Afsked,  vendte  han  tilbage  til  Fris- 
land  i  den  Hensigt  strax  at  bryde  op  og  indstille  sig 
hos  sin  Konge. 

58  Men  nu,  i  Januar  1586,  indfaldt  pludselig  en  saa 
stærk  Frost,  at  alle  Søer  og  Moradser  bare.  Heraf  be- 
nyttede Spanierne  sig  til  et  Indfald  i  Landet  i  Stathol- 
derens Fraværelse.  Med  2500  Mand  Fodfolk  og  600 
—  efter  Nogle  400  —  Ryttere  gik  Verdugos  Øverste- 
Lieutenant  Taxis  brandskattende  og  plyndrende  gjen- 
neni  Sevenwolden  og  Westergo  helt  op  til  Egnen  om 
Franeker.  Stor  Grusomhed  øvede  de  mod  Indbyggerne, 
pinte  dem  for  at  afpresse  dem  Penge,  mishandlede 
Kvinderne,  gjennemstak  endog  nogle  smaa  Børn.  Naar 
saa  de  stakkels  Bønder  flygtede  til  Kirkerne,  stak  de 
Kirkerne  i  Brand.  Med  Taxis  var  Grev  Vilhelm  van 
iÅun    Bergh,  Vilhelm   af  Oraniens   Svoger,    som    havde 

været  statisk  Gouverneur  i  Geldern  efter  Johan  af 
Nassau,  men  til  Oraniens  store  Sorg  i  1583  gik  over 
til  den  spanske  Konge  med  alle  sine  Sønner. 

Skøndt  ikke  længere  i  Staternes  Tjeneste  vilde  Steen 
Maltesen  ikke  undlade  at  bistaa  dem  i  et  Øieblik  som 
dette.  Han  samlede  efter  Frislands  Staters  Begæring  i 
Hast  Landets  Garnisoner,  900  Mand,  og  1200  Bønder 
for  med  dem  at  gaa  mod  Fjenden.  De  mødte  i  et 
stort  Antal  Slæder,  som  befordrede  baade  Mandskab  og 
Levnetsmidler. 

Statholderen  reiste  i  største  Skynding  tilbage,  idet 
han  med  stor  Vanskelighed  gik  over  Søen  fra  Enk- 
huizen  i  en  Baad,  der  dels  gik  gjennem  Vandet,  dels 
slæbtes  over  Isen;  men  da  han  kom  til  Frisland,  var 
han  af  Fjenderne  afskaaren  fra  at  komme  til  Steen  Mal- 
tesen og  Krigsfolket. 

Taxis  stod  i  Begreb  med  at  kaste  sig  ind  i  den 
nordlige  Landsdel  Bildt,  hvor  der  i  det  frugtbare  Marsk- 
land boede  rige  Folk;  da  vendte  Veiret  sig,  det  be- 
gyndte at  tø,  og  han  maatte  da  vende  om  for  at  komme 
ud  af  Landet  med  Byttet  og  Fangerne.  Steen  Malte- 
sen, som  var  med  sine  Folk  i  Oosterlittens,  tog  nu 
Veien  til  Landsbyen  Boxum  (c.  en  Mil  fra  Leeuwarden), 
som  Spanierne  maatte  passere,  for  her,  hvor  han  da 
»efter  Tidens  Leilighed  vilde  forskandse  sig  i  en  Vogn- 
borg«, at  spærre  dem  Gjennemgangen.  Hans  Broder 
Claus  var  paa  denne  Tid  hans  Fændrik;  ogsaa  hans 
yngste  Broder,  Jens,  som  nylig  paa  sin  Studierejse  var 
kommet  for  at  besøge  ham,  var  med.    Da  man  kom  til 

det  c.  V2  Mil  fra  Boxum  beliggende  Hilaard,  tilraadede 
nogle  Captainer  at  blive  her,  hvor  der  var  en  befæstet 
Borg,  i  hvilken  Krigsfolket  kunde  være  i  Sikkerhed, 
indtil  man  var  vis  paa,  til  hvilken  Side  Taxis  vilde 
vende  sig.  Herpaa  gik  Oberst-Lieutenanten  ikke  ind,  men 
ilede  videre  for  at  komme  til  Boxum  førend  Fjenden. 
Men  inden  han  naaede  Byen,  overfaldtes  han  pludselig 
om  Morgenen  i  det  taagede  Veir  af  Taxis's  Rytteri. 
Steen  Maltesen,  hvis  Magt  var  alt  for  ringe  til  en  Kamp 
i  aaben  Mark,  befalede  da  sin  Broder  Claus  at  føre 
Folket  til  Byen  »og  beskikke  dem  til  Værn«,  medens 
han  selv  med  et  lille  Antal  Ryttere  skærmydslede  med 
Fjenderne  og  opholdt  dem  saa  længe,  til  Folket  kom 
ind  i  Byen.  Dette  skete  i  saa  stor  Skynding,  at  Ræk- 
kerne ikke  kunde  holdes  ordnede.  I  største  Hast  ind- 
rettedes en  Vognborg,  hvorfra  Kanonererne  med  nogle 
Feltstykker  og  Musketererne  udsendte  en  kraftig  Ild 
mod  Fjenden,  som  nu  kom  med  hele  sin  Magt,  baade 
Fodfolk  og  Rytteri.  Men  Hestene,  som  stode  for  Kjøre- 
69  tøierne,  forskrækkedes  for  Skuddene  og  gave  sig  til  at 
løbe  —  Forskandsningen  var  brudt.  Nu  styrtede  Fjen- 
derne med  deres  hele  Kraft  ind  paa  Friserne,  »foncant 
dedans  la  tete  baissée«,  siges  i  en  samtidig  Beretning. 
Bønderne,  som  jo  udgjorde  Størstedelen,  flygtede,  men 
Krigsfolket  holdt  tappert  Stand.  Steen  Maltesen  og 
hans  Broder  Claus  med  en  Del  af  Tropperne  besatte 
Kirken  og  forsvarede  sig  der  til  over  Middag,  da  de 
overmandedes.  Steen  overgav  sig  med  Broderen  Claus 
til  Taxis.     300  Mand,  efter  Flere  5-600,  vare  faldne, 

blandt  dem  Captainerne  Meckema  og  Hidde  Sibrands 
—  og  Steens  kun  23aange  Broder,  Jens  Maltesen, 
som  besc^gte  ham,  maaske  paa  Veien  hjem  til  Foræl- 
drene, og  saa  fulgte  ham  i  denne  Kamp.  Fændrik- 
ken Otto  Klant  vilde  ikke  udlevere  sin  Fane;  det 
fortælles,  at  han  hyllede  sig  i  den  og  blev  stødt  ned  i 
Kirkens  Chor.*) 

Spanierne  havde  en  Del  Saarede  og  c.  30  Døde; 
blandt  disse  var  den  ansete  Captain  Henrik  van  Delden 
og  den  unge  Grev  Oswald  van  den  Bergh,  som,  da 
han  svingede  en  frisisk  Fane,  han  havde  erobret,  over 
sit  Hoved,  af  En  af  sine  Egne  blev  antaget  for  en 
Fjende  og  stødt  ned.  Da  det  tøede  stærkt,  saa  at  Taxis 
maatte  frygte  for,  at  Isen  den  næste  Dag  ikke  vilde 
kunne  bære  Rytteriet,  ilede  han  saa  hurtigt  bort,  at 
han  lod  sine  Døde  ligge  og  lod  to  fra  Friserne  erob- 
rede Feltstykker  staa.  Dette  Slag  stod  den  17de  Ja- 
nuar 1586. 

Verdugo  siger  i  sine  Optegnelser,  hvor  han  taler 
om  denne  Kamp:  »Paa  begge  Sider  blev  fægtet  godt.« 
Og  den  romerske  Jesuit  Strada,  som  ogsaa  staar  paa 
spansk  Side,  siger  i  sin  Historie  om  den  nederlandske 
Krig  ved  denne  Leilighed:  »De  to  Anførere  viste,  at 
de  havde  deres  Overordnedes  Mod,  ligesom  de  udførte 
deres  Funktioner.-; 


*)   Efter  Bor  skænkede  Taxis   ham  Livet  tilligemed   nogle  Flere 
der  ikke  vilde  overgive  sig. 

Paa  Stedet  er  denne  Begivenhed  endnu  i  frisk 
Minde.  I  1886  høitideligholdt  Indbyggerne  300  Aars- 
dagen  for  Boxumslaget,  da  der  blev  stridt  saa  tappert 
for  dem,  og  et  lykkeligt  Veiromslag  tvang  Seirherren 
bort.*) 

Grev  Vilhelm  Ludvig  gav  strax  i  et  Brev  af  30te 
60  Januar  st.  v.  Kongen  af  Danmark  Underretning  om 
det  Forefaldne.  Han  meddeler  her,  hvorledes  Steen 
Maltesen  efterat  have  været  hos  ham  i  Middelburg  og 
trængt  saa  haardt  paa  om  sin  Afsked,  at  han  havde 
givet  ham  den,  netop  stod  i  Begreb  med  at  drage  fra 
Frisland  for  at  møde  hos  Kongen,  da  Fjenden  gjorde 
et  voldsomt  Indfald  i  Landet,  »welchem  zu  begegnen 
und  der  Landschaft  zum  letzten  Abschied,  seines  Ver- 
mogens,  wie  einem  ehrlichen  Gemiith  zustiinde,  etwas 
Dienst  zu  thun,  mehrgenannter  mein  Oberster  Lieutenant 
mit  etlichem  Kriegsvolk  ins  Felde  geruckt;  es  ist  aber 
leider  das  Ungliick  auf  ihn  gefallen,  als  dass  er,  nachdem 
er  mit  seinen  beihabenden  Kriegsleuten  sich  ritterlich  und 
tapfer  gehalten  und  dem  Feind  hin  vv^iderum  nicht  wenig 


*)  I  den  gamle  Kirke  i  Boxum  er  ophængt  en  Tavle  med  en 
Indskrift,  som  fortæller,  hvorledes  Fjenden  var  faldet  ind  i 
Landet  og  havde  bedrevet  meget  Ondt,  og  der  stod  da  Slag 
ved  Boxum,  hvor  c.  1000  Mand  faldt,  som  lagdes  i  én  stor 
Grav  ved  Kirken.  Det  tilføies,  at  Indskriften  over  de  Faldne 
tidligere  stod  paa  Plader,  ophængte  paa  Træerne  ved  Kirken; 
for  at  Mindet  om  dem  sikkrere  kunde  bevares,  havde  man  an- 
bragt denne  Beretning  i  Kirken. 

Udenfor  Kirken  er  en  stor  grøn  Plads,  der  betegnes  som 
de  Faldnes  Begravelsessted ;  paa  denne  Plads  maa  der  ikke 
foretages  andre  Begravelser. 

Schaden  zugefugt,  von  demselben  gefangen  ist  worden. 
Darin  ich  seinethalben  desto  mehr  betriibt  bin,  dieweil 
es  ihm  eben  nach  erlangtem  Abschied  widerfahren.<- 
Han  haaber,  at  Kongen  naadigst  vil  have  baade  ham 
selv  og  hans  Oberst-Lieutenant  undskyldte  for  det  af  saa 
vigtige  Aarsager  foranledigede  Ophold,  og  at  han  vil 
hjælpe  til  at  befordre  hans  Frigivelse  ved  at  gjøre  sin 
Indflydelse  gjældende  hos  Spanierne.  Naar  Kongen  al- 
vorligt antager  sig  ham  som  sin  Undersaat,  der  tilmed 
var  afskediget  af  Staternes  Tjeneste,  vil  det  sikkert 
have  ikke  ringe  Virkning. 

Steen  Maltesen  var  ført  til  Groningen,  hvor  Ver- 
dugo  paa  denne  Tid  opholdt  sig.  Den  spanske  Gou-  6i 
verneur  siger  i  sine  Optegnelser,  at  han  da  begav  sig 
til  »Steinmalts,  Grev  Vilhelms  Lieutenant,  som  var  den, 
der  anførte  det  fjendtlige  Folk,  hombre  muy  noble,  va- 
sallo  del  Rey  de  Dinattiarca«,  og  meddeler  videre,  at 
to  eller  tre  Dage  efter  kom  et  Bud,  som  intet  vidste 
om  det  Forefaldne  og  havde  reist  gjennem  Frisland, 
søgende  efter  Steen  Maltesen,  med  Brev  til  ham  fra 
hans  Konge.  Budet  medbragte  ogsaa  andre  Breve,  fra 
hans  Fader  og  fra  Slægtninge  og  Venner;  disse  læste 
Verdugo,  for  deri  maaske  at  finde  politiske  Oplysninger, 
men  Brevet  fra  Kongen  sendte  han  ham  »af  Respekt« 
uaabnet.  Da  Steen  havde  læst  det,  sendte  han  det 
strax  aabent  tilbage  til  den  spanske  Gouverneur.  Lige- 
som de  andre  Breve  indeholdt  det  Intet  af  politisk  In- 
teresse, siger  Verdugo  fremdeles;  der  stod  kun  deri,  at 
Kongen  vilde,   at  han  strax  skulde  reise  hjem  til  Dan- 

62  mark,  da  han  havde  Brug  for  ham.    Dette  Brev  var  da- 
teret den  26de  November  1585. 

Det  fortælles  —  men  den  spanske  Gouverneur  orn- 
es taler  det  ikke  -  at  Verdugo  ved  Steen  Maltesen  og 
senere  ved  en  anden  fangen  Adelsmand  foreslog  Grev 
Vilhelm  Ludvig  en  Overenskomst:  for  at  spare  Blods- 
udgydelse skulde  Verdugo  tage  Brandskatten  i  Groninger- 
landet  (som  for  største  Delen  var  spansk)  for  Grev 
Vilhelm,  og  Greven  skulde  tage  Brandskatten  i  Fris- 
land  for  Verdugo;  den  Ene  skulde  ikke  komme  i 
den  Andens  Kvarter  for  at  plyndre;  man  skulde  paa 
begge  Sider  forholde  sig  rolig,  indtil  en  af  Parterne  var 
stærk  nok  til  at  angribe  Stæder  og  Skandser.  Men 
Greven  vilde  ikke  indlade  sig  herpaa;  hverken  mente 
han  sig  bemyndiget  til  at  slutte  en  saadan  Vaabenstil- 
stand,  ei  heller  fandt  han,  at  den  vilde  være  Lanciet 
tjenlig;  al  Fordelen  vilde  komme  paa  Verdugos  Side. 
64  Frederik  Ils  Brev  af  26.  November  1585  havde 
tilfølge,  at  Verdugo  sendte  Steen  Maltesen  hjem  til  den 
danske  Konge  uden  Løsepenge.  Han  skrev  til  Kongen, 
at  han,  paa  Grund  af  hans  Brev,  for  ikke  at  forstyrre 
hans  Tjeneste,  sendte  ham  den  fangne  Adelsmand  til- 
bage uden  at  fratage  ham  hans  Eiendele  eller  fordre 
Løsepenge  for  ham,  fordi  Ingen  uden  Hans  Majestæt 
kunde  give  ham  Friheden,  og  bad  Kongen  modtage 
denne  lille  Foræring  fra  hans  katholske  Majestæts  rin- 
geste Tjener  og  Vasal. 

Verdugo   havde   hørt  et  Rygte  om,  at  Kong  Frede- 
rik beilede  til  den  tydske  Keiserkrone;  han  tænkte  sig, 

siger    han    i    Optegnelserne,    ad    denne    Vei    at    erfare 
Nærmere  derom. 

Kongen  svarede  med  en  Gjentjeneste  og  fyrstelige 
Gaver:  en  Hest  og  en  Guldkjæde  med  Kongens  Billede. 
Lignende  Gaver  fik  ogsaa  Taxis. 

Skønne  Vidnesbyrd  havde  Steen  Maltesen  faaet. 
Han  fik  flere.  I  et  »Pas«  for  ham  af  21.  Februar  1586  6.5 
udtaler  Grev  Vilhelm  Ludvig  til  den  danske  Konge 
efter  at  have  gjentaget  Undskyldningerne  for  de  første 
Maaneders  Ophold:  »Nach  der  Hånd  aber  hat  Gott 
der  Herr  uns  die  grosste  Verhinderung  und  ein  Ungliick 
zugeschickt,  dass  gedachter  mein  Oberster  Lieutenant 
zu  des  Feindts  Hånde  gerathen,  dadurch  ihm  seine 
Reise  diese  letzten  fiinf  Wochen  gånzlich  gewehret 
und  benommen  ist  worden.  Welches  meines  Verhof- 
fens  nicht  allein  keiner  Entschuldigung  wird  bediirfen, 
sondern  auch  genieitem  Stein  Malltissen  zu  desto  meh- 
rerem  Ruhm  und  Ehre  gereichen,  in  Ansehung,  dass 
er  flir  [vor]  der  Niederlage  alles  fiir  seine  Person 
gethan,  was  zu  Abwendung  derselben  einem  fiirsich- 
tigen  Kriegsmann  gebtihrt,  und  in  der  Noth  sich  der- 
massen  verhalten  und  erzeigt,  dass  dadurch  seine  Tu- 
gend  und  Tapferkeit  mehr  und  mehr  bekannt  worden. - 
Han  beder  Kongen  bruge  og  befordre  ham  i  sin  Tje- 
neste >als  seine  Erfahrenheit  und  bewiesene  Treu  und 
Mannheit  wiirdig  sein«. 

Ogsaa  Frislands  Stater  fremstillede  i  en  —  latinsk  —  oe 
Skrivelse   til    Kong  Frederik,    hvorledes   det    alene   var 
deres    Lands    Nødstilstand,    der    havde    foraarsaget,    at 

Steen  Maltescn  (Sclicstcii;.  ; 

Steen  Maltesens  Hjemreise  var  bleven  forsinket,  hvilket 
de  derfor  bade  Kongen  anse  med  Mildhed;  og  de  ud- 
talte deres  Glæde  over  Brevet  fra  Kongen,  som  bevir- 
kede »den  af  dem  høit  skattede  Mands«  Frigivelse,  og 
deres  Erkjendtlighed,  fordi  det  saa  længe  havde  været 
dem  forundt  at  høste  Gavn  af  hans  nyttige  Virksom- 
hed. 


IV. 


Xlrfaren  i  Krig  og  Krigsvæsen  som  Faa  kom  Steen 
Maltesen  tilbage  til  Danmark,  hvorfra  han  for  atten 
Aar  siden  var  draget  ud.  Han  udnævntes  strax  til 
Hofmarskalk  og  tillige  den  i.  April  (1586)  til  Rigets  67 
Oberst,  en  Stilling,  der  nu  blev  oprettet,  som  det  synes 
for  at  man,  naar  hvervede  Fodfolksoldater  behøvedes, 
kunde  have  en  i  Landet  bosiddende,  paalidelig  Befalings- 
mand for  dem.  Bestallingen  forpligtede  ham  til  at 
hverve  et  Regiment,  naar  det  maatte  ønskes. 

Hofmarskalken  ledede  Hoftjenesten,  var  Fører  for 
Hofsinderne,  hvor  en  større  Del  af  dem  færdedes,  og 
var  saaledes  i  Krigstid  Anfører  for  HofFanen,  som  væ- 
senlig bestod  af  Hoffolk. 

Allerede  Aaret  efter  Hjemkomsten  mistede  Steen 
Maltesen  sin  Moder.  Hun  døde  den  12.  April  1587 
paa  Holmgaard  og  blev  begravet  i  Møborg. 

Og  næste  Aar  døde  hans  Konge.  I  Foraaret  1588 
var  det,  at  Frederik  II  blev  syg  paa  Reisen  hjem  fra 
Haderslev  og  døde  paa  Antvorskov.     I  Sørgetoget  her- 

5* 

fra  til  Roskilde  se  vi  Steen  Maltesen,  ridende  med  Grev 
Georg    af   Gleichen    og    Frinerre    Rudolf   Schenck    ai 

68  Tautenburg;  og  ved  Ligbegængelsen  den  8.  Juni,  hvor 
han  fører  alle  Kongens  og  fremmede  Herrers  og  Ge- 
sandters Herremænd  og  Hofsinder. 

Formynderregeringen,  som  skulde  styre  paa  den 
mindreaarige  Konges  Vegne ,  constituerede  sig  strax 
efter  Kongens  Død.  Da  den  det  følgende  Aar  iværk- 
satte en  Undersøgelse  af  Akershus's  Fæstningsværker, 
blev   Steen  Medlem    af  den   i   denne    Hensigt   nedsatte 

69  Commission.  Med  sin  mangeaarige  Erfaring  i  Krigs- 
bygningskunsten  virkede  han  meget  paa  dette  Omraade 
i  den  lange  Fredsperiode  med  Krig  i  Udsigt,  som  nu 
var  inde. 

Som  Hofmarskalk  har  han  fungeret  ved  de  mange 
Festligheder  denne  Sommer  og  den  paafølgende  Vinter 
i  Anledning  af  den  unge  Konges  Søster ,  Prindsesse 
Annas  Formæling  med  Kong  Jakob  VI  af  Skotland; 
først,  da  det  statelige  skotske  Gesandtskab  kom,  og  den 
foreløbige  Bryllupsceremoni  fandt  Sted,  hvorpaa  Prind- 
sessen  afreiste  med  elleve  Krigsskibe;  og  senere,  da  Flaa- 
den  af  Storm  var  kastet  ind  paa  den  norske  Kyst,  og  Kong 
Jakob  selv  var  kommen  til  Bergen  til  sin  Brud  og  havde 
lioldt  Bryllup,  og  det  unge  Kongepar  da  reiste  til  Kjø- 
benhavn,  hvor  man  opbød  Alt  for  at  feire  dem. 

Ved  denne  Tid  søgte  Steen  Maltesen  selv  en  Brud.    1 

70  1589  lod  han  bede  om  den  da  trettenaarige  Anna  Brahe, 
Datter  af  Rigsraad  Henrik  Brahe  til  VidskøHe  i  Skaane 
og  Lene  Thott,  og  hun  blev  ham  tilsagt  Aaret  efter. 

Af  hans  Søstre  var  Anna  gift  med  Ove  Lunge  til 
Odden,  Lisbeth  med  Jakob  Høg  til  Trudsholm,  Birgitte 
med  Ulrik  Sandberg  til  Kvelstrup;  den  yngste,  Maren, 
ægtede  Iver  Juul  til  Villestrup.  Hans  Broder  Thomes 
var  gift  med  Anna  Lunge  og  blev  Fader  til  Cansler 
Christen  Thomesen  (Sehested);  den  anden  Broder, 
Claus,  ægtede  Anna  Lykke  og  blev  Fader  til  Hannibal 
Sehested. 

I  det  samme  Aar,  1589,  brændte  hans  Fædrene- ^i 
gaard  Holmgaard;  den  laa,  som  Navnet  siger,  paa  en 
Holm;  men  den  blev  gjenopført  paa  et  andet  Sted, 
hvor  dens  Volde  og  Grave  endnu  ses.  Gaarden  til- 
hørte 1449  Anders  Pig,  senere  Malte  Juel,  med  hvis 
Datter  Anna  den  gik  over  til  Steens  Farfader,  Jens 
Thomesen  (Sehested) ,  og  den  blev  da  i  200  Aar  i 
denne  Slægt. 

Fra  den  første  Tid  af  hans  Ophold  ved  Hotiet 
haves  nogle  Ord  fra  ham  i  en  Stambog,  som  har  til- 
hørt Frederik  Ils  Dronning  Sophie.  Foran  i  Bogen  72 
staar  det  meklen  borgske  Vaaben;  derefter  følger  en 
Række  Vaabner  tilhørende  Tidens  fremtrædende  Mænd, 
med  Navn  og  Dato,  ved  de  Fleste  ogsaa  et  Par  Ord 
(paa  Tysk)  vedføiet.  Mellem  disse  findes  Steen  Mal- 
tesens Vaaben  og  derved  skrevet  med  hans  egen  Haand: 
>Nu,  Morgen  nicht«,  over  Vaabnet,  og  under  dei: 
»Freucht  Gott  und  ehr  dein  Obrichgt.  Undertenlig 
geschreben  20.  Februari«,  samt  Navn  og  øverst  paa 
Siden  Aarstal  1587. 

Efter  at  have  været  Hofmarskalk   i  fire  Aar  torlod 

han  1590  Hoftjenesten,  hvor  han  efterfulgtes  af  Preben 
Bild,  og  blev  Lensmand  paa  Kronborg.  Her  var  det 
herlige  Slot  saagodtsom  fuldført  under  Frederik  II,  men 

73  der  foretoges  i  disse  Aar  stadig  Forandringer  eller  For- 
bedringer derved,  og  Steen  Maltesen  fik  Adskilligt  at 
varetage  med  Arbeider  ved  Lofterne  over  Salene,  ved 
Taget  paa  det  store  Taarn,  hvor  Klokkerne  hang, 
o.  a.  m. 

Medens  han  var  her,  døde  hans  Fader  i  Foraaret 
1592.  Malte  Jensen  havde  været  Landsdommer  i  Nørre- 
jylland i  en  Aarrække,  vistnok  fra  1575,  indtil  han 
1588  efter  eget  Ønske  fratraadte  denne  Bestilling.   Steen 

74  hjemforlovedes  til  Begravelsen,  som  fandt  Sted  i  Mø- 
borg den  20.  April. 

Imidlertid  havde  hans  Brud  naaet  Sextenaarsalderen, 
og  den  8.  Oktober  s.  A.  stod  hans  Bryllup  med  Anpa 
Brahe  paa  Vidskøfle,  en  af  Skaanes  prægtigste  Herre- 
borge.    Han  havde  indbudt  den  unge  Konge,  som  lod 

75  sig  repræsentere  af  Statholderen  i  Norge,  Axel  Gylden- 
stjerne, der  da  ogsaa  overrakte  Kongens  »Skænk«,  et 
forgyldt  Stob. 

Kongen  havde  befalet  Rentemesteren,  Enevold  Kruse, 
at  kjøbe  »et  forgyldt  Credentze  paa  80  Rdl«  ;  kunde 
han  ikke  faa  det  tilkjøbs  i  Kjøbenhavn ,  skulde  han 
»tage  af  de  Credentze  i  det  Sted,  som  findes  forvarede 
paa  Slottet,  et  saa  stort  som  til  130  Lod,  og  det  frem- 
skikke  til  Axel  Gyldenstjerne<'. 

Steen  Maltesen  førte  altsaa  sin  Brud  hjem  til  Kron- 
borg.    Samlivet  blev  lykkeligt,    uagtet   den    ret  betyde- 

lige  Aldersforskel.  Ægteherren  var  »forstandig  og  ;6 
from«,  til  Trods  for  den  lange  Færden  i  en  Krig  med 
al  den  Tids  Kriges  Grusomhed,  alle  deres  Rædsler; 
og  hans  unge  Hustru  vidste  »med  stor  Fornuftighed« 
at  »føie  sig  efter  ham«.  Hun  udviklede  sig  til  en  be- 
tydelig Kvinde  ved  hans  Side.  Med  Anna  Brahe  fik 
Steen  Gaarden  Løberød  i  Skaane. 

Næstfølgende  25.  Februar  vare  Steen  Maltesen  og 
hans  Hustru  Kongens  Gæster  paa  Kjøbenhavns  Slot  77 
til  Hofmarskalken  Preben  Bilds  Bryllup  med  Anna 
Kaas;  blandt  de  iio  tilsagte  Herremænd  var  ogsaa 
hans  Broder,  Thomes  Maltesen,  og  hans  Svoger,  Ove 
Lunge. 

Fra  hans  Len  høre  vi  samme  Foraar,  at  Hørshol- 
merne  havde  givet  tilkjende,  at  han  havde  ladet  deres  78 
Birketing  flytte  til  Kronborg  Birk,  hvilket  var  dem 
meget  besværligt  for  den  lange  Veis  Skyld.  Han  fik 
da  Befaling  til  strax  at  lade  deres  Birketing  flytte  tilbage 
til  det  Sted,  hvor  det  fra  gammel  Tid  havde  ligget,  og 
ikke  foretage  Forandringer  i  Lenet  uden  at  have  ind- 
hentet Regeringens  Tilladelse. 

I  August  s.  A.  indsendte  han  Melding  om ,  at  han  79 
havde  ladet  anholde  en  Herremand  fra  Bremen,  der 
havde  været  i  Jakob  Rostrups  Selskab,  som  skulde  have 
taget  et  Hollænderskib  paa  Kongens  Strømme,  samt 
hans  Tjener,  og  spurgte  om  videre  Ordre.  Han  fik  da 
ved  Brev  af  19.  s.  M.  Befaling  til  at  holde  dem  begge 
fast  indtil  videre,  »efterdi  Vi  nu  i  disse  Dage  og  her  i 
Byen  saavelsom  paa  adskillige  Steder  her  i  Landet  .  .  . 

have  bekommet  et  passeligt  Antal  af  samme  Companer, 
som  have  været  med  for"."  Jakob  Rostrup  i  samme  Sø- 
røveri«. 

Det  var  flere  Aar  siden ,  at  Jacob  Rostrup  —  som 
tilhørte  en  oprindehg  holstensk  Adelsslægt  —  forgjældet 
ved  Byggeforetagender  var  gaaet  ud  paa  Eventyr.  Han 
so  traadte  op  ved  Hoffet  i  England,  som  om  han  var 
udsendt  af  den  danske  Regering,  og  fortalte  Sir  Francis 
Drake,  at  Danmark  vilde  sende  England  Skibe  til  Hjælp 
mod  Spanien,  hvilket  foranledigede  Skrivelser  til  den 
danske  Konge  baade  fra  Drake  og  Dronning  Elisabeth. 
Paa  lignende  Maade  optraadte  han  i  Holland,  hvor  han 
lod  sig  beværte  som  dansk  Udsending  af  Borgmestre 
og  Raad  i  Amsterdam.  Da  der  ikke  var  mere  i  Hol- 
land at  gjøre,  forsøgte  han  sig  hos  Hertugen  af  Parma 
og  lovede  her  dansk  Hjælp  mod  de  Engelske.  Her- 
tugen fæstede  dog  ingen  Lid  dertil,  da  Fuldmagter 
manglede.  Men  da  Jacob  Rostrup  saa  tilbød  sin  per- 
sonlige Tjeneste  »i  alle  mulige  Ting<  og  især  tilsøs, 
henviste  Hertugen  ham  til  sin  Admiral,  Marquis'en  af 
Renti,  og  han  fik  da  Kaperbreve  mod  Spaniens  Fjender 
baade  i  Hertugens  og  i  Admiralens  Navn.  Hos  en 
Borger  i  Antwerpen  havde  han  imidlertid  laant  800 
Daler,  som  skulde  godtgjøres  ham  »i  Sundet«.  Fire  Aar 
senere  havde  han  i  dette  Foraar  faaet  en  Kreiert  ud- 
rustet; men  nu  vare  Hertugen  og  Marquis'en  af  Renti 
begge  døde,  og  Kaperbrevene  saaledes  ugyldige.  Alli- 
gevel gik  han  den  17.  Juli  ud  fra  Wismar  med  sit 
Selskab,    hvoraf  de  Fleste   vel    nok    vare  gaaede  med  i 


god  Tro  til  Kaperbrevene,  og  tog  et  velladet  Skib  fra 
Emden;  Mandskabet,  sex  Mand.  kastedes  overbord. 
Derefter  tog  han  to  hollandske  Fartøier  mellem  Skagen 
og  Læssø,  men  maatte  nu  paa  Grund  af  Uenighed 
med  sit  Mandskab  gaa  i  Land  ved  Aarhus,  hvor  hans 
Skib  blev  beslaglagt.  Besætningen  flygtede  til  forskel- 
lige Sider;  de  bleve  alle  paagrebne.  To  sattes  fast  i 
Helsingør,  som  vi  saa;  Jacob  Rostrup  sattes  i  Blaataarn, 
de  Andre.  27  i  Tallet,  sendtes  alle  til  Helsingør,  hvor 
Borgmesteren  og  Raadmændene  fik  Ordre  fra  Kongen 
til  at  lade  dem  stille  for  Retten  og  dømme  dem  efter 
deres  Bekjendelse.  Samtidig  fik  Steen  Maltesen  Ordre 
til  at  befale  Byfogden  at  anklage  dem  paa  Kongens  81 
Vegne,  lade  gaa  Dom  over  dem  efter  deres  Bekjendelse 
og  lade  dem  >staa  deres  Ret«  efter  Dommen.  Paa 
samme  Maade  skulde  der  forholdes  med  de  To,  han 
ha\de  siddende  paa  Slottet. 

De  dømtes  Alle  som  Sørøvere  til  at  miste  Hovedet 
og  lægges  paa  Stelle.  Fem  henrettedes  strax;  de  Andre 
indstilledes  af  Dommerne  til  Benaadning;  men  ved 
Brev  af  22.  September  til  Lensmanden  befaledes,  at  de  82 
skulde  »staa  deres  Ret<.  Jacob  Rostrup  selv,  som  til- 
taltes paa  Herredagen^  henrettedes  i  Kjøbenhavn  Aaret 
efter. 

Skønnere  Besøg,  et  for  ham  sikkert  saare  kjært 
Besøg,  fik  Steen  Maltesen  den  paafølgende  Sommer. 
Grev  Vilhelm  Ludvig  af  Nassau  havde  i  Foraaret 
(1594)  med  Prinds  Moritz's  Hjælp  erobret  Groningen; 
Repubhkken  kunde  nu  siges  at  være  grundfæstet.    Sta- 

terne     sendte    ved    Midsommertid    et    Gesandtslcab    til 
Kjøbenhavn  for  at  vinde  den  danske  Regering  for  sig. 

83  Afsendingene  passerede  Helsingør  og  beværtedes  der. 
Steen  Maltesen  har  da  kunnet  tale  med  dem  om  sin 
tidligere  unge  Herre  i  Frisland  og  hans  Bedrift,  det  i 
14  Aar  tilstræbte  Maal,  som  nu  var  naaet  —  tale  med 
dem  om  den  stolte  Krig,  hvori  han  saa  længe  deltog. 

Kort    efter    sendtes    fra    de  spanske   Nederlande  et 

84  Gesandtskab  til  Kjøbenhavn ,  bestaaende  af  Charles, 
Greve  af  Egmont,  Ferdinand  Lopez  de  Villanova, 
Gouverneur  i  Kerpen,  og  Lic.  jur.  Jehan  Niekerke, 
som  skulde  udvirke,  at  Danmark  spærrede  Øresundet 
for  de  forenede  Provindsers  Handelsflaader.  Herpaa 
vilde  Regeringen  ikke  indlade  sig,  men  der  vistes  Ge- 
sandterne al  Honneur.  Steen  Maltesen  var  i  Kjøben- 
havn ved  denne  Leilighed.  I  en  Dagbog  over  Reisen, 
forfattet,  i  det  Mindste  underskrevet,  af  Niekerke,  med- 
deles, at  Gesandterne  hørte  fortælle,  at  Kongen  havde 
været  glad  ved  deres  Komme  og  yttret  sin  Glæde  ved 
at  danse  om  paa  Gulvet  og  opfordre  Raaderne  til  at 
drikke  sig  en  Rus.  Da  de  derefter  selv  saa  den  sytten- 
aarige  Konge  ved  Audiensen  og  ved  Taflet  den  føl- 
gende Dag,  gjorde  han  et  udmærket  Indtryk  ved  sin 
baade  beskedne  og  værdige  Optræden  og  den  Inter- 
esse, han  viste  for  Forhandlingen.  Dagbogens  Forfatter 
lovpriser  meget  den  lovende  unge  Fyrste.  Efter  Au- 
diensen den  første  Dag  ledsagedes  Gesandterne  af  en 
Del  Adelsmænd,  blandt  hvilke  Steen  Maltesen,  tilbage 
til  deres  Herberg,    hvor  de  da  indbøde  de  danske  Her- 

rer  til  at  spise  sammen  med  dem.  Steen  Maltesen, 
Jacob  Trolle,  Christian  Barnekow,  Sivert  Grubbe  og 
Anders  Sinklar,  en  indvandret  skotsk  Adelsmand,  fik 
Sæde  ved  Gesandternes  eget  Bord;  de  Andre  toge  Plads 
ved  et  andet  Bord. 

Den  15.  November  modtoge  de  Spanske  Regerin- 
gens Svar  og  afreiste  Dagen  efter  uden  at  have  op- 
naaet  deres  Hensigt. 

Det  følgende  Aar,  1595.  blev  Steen  Maltesen  for- 
lenet med  Bahus,  idet  Kronborg  gik  over  til  Ditlev 
Holck.  Samtidig  blev  han  naadigst  >forskaanet<  for  85 
Bestillingen  som  Rigets  Oberst,  eftersom  det  nu  var 
ham  »tilbetroet«  at  have  Bahus  »i  Befaling  og  For- 
lening«. 

Her  sad  hans  Morfader,  den  mægtige  Claus  Bille, 
som  Lensmand  under  Grevefeiden ;  her  var  hans  Moder 
født.  Her  skulde  han  i  en  Aarrække  styre,  optaget 
af  den  gjennemgribende  Forbedring  af  den  vigtige 
gamle  Grændsefæstning,  som  nu  foretoges. 

Den  var  anlagt  1308  og  opførtes  da  af  Træ;  1448 
byggedes  den  af  Steen;  nu  indrettedes  den  efter  den  se 
nye  Maade  med  Volde.  Efter  Syvaarskrigen,  hvor  den 
var  bleven  ilde  tilredt,  var  der  bleven  gjort  en  ■^) Skabe- 
lon«, hvorefter  den  kunde  istandsættes,  og  Bygmesteren, 
Hans  Steenvinkel,  var  i  Gang  med  Arbeidet.  Nu,  i 
1595.  toges  der  lat  paa  Værket  med  Kraft.  Den  4. 
August  fik  Steen  Ordre  angaaende  Bygningen :  >Efter- 
som  Vi  komme  i  Forhiring,  at  der  skal  være  videre 
begyndt  med  Bygningen  der  paa  \'ort  Slot  Bahus,  end 


76 

som  den  første  Skabelon  hun  udviser,  da  bede  Vi  Dig 
og  ville,  at  Du  med  altingest  saa  forordner,  at  Bygnin- 
gen bliver  dannet  og  ordnet  efter  for",''  Skabelon  det 
meste  muligt  er,  og  den  Mur,  som  allerede  begyndt  er, 
lader  nedbryde;  eftersom  Du  kan  selv  tænke  det  raade- 
ligst  og  gavnligst  at  være,  at  Slottet  maa  blive  bygt, 
saa  at  det  for  en  Befæstning  kan  passere.« 

I  Begyndelsen  af  det  næste  Aar,  1596,  fik  han  et 
ret  særegent  Besøg.  Under  Stridighederne  mellem  den 
svenske  Konge,  Sigismund,  som  ogsaa  var  Konge  i 
Polen,  og  hans  Farbroder,  Hertug  Carl  af  Søderman- 
land,  som  styrede  i  Sverrig  under  hans  Fraværelse, 
forlode  flere  ansete  Mænd  af  Sigismunds  Parti  hemme- 
ligt Sverrig  og  gik  til  Danmark  og  Polen;  en  af  disse. 
Grev  Erik  Brahe,  søgte  Tilflugt  paa  Bahus.  Slotsherren 

87  bad  nogle  af  Rigsraadet  om  deres  Betænkende,  hvorledes 
han  hermed  skulde  forholde  sig.  De  svarede,  de  for 
deres  Personer  vidste  ikke  Andet  at  raade  ham  deri, 
end  at  han  dermed  forholdt  sig  efter  det  stettinske 
Fordrag,  hvoraf  de  sendte  ham  en  Udskrift.  Den  her- 
henhørende Artikkel  bestemte,  at  naar  Nogen,  fordi 
han  var  i  Unaade  hos  sin  Konge,  flygtede  fra  den  Enes 
Rige  til  den  Andens,  og  han  i  det  Rige,  hvor  han  tog 
sm  Tilflugt,  vilde  underkaste  sig  Retten,  skulde  han 
der  have  Leide  og  Fred.  »Og  skulde  den  Konge, 
under  hvilken  han  tilforn  havde  været,  efter  retmæssig 
Klage  og  Tiltale  der,  hvorhen  han  flyede  til,  tilbørlig 
Skel  og  Ret  mod  ham  vederfares.« 

88  Den     15.    Februar    vare     Steen    Maltesen    og    hans 

Hustru  Kongens  Gæster  til  Enevold  Kruses,  Tage 
Krabbes  og  Laurids  Ulfeldts  Bryllupper  paa  Kjøben- 
havns Slot.  løvrigt  var  Alt  nu  optaget  af  Forberedel- 
ser til  Kongens  Kroning,  som  skulde  finde  Sted  dette 
Aar  i  August.  Ligesom  Raadet  og  andre  af  Adelen  fik 
Steen  Maltesen  Brev  af  27.  Februar  om  at  være  tilstede  89 
ved  Kroningen  med  saamange  Heste,  han  af  sit  Len 
var  taxeret  for,  og  lade  sig  bruge  til  Ridderspil.  Den 
17.  August  underskrev  Kongen  Haandtæstningen ,  og 
den  29.  s.  M.  blev  han  kronet.  Saamange  udenlandske 
Herrer  indfandt  sig  ved  denne  Leilighed,  at  Antallet  af 
de  Heste,  de  førte  med,  beløb  sig  til  over  2200.  Fest- 
lighederne varede  over  14  Dage.  Den  3.  September 
begyndte  Ringrendingen,  hvor  Kongen,  som  havde  op- 
fordret Alle  til  at  prøve  deres  Lykke  med  ham,  to 
Dage  i  Træk  rendte  340  Gange,  uden  i  mindste  Maade 
at  trættes,  og  greb  Ringen  206  Gange.  Alle  Deltagerne 
mødte  udklædte  og  i  sindrige  Optog.  I  det  S3'vende 
Optog  den  første  Dag  se  vi  Steen  Maltesen  og  Rigs-  90 
raad  Steen  Brahe  ride  frem  paa  Banen  i  romerske 
Dragter  af  Fløiel  og  hvidt  Atlask  med  Guldborder, 
paa  Hovedet  guld-  og  perlestukne  Stormhuer  med  Fjer. 
og  runde  Skjolde  paa  Armen.  Kongen  vandt  fra  Steen 
Maltesen,  og  Steen  Brahe  vandt  fra  Kongen. 

Ved   Midten   af  September   ophørte   Festlighederne, 
og  Alle  droge  Hver  til  Sit. 

Den    25.   s.  M.   sendte   Kongen   sin    Lensmand    paa  di 
Ha  hus    Brev    om    Bygningen.      2 161     Daler    af    Lenets 
Indkomst  maatte  anvendes  næste  Aar  til  dette  Arbeide. 

som  »med  det  forder ligste«  skulde  »gange  for  sig« ;  hvis 
200  eller  300  Daler  mere  vilde  behøves,  skulde  disse 
ogsaa  anvendes,  at  Bygningen  ikke  derover  blev  lig- 
gende, 

Paa  dette  Omraade,  som  overalt,  gjorde  den  unge 
Konges  kraftige  Initiativ  og  virksomme  Iver  sig  gjæl- 
dende;  især  laa  det  ham  stærkt  paa  Sinde  at  faa  for- 
svarlige Fæstninger  mod  Øst  under  den  altid  voxende 
Spænding  med  Sverrig.      Næste  Foraar  kom   han  selv 

92  til  Bahus.  Aaret  efter  (1598)  fik  Steen  i  Mai  Brev, 
at  da  »den  Besolding  af  sidste  forgangen  Aars  Ind- 
komst ikke  kunde  tilrække  dermed  noget  synderligt 
Arbeide  at  kunne  forrettes,«  maa  han  bruge  saameget 
af  nærværende  Aars  Indkomst  til  Bygningen,  »at  den 
maa  have  sin  Fremgang  det  meste  muligt  er«.  Og  i 
Jali  fik  han  atter  Besøg  af  Kongen,  som  da  ledsagedes 
af  sine  Brødre,  Hertugerne  Ulrik  og  Hans,  og  Dron- 
ningens Broder,  Hertug  Magnus. 

93  Ved  Midvintertid  fik  han  Tilladelse  til  at  reise  bort 
nogen  Tid  for  at  varetage  sine  egne  Sager.  Naar  han 
saaledes  undertiden  fik  Orlov  fra  Lenet,  blev  en  anden 
»god  Mand«   »indlagt  i  Slotsloven«    i   hans  Fraværelse. 

Den  paafølgende  Sommer  gjorde  Kong  Christian 
sin  bekjendte  Reise  til  det  nordligste  Norge,  hvor  de 
Svenske  i  disse  Aar  stadig  krævede  Skat  og  teede  sig 
som  Herrer.  Fæstningen  Vardøhus,  som  skulde  be- 
herske disse  omstridte  Landstrækninger,  viste  sig  da 
at  være  i  en  elendig  Forfatning.  Den  havde  ved 
KongehyJdingen    i    Oslo    1591    med   fiere    andre   Fæst- 

ninger  af  Normændene  været  foresiaaet  til  Forbedring. 
Efter  sin  Hjemkomst  sendte  nu  Kongen  næste  Sommer 
Steen  Maltesen  til  disse  Egne.  Han  fik  den  4.  Mai  1600  94 
Søpas  Norden  om  Vardøhus  til  Rusland.  Mere  vides 
ikke  at  foreligge  om  denne  Sag.  Han  har  da  vel,  for- 
uden Andet,  skullet  undersøge  Fæstningen  og  gjøre 
Forslag  til  dens  Forbedring. 

I  Sverrig  tiltoge  de  indre  Uroligheder,  og  baade 
Kong  Sigismund  og  Hertug  Carl  vilde  drage  Kong 
Christian  ind  i  Striden.  Den  danske  Konge  holdt  sig 
tilbage;  men  sørgede  bestandig  for  sine  Fæstninger.  I 
Juni  1 60 1  saa  han  til  sin  saa  magtpaaliggende  norske 
Grændsefæstning,  og  > beskød  Kgl.  Majestæt  Bahus  med 
tre  Stykker«,  skriver  Sivert  Grubbe,  som  var  med.  Og  95 
samme  Sommer  i  August  tog  han  igjen  dertil.  Slots- 
herren var  da  i  Kjøbenhavn  og  reiste  til  Bahus  med 
Kongen,  som  dennegang  atter  ledsagedes  af  Hertug 
Ulrik  og  Hertug  Hans,  den  elskværdige  unge  Prinds, 
som  Aaret  efter  drog  til  Rusland  for  at  ægte  Zar  Boris 
Godunows  Datter  Xenia,  men  blev  syg  og  døde  19 
Aar  gammel  i  det  fremmede,  barbariske  Land.  Med 
Kongen  var  ogsaa  Cansler  Christian  Friis,  Sivert  Grubbe 
og  flere  andre  Herrer.  Den  11.  seilede  man  fra  Kjø- 
benhavn, naacde  under  idelige  Krydsninger  Kronborg, 
overnattede  der  og  seilede  Dagen  efter  videre;  den  14. 
kastedes  Anker  i  Havnen  i  »Kaisund«.  Her  efterlod  man 
Skibet  og  naaede  mod  Aften  Kongelf  —  det  gamle 
Kongshelle,  hvor  Olaf  Trvgvason  talte  om  Ægteskab 
med  Sigrid  Storraade   og  kastede  hende  sin   Handske  i 

Ansigtet,  fordi  hun  ikke  vilde  blive  Christen  —  hvor 
et  Sekel  senere  Sigurd  Jorsalafar  byggede  en  Kirke, 
til  hvilken  han  foruden  flere  fra  Pilgrimsfærden  med- 
bragte Relikvier  og  Kostbarheder  skænkede  er  skønt 
Skrin,  som  den  danske  Konge,  Erik  Emun,  havde 
sendt  ham.  . .  .  Her  overnattedes,  og  om  Morgenen 
den  1 5 .  kom  Steen  Maltesen  med  Kongen  og  Følget 
til  Bahus.  Kongen  blev  paa  Slottet  til  næste  Dag  og 
seilede  saa  tilbage  til  Kronborg. 

Den  paafølgende  Vinter  saa  det  et  Øieblik  stærkt 
ud  til,  at  Krig  vilde  bryde  løs.  Ved  Nytaarstid,  just 
som  et  Grændsemøde,  et  af  de  mange  i  Rækken,  var 
bleven  berammet  til  Bilæggelse  af  de  evindelige  Tvi- 
stigheder med  Sverrig,  kom  Tidende  fra  Norge,  at 
Hertug  Carl  var  kommet  til  Elfsborg,  og  at  han  havde 
samlet  c.  12 — 14000  Mand  ved  Grændserne.  Kong 
Christian  lod  da  strax  den  sjællandske,  skaanske  og 
hallandske  Adel  opbyde,  samt  saamange  Fodfolk,  som 
han  kunde  faa,  og  lod  dem  rykke  ind  i  Halland. 
Ligeledes  lod  han  opbyde  Folk  fra  Fyen  og  Jylland, 
96  som  han  befalede  Steen  Maltesen  at  føre  til  Norge;  og 
drog  selv  med  Hoflanen  til  Halmstad.  Steen  fik  ogsaa, 
den  22.  Februar  (1602),  Ordre  til  at  anlægge  to  Skand- 
ser  ved  Marstrand.  Da  Carl  hørte  om  alle  disse  For- 
anstaltninger, hjemsendte  han  sine  Tropper. 

Steen  Maltesen  skulde  da  ikke  endnu  dennegang 
føre  Vaaben  for  sit  Land. 

Den  øieblikkelige  Krigsfare  var  forbi,  men  passes 
paa  maatte  der  stadig.      Steen  fik  saaledes  den  23.  Au- 


gust  1603  Ordre  til  at  indrette  det  saaledes,  at  han 
altid  herefter  kunde  have  et  helt  Aars  Fetallie  paa  97 
Slottet.  Den  paafølgende  Sommer  hørte  man  da  og- 
saa,  at  Hertug  Carl  lod  hverve  Tropper  i  Tyskland, 
og  Lensmanden  paa  Bahus  fik  Brev  om  at  have  flittig 
Opsyn  med  Befæstningerne,  om  Noget  skulde  paa- 
komme. 

I  1602  lagdes  Dragsmark  til  hans  Len. 

Om  Steen  Maltesens  Familieforhold  i  disse  Aar 
høre  vi,  at  hans  yngste  Søster,  Maren,  i  Efteraaret 
1600  blev  syg  og  døde  efter  et  kun  niaarigt  Ægteskab 
med  Iver  Juul.  Af  hendes  fire  Børn  vare  to  Sønner 
døde;  de  to  andre,  Malte  og  Kirstine,  vare  i  Hjemmet. 
Hun  havde  bedt  sin  Broder  Steen  og  hans  Hustru  om  98 
at  tage  hendes  lille  Datter  til  sig,  hvis  hun  blev  kaldt 
bort.  Under  Sygdommen  sagde  hun  til  sin  Svigerinde, 
Fru  Dorthe  Juul,  som  var  hos  hende:  »Søster  lille. 
Du  ved  vel,  at  jeg  bad  min  Broder.  Steen  Maltesen, 
og  Søster  Anna  Brahe,  at  de  vilde  tage  min  Kirstine 
til  dem;  thi  befaler  jeg  hende  ogsaa  Gud  og  dem  i 
Vold.«  Hun  havde  ligeledes  bedet  sin  Søsterdatter, 
Fru  Karen  Lunge,  som  ogsaa  var  hos  hende,  at  hun 
vilde  sige  dem,  »det  hun  vist  troede  dem  til«  at  tage 
hendes  Datter  »i  deres  Hus  til  sig  og  for  hendes 
Skyld  baade  elske  og  ave  hende,  eftersom  hun  selv  til- 
forn havde  bedet  dem  derom,  dersom  Gud  vilde  kalde 
hende«.  Og  bad  hende  fremdeles,  2>hun  nu  intet  vilde 
glemme  det.«  \'i  tænke  os  da,  at  den  lille  Kirstine 
kom  i  Huset  hos  sin  Morbroder.      Ægtefællerne  havde 

Steen   Maltcsen  (Sehested).  (-, 

selv  ingen  Børn.  Kirstine  Juul  ægtede  1609  i  Viborg 
Just  Vasspyd  til  Søgaard. 
99  Et  Brev  fra  Steen  Maltesen  af  16.  Oktober  1603  til 
den  bekjendte  Christian  Barnekow,  som  var  gift  med 
hans  Hustrus  Søster,  Margrete  Brahe,  viser  det  gode 
Forhold  mellem  Svogrene.  Christian  Barnekow  havde, 
maaske  fra  Landskrone,  hvor  han  da  var  Lensmand, 
sendt  et  Bud  til  Steen  Maltesen  med  et  Brev,  hvori 
han  bad,  at  Steen  vilde  være  ham  behjælpelig  med  at 
faa  en  Tjener  tilbage,  som  var  rømt  fra  ham,  og  Steen 
havde  taget  sig  af  Sagen.  Ved  samme  Tid  synes 
Christian  Barnekow  at  have  gjort  Svogeren  en  Tjene- 
ste.    Steen  Maltesen  skriver: 

»Min  ganske  venlig  Hilsen  na  og  altid  forsendt 
med  Gud  almægtigste.  Kjære  Christen  Barnekow, 
kjære  Svoger  og  Broder,  jeg  vil  nu  ikke  umage  Dig 
med  nogen  lang  Taksigelse;  Du  skal  af  Formuuen  al- 
tid finde  mig  godvillig  i  hvis  Maade  jeg  ved.  Dig  til 
Ære  og  Gode  kan  være,  som  jeg  kjendes  mig  pligtig. 
Kjære  Broder,  jeg  bekom  nu  Din  Skrivelse  ved  Din 
Tjener  anlangende  en  af  Dine  Tjenere,  som  var  rømt 
fra  Dig.  Saa  haver  jeg  samme  Din  Tjener  været  be- 
forderlig,  saavidt  mulig  kunde  være,  saa  jeg  forseer  mig 
til,  Du  bekommer  ham  nu  med  Din  Tjener,  og  haver 
jeg  undt  ham  en  Karl  [.'']  med  til  desbed[re]  Forsikkring.« 
En  Skrivelse,  han  for  kort  Tid  siden  har  sendt,  angaa- 
ende  Anliggender,  som  synes  at  staa  i  Forbindelse  med 
Otte  Lindenow,  maaske  ogsaa  med  Sophie  Brahe, 
haaber   han    er  modtaget,    »og  efterdi  Du  vel  ved  min 

Undskyldning,  saa  forseer  jeg  mig,  Du  gjør  min  Und- 
skyldning hos  Peder  og  Otte  saavelsom  for  Sophie 
Brahe«.  Da  Barnekow  vist  »har  taget  alld  Afsked«  med 
Svogeren  Henrik  Rammel,  ved  han  Besked  om  deres 
Breve,  som  han  [?]  tog  i  Forvaring.  »Jeg  vil  med  det 
første  Leihghed  have  mit  Bud  over  til  Hoffet,  om  jeg 
kunde  faa  videre  Forlov.  Kjære  Christen,  kjære  Svoger 
og  Broder,  jeg  vil  nu  ikke  længe  umage  Dig  paa  denne 
Tid,  forhaabende  Gud  almægtigste  skal  os  med  det 
Første  paa  alle  Sider  lade  findes  glade  ....  vil  her- 
med ....  altid  have  Dig  Gud  ....  befalet  )ned 
mange  [Godjnatt,  som  jeg  ønsker  Dig  ....  [og] 
kjære  Søster  Margrete  .... 

Af  Ba[hus]  1 6.  Oktober  1603. 

Steen  Maltesen.«*) 

Otte  Lindenow,  som  skrev  sig  til  Borreby  (i  Skaane) 
var  gift  med  Anna  Brahe,  hvis  Fader  var  Broder  til 
Steen  Maltesens  Hustrus  Fader.  Han  havde  været  med 
Arild  Huitfeldt  og  Christian  Barneko\v  som  Reisemar- 
skalk  paa  deres  Sendelse  til  England   1597. 

Steen  Maltesens  Helbredstilstand  synes  iøvrigt  i  den 
senere  Tid  at  have  været  mindre  god.  Der  havde  saa- 
ledes  for  nogle  Aar  siden  været  Tale  om,  at  han  vilde 
gjøre  en  Badereise  sammen  med  sin  Hustru.  Sophie 
Brahe,  som  nævnes  i  det  nys  anførte  Brev,  Astronomen 


*)  Af   Brevet    (Original    i    Universitetsbibliotheket    i    Lund)    ere 
Stvkker  afrevne. 

6* 

Tyge  Brahes  bekjendte  Søster,  Enke  efter  Otto  Thott, 
vilde  da  gjerne  have  slaaet  Følge  med  dem.  Ved  sit 
Guldmageri  havde  Erik  Lange,  med  hvem  hun  i  mange 
Aar  havde  været  trolovet,  forspildt  Alt,  hvad  han  eiede, 
og  flakkede  om  i  Hertugdømmerne  og  Udlandet,  for- 
fulgt af  sine  Creditorer.  Ogsaa  hendes  egne  Penge- 
sager vare  i  den  elendigste  Forfatning.  Tyge  Brahe, 
hendes  »gode  Broder«,  som  hun  kaldte  ham,  havde 
forladt  Danmark;  med  sin  øvrige  Familie  havde  hun 
Vanskeligheder  paa  Grund  af  Forbindelsen  med  Erik 
Lange,  som  de  misbilligede.  Hun  var  syg  af  Sorg  og 
Modgang  og  haabede,  at  en  Badereise  kunde  hjælpe 
hende.  I  et  Brev  af  23.  August  1602  til  Søsteren 
Margrete,  Christen  Skeels  Enke,  skriver  hun,  at  hun 
har  bedt  sin  Søsterdatter,  Lisbeth  Gyldenstjerne,  om  at 
100  tale  med  Steen  Maltesen  og  Anna  Brahe  derom,  »thi 
de  havde  før  havt  isinde  at  ville  ud  til  et  af  de  varme 
Bad,  saa  vilde  hun  følges  med  dem.« 

Imidlertid  traf  Fru  Sophie  Erik  Lange  i  Slesvig, 
hvor  han  var  »for  Gjæld  indmanet  til  Ekernførde«,  og 
holdt  der  Bryllup  med  ham.  At  hun  i  sine  svære 
Forhold  har  holdt  sig  noget  til  Steen  Maltesen  og  hans 
Familie,  ses  ogsaa  af  andre  Udtalelser  i  det  nævnte 
Brev.  Anna  Brahe  havde  forstrakt  hende  med  Penge; 
og  om  Steens  Søster  Anna,  som  var  gift  med  Ove  Lunge, 
skriver  hun:  »Gud  lønne  den  gode  Anna  Maltesdatter, 
som  løb  mangesteds  med  mig  og  baade  flyede  mig 
Forlover  og  laante  mig  selv  Penge,  hvilke  hende  ikke 
var   lette   at  bekomme;   Gud   unde  mig  engang  at  tor- 

skylde  det  med  hende,   saa   ret  trolig  hun  mente  mig, 
hvilket  jeg  aldrig  kan  glemme.« 

I  Foraaret  1604  gjorde  Steen  Maltesen  Alvor  af  101 
Badereisen.  Han  antog  en  ung  Mand,  den  senere 
Præst  og  Forfatter  Poul  Jensen  Kolding,  til  at  ledsage 
sig.  For  et  Par  Aar  siden  var  Poul  Jensen  paa  sine 
Reiser  som  tyveaarig  Student  kommen  til  Tyge  Brahe 
i  Prag;  han  blev  da  hos  ham  og  gik  ham  tilhaande; 
»og  tjente  ham  i  hans  Dødsstund«.  Nu  fulgte  han 
altsaa  Steen  Maltesen  paa  Reisen,  som  gik  til  Carlsbad, 
og  tjente  ham  »i  hans  Sager  og  Bestillinger  for  en 
Student«. 

Samme  Aar  kjøbte  Steen  Gaarden  Hviderup  i  Skaane 
af  Holger  Jensen  Ulfstand.  Denne  Gaard  testamenterede 
han  Aaret  efter  til  sin  Hustru.  Eftersom ,  siger  han  i  102 
det  herhen  hørende  Aktstykke,  at  han  og  hans  kjære 
Hustru,  Fru  Anna  Brahe  Henriksdatter,  i  Fællig  have 
kjøbt  Hviderup  Gaard,  da,  »for  den  Kjærlighed  og 
Godvillighed,  for",^  hans  kjære  Hustru  ham  gjort  og 
bevist  haver  og  dagligen  beviser«,  bestemmer  han  ved 
dette  Brev  med  sine  Sødskendes  Samtykke,  at  hvis  han 
døer  førend  hende,  skal  hun  beholde  Hviderup  til  sig 
og  sine  Arvinger,  hvorimod  hans  Arvinger  skulle  have 
»af  andet  hans  Kjøbegods,  til  dem  er  skeet  Skel  og 
Fyldest  lige  mod  Hviderups  Rente  og  Eiendom«.  Men 
hvis  det  ikke  strækker  til,  skal  Anna  Brahe  udlægge  til 
hans  Arvinger  af  sit  eget  Arvegods,  saaledes  at  hans 
Arvinger  sker  Skel  og  Fyldest. 

Brevet  er   medundertegnet   og   beseglet  af  hans  tre 

endnu  levende  Sødskende:  Thomas  Maltesen  til  Tande- 
rup, Claus  Maltesen  til  Høiris  og  Anna  Maltesdatter 
til  Eskjær. 

Mod  Kirker  og  Skoler  og  mod  Fattige  var  Steen 
108  Maltesen  »mild  og  rund  med  Haand  og  Mund,  med 
Ord  og  Gjerninger«.  Og  han  »regerede  K.  M.s  Under- 
saatter  med  Lov  og  Ret«. 

I  elleve  Aar  var  han  Lensmand  paa  Bahus,  som  i 
hans  Tid  fik  sin  Skikkelse  som  bastioneret  Fæstning. 
Derefter  fik  han,  den  9.  April  1606,  Heine  Kirkes  Len 
og  Frosteherred  i  Skaane,  idet  Bahus  gik  over  til  Steen 
Madsen  (Laxmand).  Frosteherred  beholdt  han  til  sin 
Død;  her  laa  hans  to  Gaarde,  Løberød  og  Hviderup, 
Samtidig  med  at  han  fik  den  nye  Forlening,  overdrog 

104  Kongen  ham  aarligt  at  bese  Fæstningerne  i  Skaane  og 
mønstre  det  derværende  Krigsfolk. 

Da  Kongen  samme  Sommer  reiste  til  England  for  at 
besøge  sin  Svoger,  Kong  Jacob,  gav  han  Steen  Maltesen 

105  tilligemed  Norges  Statholder,  Jørgen  Friis,  og  dets  Cans- 
ler,  Anders  Green,  Fuldmagt  til  at  styre  de  norske  Sager  i 
hans  Fraværelse.  Overledelsen  i  Danmark  betroedes  til 
Statholderen  i  Kjøbenhavn,  BreideRantzau,  Rigscansleren 
Arild  Huitfeldt  og  Rigsraad  Henrik  Lykke.  Sex  Rigsraader 
beskikkedes  til  at  have  Opsyn  med  Sagerne  i  de  for- 
skellige Landsdele;  naar  noget  Uformodet  indtraadte, 
skulde  de  melde  det  til  de  tre  forordnede  Rigsraader  i 
Kjøbenhavn  og  med  dem  og  de  Tilbetroede  i  Norge 
afværge  mulig  Fare. 

Kort    efter    Kongens    Hjemkomst     tilsagdes    Steen 

Maltesen  til  at  møde  med  sin  Hustru  til  Tage  Thott 
Ottesens  Bryllup  med  Statholder  Breide  Rantzaus  Dat-  loe 
ter,  Helvig  Rantzau,  som  skulde  staa  paa  Kjøben- 
havns Slot  den  26.  Oktober;  Tage  Thott,  Sophie 
Brahes  Søn  af  første  Ægteskab,  var  paa  dette  Tids- 
punkt Hofsinde;  Helvig  Rantzau  var  i  Dronningens 
Jomfrukammer. 

Og  næste  Sommer  i  Juni  var  han  med  Kongen  paa 
Malmøhus,  hvor  Sivert  Grubbe  var  Lensmand;  han 
var  her  tilligemed  Kongen  og  det  øvrige  Følge  nær- 
værende ved  »Peter  Bertelsens  Bryllup  med  Engel 
Hansdatter  og  Dirik  Hansens  med  Margrete  Sukker- 107 
bagers  Datter«,  som  stod  paa  Slottet  Dagen  efter  Kon- 
gens Ankomst. 

Den  19.  Juli  samme  Sommer  (1607)  optoges  Steen  lOs 
Maltesen  i  Rigets  Raad.  Nogle  Dage  efter  fulgte  han 
Kongen  til  Stavanger,  hvor  der  skulde  holdes  Herre- 
dag. Med  Kongen  var  endvidere  Jacob  Ulfeldt,  som 
var  kommen  i  Raadet  samtidig  med  Steen  Maltesen, 
Cansler  Christian  Friis,  Rigsraaderne  Axel  Brahe  og 
Oluf  Rosensparre,  samt  Norges  Statholder  og  dets 
Cansler.  En  ny  Kirkelov  for  Norge  udgaves  ved  denne 
Leilighed.  Efter  Herredagen  fulgte  Steen  med  de  andre 
Raader  Kongen  til  Bergen,  hvor  det,  da  man  kom  i 
Havnen,  viste  sig,  at  »Garperne  paa  Contoret*  *)  havde 


*)  Hermed  menes  de  tvske  Købmænd  paa  Hanseforbundets  »Con- 
tor*,  dets  taste  Station,  i  Bergen,  som  beherskede  Handelen  og 
vægrede  sig  ved  at  anerkjende  de  norske  Myndigheders  Over- 
høihed. 

rilladc  sig  at  opstille  Kanoner  med  Tilbehør  langs  Bryg- 
gen, hvilke  Kongen  strax  lod  borttage. 

Kort  efter  at  Kong  Christian  var  kommen  tilbage  til 
Kjøbenhavn,  kom  et  hollandsk  Gesandtskab,  tre  Borg- 
mestre, fra  Amsterdam,  Hoorn  og  Middelburg,  for  at 
bede  ham  sende  Gesandter  til  Generalstaternes  fore- 
staaende  Fredsforhandling  med  Spanien.  Tilligemed 
Cansleren,  Statholderen  i  Kjøbenhavn  og  Rigsraad  Hen- 
rik Lykke  var  Steen  Maltesen  nærværende,  da  de  frem- 
satte deres  Forslag.  De  begyndte  med  at  omtale,  hvor- 
ledes Spaniens  barbariske  Tyranni,  hvorimod  ingen  Sup- 
plikation  eller  Intercession  havde  kunnet  nytte,  havde 
nødt  Nederlænderne  til  at  gribe  til  det  yderste  Middel, 
brugende  deres  Ret  at  sige  sig  løs  fra  Forbindelsen 
med  den  spanske  Konge.  Det  var  blevet  mere  og  mere 
aabenbart,  sagde  de  videre,  at  Paven  og  Kongen  af 
Spanien  for  mange  Aar  siden  havde  besluttet,  at  naar 
Nederlænderne  vare  kuede,  vilde  de  bekrige  alle  evan- 
geliske Konger  og  Fyrster  og  samle  dem  under  Rom 
og  Spanien  til  ét  Monarchi.*)  Nu  havde  Nederlæn- 
derne, støttede  af  Naboerne  og  med  Hjælp  af  Prindsen 
af  Oranien  og  hans  Brødre,  Prinds  Moritz  og  Flere  af 
dette  Hus,  som  havde  offret  Liv  og  Gods  for  deres 
Sag,  i  40  Aar  modstaaet  Spanien.  Men  fr3^gtelig  var 
denne  Krig  for  dem  at  udholde.  De  haabede,  at  Kon- 
gen af  Danmark,  hvem  det  spansk-romerske  Forehavende 


*;    Denne    uhyre   Tanke  var   tattet  al   Kong   Philip  II    og  Pave 
Sixtus  V. 

maatte  være  ^suspects  vilde  støtte  Nederlandene,  de 
Evangeliskes  Bolværk,  og  sende  Gesandter  til  Freds- 
forhandlingen. 

Kongen  lovede  at  opfylde  Staternes  Ønske  og 
sendte  Rigsraad  Jacob  Ulfeldt  og  Dr.  Jonas  Charisius 
til  Nederlandene. 

Men  40  Aar  endnu  skulde  Krigen  vare. 

Ved  næste  Aars  Begyndelse  indkaldtes  Steen  Malte- 
sen med  de  andre  Raader  til  Stændermøde  for  at  for- 
handle om  Kongens  nu  femaarige  ældste  Søns  Valg  til 
Tronfølger.  Mødet  fandt  Sted  den  24.  Mai  (1608)  i 
Frue  Kirke,  hvor  Adelens  Valgbrev  oplæstes  og  bifald- 
tes af  de  andre  Stænder.  Næste  Dag  var  han  med 
Raadet  og  Stændernes  Deputerede  hos  Kongen,  hvor 
Prindsen  kaaredes  til  Tronfølger,  og  hvor  da  Kong 
Christian  ved  det  paafølgende  Gæstebud  fremstillede 
den  lille  Prinds  for  Stænderne. 

I  Juni  træife  vi  Steen  paa  Løberød  i  Selskab  med 
Rigsraaderne  Eske  Brock  og  Oluf  Rosensparre,  samt 
Claus  Podebusk,  af  hvem  han  nylig  havde  faaet  en 
Gaard  i  Taagerup  ved  Mageskifte.  Vederlaget  havde 
været  Claus  Podebusk  tilpas:  »Jeg  takker  for".^  Steen 
Maltesen  godt  for  god,  redelig  Mageskifte  i  alle  Maa  110 
der,«  siger  han  i  Skødebrevet. 

I  dette  Aar  blev  Steen  forlenet  med  Varberg.  Den 
her  for  længe  siden  iværksatte  Forbedring  af  Fæstningen 
fortsattes  nu  under  hans  Ledelse.  Ligesom  Kongen  saa 
energisk  tog  sig  af  sine  Fæstninger  paa  disse  Steder, 
traf  han    ogsaa    paa    denne  Tid  Foranstaltninger  for  at 

uddanne    de    skaanske    Bønder    til    Soldater.      Exercer- 
skoler  oprettedes  i  Kronborg,  Halmstad  og  flere  Steder, 
og  Lensmændene  fik  Befaling   til  at  sende  Bønderkarle 
.111  til  disse  Skoler.    Steen  Maltesen  fik  saaledes  i  Foraaret 
1610   Ordre    til    at    sende   50   Mand    fra  Varberg  Len 
sammen   med   et  lignende  Antal  fra  Geers  og  Villands 
Herreder  til    Kronborg  for  at    indøves    i    Vaabenbrug. 
Ved   Udgangen    af  1610   havdes   der  i  Skaane   c.   1000 
exercerede  Bønderkarle  —  som   der  snart  skulde  blive 
Brug   for.     Da  Hertugen   af  Sødermanland   var  bleven 
Konge  som  Carl  IX,  havde  han,  som  man  ved,  antaget 
Titel  af  Lappernes   Konge   og  blev   altid    mere   udfor- 
drende.   Stærkere  og  stærkere  trak  det  sammen  til  Krig. 
Den  24.  Januar  1609  var  Steen  Maltesen  til  Raads- 
møde  i   Horsens,    hvor  Kongen   forlangte   Raadets  Be- 
tænkning om  Midlerne  til  at  hindre  Sverrigs  Overgreb, 
112  og  han  da  medunderskrev  Betænkningen,    som  gik  ud 
paa,    at    man  i  Lap  markerne    maatte    sætte    Magt   mod 
Magt  ligeoverfor  de  Svenske.     Han  har  været  med,  da 
paa   Rettertinget   Dagen    efter    Kongen    og    alt    Raadet 
dømte   Albert   Skeel  fra   Livet   for  Drabet   paa   Fogden 
paa  Brandholm,  Niels  Jensen  Varde.    Paa  Viborg  Lands- 
ting, hvor  Fogden,  vist  paa  sin  Husbonds  Vegne,  var 
mødt  i  en  Sag  imod  ham,  havde  Albert  Skeel  truet  og 
undsagt   ham ,   og   havde   derefter   dræbt   ham    udenfor 
Domhuset.     Da    Skeel    for    ni    Aar    siden    i    en    Strid 
havde  givet   Niels  Juul   til   Kongstedlund  Ulivssaar  og 
var  fl)'gtet  af  Riget,  var  Sagen  bleven  sonet  med  store 
Bøder  til  den  Dræbtes  Slægt;  men  det  nu  forøvede  Drab, 

som  maatte  »regnes  med  Forsæt  at  være  sket«,  fordrede 
Dødsstraf.     Dommen  fuldbyrdedes  to  Dage  efter. 

I  April  taxerede  Steen  Maltesen  tilligemed  Steen 
Brahe  i  Lund  den  skaanske  Adel  til  Rostjeneste,  og  U3 
var  med  Cansleren  og  Steen  Brahe  paa  Kongens  Vegne 
tilstede,  da  den  den  14.  Juli  mødte  til  Mønstring 
sammesteds.  Kort  efter  finde  vi  ham  igjen  i  Jylland 
ved  hans  Søsterdatter,  Fru  Kirsten  Lunges  Bisættelse  i 
Randers  den  17.  August.  Kirsten  Lunge  døde  kun 
18  Aar  gammel  efter  et  loaarigt  Ægteskab  med  Jørgen 
Skeel  til  Sostrup. 

Ved  denne  Tid  tilskødede  Steen  Maltesen  Halmstads  114 
Borgmester  og  Raad  en  Gaard,   han  eiede  i  denne  By, 
til  Raadhusgaard. 

Tiden  nærmede  sig  nu,  da  Prinds  Christian  skulde 
hyldes  som  Tronfølger,  og  i  Januar  1610  fik  Steen 
Maltesen  med  de  andre  Raader  Brev  fra  Kongen, 
som  meddelte,  at  Prindsens  Hylding  for  Sjælland  var 
besluttet  at  skulle  finde  Sted  i  Kjøbenhavn  den  14. 
Marts,  hvor  da  Raaderne  bades  at  møde  et  Par  Dage 
før,  hver  med  fire  Heste.  Fremdeles  tilkjendegav  Kon- 
gen,  at  han  fandt  for  godt,  at  en  god  Mand  forord- 
nedes til  Marskembedet,  som  i  nogen  Tid  havde  staaet  115 
ubesat,  og  bad  Raadet  overveie,  hvem  de  maatte  kjende 
dygtig  dertil. 

Valget    faldt    paa    Steen    Maltesen.     Den    i^.    Marts 
(i 610)  udnævntes  han  til  Rigets  Marsk.    Han  stod  alt- 
saa   nu   i    Spidsen    for  Landets  Krigsvæsen  —  dets  na 
tionale  Landmagt;   Hvervingerne  og  hvad  dertil  hørte. 

synes  ikke  at  have  hørt  til  Marskens  Omraade.  Rigs- 
marsken  havde  den  tredie  Plads  i  Rigsraadet,  den  næste 
efter  den  kongelige  Cansler.  Med  Embedet  fulgte  Ve- 
stervig Klosters  Len  i  Jylland. 

116  Ved  Hyldingen  den  14.  bar  han  Blodfanen.  Akten 
foregik  paa  Nytorv,  hvor  en  Tribune  med  to  kongelige 
Sæder  var  opreist.  I  det  præglige  Tog  rede  Rigsraaderne 
parvis,  efter  dem  red  Rigsmarsken  med  Blodfanen,  Rigs- 
raad  Manderup  Parsberg  med  Æblet,  Rigsraad  Steen 
Brahe  med  Scepteret,  Rigsadmiral  Mogens  Ulfeldt  med 
Sværdet  og  Cansler  Christian  Friis  med  Kronen.  Saa 
kom  Kongen  og  Prindsen,  den  syvaarige  Prinds  ridende 
ved  Kongens  venstre  Side.  Da  man  havde  naaet  Tri- 
bunen, indtoge  Kongen  og  Prindsen  deres  Pladser,  og 
HandUngen  tog  sin  Begyndelse.  Regalierne  vare  lagte 
paa  to  dertil  opstillede  fløielsbelagte  Borde,  »men  Rigens 
Marsk  stod  stedse  ved  Kongens  høire  Haand  med  Fa- 
nen«. Cansleren  oplæste  Eden,  og  alle  Rigsraaderne, 
den  ene  efter  den  anden,  svore  knælende  Prindsen 
Huldskab  og  Troskab;  derefter  svore  Adelens,  Geistlig- 
hedens, Borgerstandens  og  Bøndernes  Repræsentanter. 
Da  Akten  var  endt,  gik  Toget  i  samme  Orden,  som 
det  var  kommet,   tilbage  til  Slottet. 

Den    samtidige    Digter    og    Historiograf   Lyskander 

117  siger  i  sit  Rimværk  om  denne  Hylding,  hvor  han  taler 
om  Blodfanen : 

»Steen   Maltesen,  det  ædelig  Blod, 

»Til  Hest  og  Fod  en  Krigsmand  god, 

^En  vide  forfaren   Herre,  „J   .,_,.;.., 


»Som  blev  forordnet  der  samme  Tid 

»I  Feide  og  Fred  og  anden  slig  Id 

»Al  Danmarks  Mars  at  være, 

»Han  førte  foran  med  freidigt  Mod 

»En  flyende  Fane  som  rødeste  Blod, 

»Den  gav  i  Tanke  og  Sinde: 

»Der  lagdes  idag  det  Løfte  og  Baand 

~>For  Gud  imellem  baad'   Prinds  og  Land, 

■>>Som  aldrig  Ingen  skuld'  tvinge, 

»Som  Fanen  hen  for  Regalia  gik, 

»Saa  vilde  den  Prinds  efter  gammel  Skik 

»Sit  Blod  for  Riget  opsætte. 

»Og  som  under  Fanen  red   Prinds  og  Mand, 

»Saa  bandt  de  tilsammen  Liv,  Blod  og  Aand 

»Om  Nogen  derpaa  vilde  trætte. 

»Som  Fanen  i  Marken  er  hver  Mands  Lid, 

»Saa  skulde  det  Forbund  og  allen  Tid 

»Næst  Gud  deres  Trøst  og  blive; 

»Kongen  at  lade  for  Liv  og  Blod, 

»Hver  Mand  at  lægges  hen  ned  under  Fod. 

»Før  Nogen  den  Hylding  skuld'  drive.« 

Den  paafølgende  Sommer  indkaldtes  Marsken  til  et 
Raadsmøde  i  Juli,  hvor  Kongen  paanv  forlangte  Raa-  ns 
dets  Betænkning  angaaende  Midlerne  til  at  standse  de 
Svenskes  bestandige  Overgreb.  De  erklærede,  at  de 
Svenskes  Voldsgjerninger  burde  afskaffes  med  Vold; 
men  hvorledes,  i  hvad  Form  og  Maade  sligt  bedst 
kunde  foretages,  henstillede  de  til  Kongen. 

Imidlertid  vedblev  den  svenske  Konge  med  sin  an- 
massende Færd,  og  det  blev  Kong  Christian  for  meget. 
I  Begyndelsen   af  1611   indkaldtes  Steen  Maltesen    med 

de  andre  Raader  til  Møde  den  i.  Februar.  Kongen 
udtalte  her,  at  da  det  blev  for  kostbart  at  gaa  frem 
med  Magt  mod  Magt  uden  aabenbar  Feide,  vilde  han 
begynde  Krig  med  Sverrig,  som  dansk  Konge,  hvis 
Raadet  samtykkede,  i  modsat  Fald  som  Hertug  af  Sles- 
vig og  Holsten.  Raadet  gav  sit  Samtykke,  og  Krigen 
blev  besluttet. 

Medens  disse  Forhandlinger  førtes,  blev  Kongens 
Søn,  Prinds  Ulrik,  født  den  2.  Februar.  Steen  Malte- 
sen blev  buden  til  Fadder  ved  hans  Daab  den  25.  Marts, 
119  »Efterdi  Vi  ere  tilsinds  i  den  hellige  Trefoldigheds 
Navn  at  lade  christne  for°.^  Vores  unge  Søn  her  paa 
Vort  Slot  Kjøbenhavn  anden  Paaskedag«  .  .  .  hedder 
det  i  Brevet,  »da  bede  Vi  Eder  og  naadigst  begære,  at 
I  ville  komme  hid  til  Vor  Kjøbstad  Kjøbenhavn  om 
Dagen  tilforn  og  siden  for",^  anden  Paaskedag  forhjælpe 
Os  Vores  unge  Søn  til  Christendom ,  den  hellige 
Daabs  Sakramente,  og  at  I  ville  tage  Eders  Hustru  og 
hendes  Jomfruer  med  Eder  og  siden  at  gjøre  Eder  glad 
med  Os  og  flere  Vore  tro  Undersaatter,  som  Vi  samme 
Tid  have  ladet  forskrive.  Dermed  gjør  I  Os  i  Sønder- 
lighed  til  Villie,  og  Vi  forlade  Os  visseligen  dertil;  Vi 
ville  det  igjen  med  al  Gunst  og  Naade  bekjende.^« 


V. 


D. 


'en  4.  April  underskrev  Kong  Christian  Feide- 
brevet  til  Carl  IX,  som  efter  den  gamle  Maade  afsend- 
tes med  en  Herold.  Det  var  hans  Plan  at  aabne  Felt- 
toget den  I.  Mai  med  c.  25000  Mand,  hvoraf  de  fleste 
skulde  skaffes  ved  Hverving  i  Nordtyskland  og  andet- 
steds i  Udlandet. 

Kongen  tog  den  øverste  Ledelse  af  Hæren.  Med  en 
halv  Snes  Tusind  Mand,  som  skulde  samles  i  Chri- 
stianopel, vilde  han  selv  gaa  mod  Kalmar.  Et  noget 
mindre  Corps,  som  skulde  samles  i  Halmstad,  skulde 
gaa  langs  Nisaaen  mod  Jønkøping;  dette  skulde  Rigs- 
marsken  føre.  Fra  Norge  regnede  Kongen  paa  en 
Styrke,  der  kunde  gjøre  Indfald,  idetmindste  mindre 
Grændseindfald ,  i  Vestergøtland.  Rigsadmiralen,  Mo- 
gens Ulfeldt,  skulde  med  Hovedflaaden  sikkre  Øster- 
søen; Jørgen  Daa  skulde  blokere  Elfsborg. 

Efter  gammel  Skik  tilforordnedes  der  Marsken  kon- 
gelige Commissairer,  som  skulde  have  Tilsyn  med,  at 
det    rette  Antal  Krigsfolk  var  tilstede,   med  Tilførselen 

af  Proviant,  med  Soldaternes  Lønning  o.  m.  Mellem 
Førerne  for  Afdelingerne  af  det  til  Marskens  Hær  be- 
stemte Krigsfolk  var  Statholderen  i  Holsten,  Gert 
Rantzau,  den  mest  fremragende;  blandt  de  Dygtigste 
var  ogsaa  Jørgen  Lunge  til  Odden,  Steen  Maltesens 
Søstersøn,  som  senere  blev  Rigsmarsk,  og  Ulrik  Sand- 
berg til  Kvelstrup,  Marskens  Svoger. 

Men  da  Tropperne  skulde  samles,  gik  det  ikke  som 
forventet,  og  der  kom  store  Vanskeligheder.  De  i 
Nordtyskland  hvervede  Tropper  negtede  at  lade  sig 
indskibe  og  søgte  for  Størstedelen  anden  Tjeneste;  det 
var  Hovedmassen  af  den  Styrke,  Kongen  vilde  føre 
mod  Kalmar.  Han  beordrede  da  et  Regiment  og  fem 
Compagnier  af  det  til  Halmstad  bestemte  Krigsfolk  til 
120  Christianopel,  hvorved  Marskens  Hærafdeling  altsaa 
stærkt  svækkedes.  Kongens  Styrke  kom  nu  kun  til  at 
beløbe  .sig  til  5 — 6000  Mand.  Og  Norge  synes  ikke 
at  have  præsteret  Mere,  end  hvad  der  behøvedes  til  at 
forsvare  dets  egne  Grændser. 

Samtidig  med  at  Kongen  kom  til  Christianopel, 
kom  Steen  Maltesen  mod  Slutningen  af  April  til  Halm- 
stad, ledsaget  af  de  forordnede  Commissairer,  Rigsraa- 
derne  Axel  Brahe,  Eske  Brock  og  Jacob  Ulfeldt.  Den 
24.  April  sendte  Kongen  en  Skrivelse  til  Marsken  og 
Commissairerne  med  udførlig  Ordre.  Saasnart  det 
tyske  Fodfolk  var  kommet,  skulde  Toget  mod  Jøn- 
køping  foretages.  Der  skulde  ikke  medføres  Artilleri; 
ikke  andet  Skyts  end  det,  der  skulde  bruges  i  Felten, 
maatte   tages   med;   hvis   det   kom  til  Beleiring  af  Jøn- 

køping,  skulde  det  grove  Skyrs  hentes  fm  Halmstad. 
Eske  Brock  og  Jacob  Ulfeldt  fik  særlig  Paalæg  om  at 
holde  Kongen  underrettet  om  Sagernes  Gang.  Hvis 
Proviant  manglede,  skulde  der  tages  af,  hvad  der  fand- 
tes i  Halmstad. 

Men  Krigsfolket  til  Vesthæren  indfindt  sig  langtfra 
saa  hurtigt,  som  Kongen  havde  ventet;  ved  Udgangen 
af  April  var  endnu  kun  mødt  en  Rytterfane  og  et  Fod- 
compagni.  Og  ved  N}'- Lødøse  stod  den  svenske  Marsk, 
Jesper  Matsson  Krus,  med  c.  4000  Mand.  Kong  Carl 
ventede  intet  alvorligt  Angreb  paa  Kalmar;  han  troede, 
at  de  Danske  vilde  gaa  mod  Gøteborg,  og  havde  derfor 
sendt  sin  Marsk  til  disse  Steder,  medens  han  selv  ved 
Ørebro  samlede  sin  Hovedhær. 

Yderligere  hem medes  Vesthæren  ved,  at  den  —  som 
iøvrigt  ogsaa  Østhæren  —  var  utilstrækkeligt  forsynet. 
Marsken  forlangte  mere  Krudt;  man  svarede  fra  Kjø- 
benhavn ,  at  Kongen  ikke  havde  mere  med.  Men  for 
Kongen  vilde  der  altid  være  fri  Vei  til  Forsyning  til- 
søs; Marsken  maatte  føre  Alt  med  sig.  naar  han  gik 
over  Grændsen.  Efter  gjentagne  Forlangender  lykkedes 
det  dog  Steen  Maltesen  sidst  i  Mai  at  faa  en  Krudtfor-  121 
syning  tilsendt.     Paa  Proviant  skortede  det  stærkt. 

Marsken  samlede  de  Tropper,  han  havde,  ved  Kongs- 
bak  i  Nordhalland  for  at  møde  mulige  Indfold  af  den 
svenske  Hær,  som  stod  ved  Ny-Lodøse. 

Til  Held  for  de  endnu  saa  faatallige  Danske  havde 
Jesper  Krus  faaet  Ordre  til  i  nogen  Tid  at  torholde  sig 
rolig  og  af  al  Magt  arbeide  paa  Ny-Lødø.ses  Bef:estning. 

Steen  Maltcscn  (Sehested).  y 

Midt  i  Mai  var  det  danske  Rytteri  kommet,  men 
endnu  intet  af  det  fremmede.  4V2  Rytterfane  og  4 
Fodcompagnier  vare  nu  tilstede. 

Men  burde  Marsken  overlade  Halland  til  de  Sven- 
skes Indfald  og  med  den  nævnte  ringe  Styrke  gaa  mod 
Jønkøping,  midt  ind  i  Fjendens  Land,  med  4000  Mand 
i  Ryggen,  saa  at  han  kunde  angribes  forfra  og  bagfra, 
tilmed  slet  forsynet  med  Proviant? 

Ved  denne  Tid  befalede  Carl  IX  sin  Marsk,  hvis 
han  ikke  havde  en  meget  stærk  Fjende  for  sig  at  gaa 
gjennem.  Halland  og  røve,  brænde  og  ihjelslaa  alt  det, 
han  kunde  overkomme,  og  derpaa  gaa  til  Jønkøping. 
Jesper  Krus  foretog  en  Recognoscering  over  Grændsen, 
men  da  de  Danske  kom  ud  fra  Kongsbak ,  vare  de 
Svenske  allerede  gaaede  tilbage.  Den  22.  gjorde  han 
en  lignende  Demonstration.  Til  sin  Konge  skrev  han, 
at  da  de  Danske  forstærkede  sig  ved  Varberg  og  truede 

122  Elfsborg,  havde  han  Betænkelighed  ved  at  drage  dertra. 

123  Den  danske  Marsk  holdt  nu,  den  23.,  et  Krigsraad, 
hvor  man  raadslog  om,  hvorvidt  man  med  4'72  Rytter- 
fane og  4  Fodkompagnier,  som  var  Alt,  hvad  man 
endnu  havde,  kunde  efterkomme  Kongens  Befaling  at 
gaa  mod  jønkøping.  I  Raadet  meddelte  Albert  Skeel, 
at  hans  Folk  den  Dag  hverken  havde  faaet  Brød  eller 
01 ;  saa  stor  var  Mangelen  paa  Proviant  allerede  i  eget 
Land.  Man  blev  enig  om,  at  Toget  til  Jønkøping  un- 
der de  forhaanden  værende  Omstændigheder  ikke  burde 
foretages;  derimod  vilde  man  gjøre  Alt  for  at  binde 
Fjenden  ved  Indflild  over  Grændsen. 

Samme  Dag  havde  Marsken  og  Eske  Brock  de  til 
Grændsevagt  opbudte  Bønder  af  Fjære  Herred  forsam- 
lede og  formanede  dem  til  med  Troskab  at  hjælpe  til 
at  forsvare  Fædrelandet,  hvis  Indfald  skete,  hvad  de 
alle  lovede  trolig  at  ville  gjøre. 

Den  27.  kom  Statholderen  i  Holsten,  Gert  Rantzau, 
med  Krigsfolk;  og  den  30.  kom  flere,  saa  at  Steen 
Maltesen  da  havde  7^2  Rytterfane  og  10  Fodcompagnier 
foruden  Bønderne.  Man  gik  nu  at  søge  Fjenden.  Den 
31.  Mai  ved  Nattetid  sendtes  Gert  Rantzau  iforveien 
med  en  Afdeling  mod  Ny- Lødøse,  og  den  i.  Juni  ved 
Midnat  fulgte  Marsken  efter  med  de  danske  Ritmestre,  124 
hver  med  100  Heste  af  sin  Fane,  samt  fire  Fodcom- 
pagnier. Men  de  Svenske  holdt  sig  klogelig  i  deres 
Forskandsninger.  Da  Steen  Maltesen  den  2.  Juni  var 
kommen  i  Nærheden  af  Ny-Lødøse,  kom  Gert  Rantzau 
ham  imøde  og  meddelte,  at  de  Svenske  holdt  sig  til- 
bage baade  i  Ny -Lødøse  og  paa  Guldborg,  saa  at  der 
Intet  var  al  udrette.  Marsken  gik  da  en  Time  efter 
Midnat  mod  Elfsborg  og  viste  sig  i  Dagningen  for 
Slottet.  Saasnart  man  fra  Fæstningen  saa  de  Danske, 
sendtes  150  Mand  ud  imod  dem,  som  efter  en  kort 
Kamp,  med  Tab  af  nogle  Soldater,  trak  sig  ind  i 
Slottet  igjen.  Da  Marsken  efter  Bestemmelsen  ikke 
havde  Kanoner,  kunde  der  ikke  udrettes  videre;  efter 
at  have  vexlet  et  Par  Skud  med  Besætningen  gik  han 
tilbage  til  Kongsbak  medførende  et  velkomment  Bytte 
af  80  Stykker  Kvæg  og  200  Faar.  Fjenden  stak  selv 
Ild  paa  Ladegaarden  ved  Slottet. 

7* 

Ved  Tilbagekomsten  forefandt  Marsken  en  Rytter- 
fane  og  et  Fodcompagni  af  det  ventede  Krigsfolk  og 
strax  efter  indtraf  endnu  tre  Compagnier.  Han  faldt 
nu,  den  7.  Juni,  igjen  ind  i  Sverrig,  tagende  Veien 
mod  Ny- Lødøse.  En  lille  Rytterafdeling  skærmydslede 
med  Fjenden  paa  Guldborg  Enge,  men  kastedes  tilbage 
med  Tab  af  nogle  Fanger.  Paa  Hærens  videre  Marsch 
stødte  Fortroppen  under  Ritmester  Ulrik  Sandberg  paa 
en  svensk  Afdeling,  som  havde  forskandset  sig  bag  en 
Stenmur,  foran  hvilken  der  var  en  Vandgrav.  »Kom 
an  Juthe!«  raabte  de  til  de  Danske.  Men  Ulrik  Sand- 
berg satte  med  sit  Rytteri  over  Graven  og  drev  efter 
en  kort  Kamp  de  Svenske  paa  Flugt.  Hans  Lieutenant, 
Claus  Daa,  forfulgte  dem  med  nogle  Ryttere  lige  til 
Ny-Lødøse  og  nedlagde  endel;  de  Danske  mistede  In- 
gen. Da  Jørgen  Lunge,  som  ogsaa  var  i  Fortravet, 
naaede  Byen,  forsøgte  han  et  Stormløb  imod  den  med 
sine  Soldater;  men  den  var  for  godt  befæstet  til,  at 
uden  Artilleri  Noget  kunde  opnaaes.  Marsken  udæskede 
Fjenden  ved  de  brugelige  Tegn,  men  her,  som  ved  de 
tidhgere  Leiligheder,  undgik  de  Svenske  Slag;  de  holdt 
sig  i  deres  Forskandsninger  og  gjorde  det  umuligt  at 
komme  i  Kast  med  dem. 

Men  den  følgende  Nat  rømmede  de  Svenske  Fæst- 
ningen. Steen  Maltesen  indtog  nu  Ny-Lødøse,  lod  den 
besætte  den  13.  og  drog  den  16.  hele  Hæren  dertil. 
Denne  havde  først  nu,  midt  i  Juni,  naaet  sin  fulde 
Styrke,  11  R5nterfaner  og  16  Fodcompagnier.  Den  11. 
var    Gert   Rantzau    gaaet    op    til    Elfsborg    med    noget 

Folk  »og  havde  af  Soldaterne  nogle  ret  under  Slottet«,  ]2.5 
skriver  Eske  Brock,  som  var  med  ham,  og  de  skær- 
mysseret  med  hverandre,  og  nogle  Svenske  blev  skudt ; 
dog  vilde  de  ikke  af  Slottet,  »at  man  kunde  komme  i  ret 
Handel  med  dem.  Herforuden  haver  vores  Folk  paa 
adskillige  Tider  forjaget  de  Svenske,  en  Part  ihjelskudt 
og  en  Part  fangen  paa  adskillige  Steder.« 

Den  svenske  Konge  skrev  til  Jesper  Krus,   det  un-  126 
drede  ham  ikke,  at  »Juthen«   besøgte  Svenskerne,  naar 
de  ikke  besøgte  ham. 

Men  nu  kaldte  Kong  Christian  sin  Marsk  til  Hjælp 
ved  Kalmar.  Kongens  Stilling  var  bleven  meget  be- 
tænkelig. Han  var  draget  ud  med  de  5 — éooo  Mand, 
han  havde,  vistnok  i  den  Tro,  at  han  vilde  faa  Til- 
slutning af  en  Del  af  Sverrigs  Indbyggere,  da  mange 
vare  misfornøiede  med  Carl  IXs  Regimente;  men  saa- 
ledes  gik  det  ikke.  Alligevel  havde  han  indtaget  Kal- 
mar By  og  beredte  sig  paa  at  angribe  Slottet;  men  han 
manglede  baade  Krudt  og  Musketter.  Og  den  svenske 
Konge  nærmede  sig  nu  med  sin  Hær.  Kong  Karl 
havde  gjentagne  Gange  skrevet  til  Jesper  Krus  om  at 
forene  sig  med  ham;  men  Marsken  forestillede  sin 
Konge,  at  saalænge  de  Danske  stode  i  Halland,  kunde 
han  ikke  gaa  derfra.  Den  8.  Juni  stod  Kong  Carl  en 
Dagsmarsch  fra  Kalmar  med  12000  Mand,  mer  end 
dobbelt  saa  mange,  som  Kong  Christian  havde  hos  sig. 
Tilmed  vare  de  danske  Soldater  trætte  af  de  udstaaede 
AnstræMigelser,  og  en  pestagtig  Sygdom  rasede  imellem 
dem.      Kongen    reiste    da    den    10.   til   Søl  vitsborg   paa 

Grændsen  af  Skaane  og  Bleking  og  søgte  at  skaffe 
Hjælp  af  al  Slags.  Herfra  skrev  han  den  12.  Juni  til 
Marsken  og  Commissairerne  i  Halland,  at  han  havde 
hørt,  at  de  beleirede  Elfsborg,  og  undrede  sig  over,  at 
de,  istedetfor  at  gia  mod  Jønkøping,  foretoge  dette, 
som  ikke  var  efter  Bestemmelsen,  uden  at  lade  ham 
Noget  vide  derom.  De  skulde  strax  erklære  sig  overfor 
ham  angaaende  denne  Beleiring.  Hvis  den  ikke  var 
videre  fremskreden,  end  at  den  uden  Skade  kunde  af- 
brydes, skulde  de  uden  Ophold  rykke  ind  i  Smaaland 
mod  Vexiø,  for  at  Fjenden  maatte  nødes  til  at  dele  den 
Magt,  han  nu  havde  for  Kalmar. 

Da  dette  Brev  den  22.  kom  til  Ny- Lødøse,  brød 
Rigsmarsken  samme  Dag  op  og  gik  Syd  paa  ifølge  Be- 
falingen. Men  da  han  den  25.  kom  til  Varberg,  mødte 
han  Kongens  Hofjunker,  Gunde  Lange,  med  en  anden 
Ordre.  Efterat  Kong  Christian  havde  afsendt  Brevet  af 
12.  Juni,  havde  han  faaet  en  Skrivelse  med  udførlig 
Underretning  fra  Steen  Maltesen  og  Commissairerne, 
der,  som  Brevet  med  den  nye  Ordre  viser,  idet  den 
satte  Kongen  ind  i  Forholdene,  havde  givet  ham  til- 
fredsstillende Forklaring  paa  Marskens  Bevægelser.  Kon- 
127  gen  skrev  nu,  den  24.,  at  Gert  Rantzau  med  sin  Rytter- 
fane og  sit  Fodfolk  hurtigt  skulde  drage  til  ham  gjen- 
nem  Gjøngeherred;  men  Marsken  skulde  med  den  øv- 
rige Magt  gaa  tilbage  igjen  over  den  svenske  Grændse, 
gjøre  Fjenden  Afbræk  saa  meget  som  muligt  og  be- 
sætte Ny- Lødøse  paany,  at  den  ikke  igjen  skulde  falde 
i    Fjendens    Hænder,    »eftersom    her  og    for  tre   Dage 

siden  har  været  Os  elskel.  Steen  Maltesens  Dreng 
med  Skrivelse  til  Os  fra  Eder,  hvilken  udførligen  og 
sandfærdigen  haver  berettet  Eder  at  ligge  for  Elfsborg; 
saavel  og  ellers  meget  Andet  anderledes  foregives,  end 
Vi  det  nu  i  Sandhed  befinde.  - 

Gert  Rantzau  tog  altsaa  strax  Veien  over  Christia- 
nopel til  Kalmar  med  sit  Krigsfolk.  Herved  mistede 
V^esthæren  foruden  en  Rytterfane  Halvdelen  af  sit  Fod- 
folk. Det  blev  besluttet,  at  Eske  Brock  ufortøvet  skulde  i28 
drage  til  Kongen  for  at  tale  med  H.  M.  »om  adskillige 
Leiligheder«.  I  Henhold  til  Ordren  om  igjen  at  falde 
ind  i  Sverrig  sendtes  Jørgen  Lunge  den  26.  med  300 
Ryttere  og  300  Musketerer  over  Grændsen;  han  skær- 
mydslede  den  27.  med  en  svensk  Afdeling  og  kom  til- 
bage Dagen  efter  medførende  et  Bytte  af  400  Stykker 
Kvæg  og  200  Faar  og  Lam. 

Men  om  Natten  til  den  26.  overraskede  og  indtog 
Carl  IXs  Søn,  den  sextenaarige  Gustav  Adolf,  Chri- 
stianopel og  brændte  Bven  med  alle  de  Fornødenheder 
til  Hæren  ^  som  den  danske  Konge  der  havde  samlet. 
Kong  Christian  kaldte  nu  Marsken  til  sig  med  alt  hans 
Krigsfolk  paa  fire  Rytterfaner  nær.  Eske  Brock  mødte 
paa  sin  Vei  til  Kongen  Overbringeren  af  denne  sidste 
Ordre;  da  han  havde  læst  den,  vendte  han  tilbage,  thi 
i  Skrivelsen  »var  næsten  Be.sked  paa  hans  Ærinder«.  129 
Rigsmarsken  drog  da  den  i.  Juli  med  Krigsfolket  mod 
Kalmar. 

Først   efterat    de   Danske   den    22.   Juni   vare   brudt 
op  fra  Ny-Lødøse,  forlod  Jesper  Krus  den  24.  den   hal- 

Lindske  Grændse  for  at  forene  sig  med  sin  Konge.    Da 
Carl  IX   hørte,   at   han   var  paa  Veien,   bad   han   ham 

130  endelig  haste,  thi  fik  han  først  Folket  sammen,  haabede 
han  snart  at  »faa  Naade  til  at  gjøre  Skaane  og  Ble- 
kinge øde«.  Land  veien  fra  Christianopel  til  Kalmar 
lod  han  spærre  for  Kong  Christian  og  den  danske 
Marsk  med  store  Braater  og  indrettede  en  med  sex 
Skandser  omgivet,  velbesat  Leir  ved  Liungby,  i^/g  Mil 
sydvest  for  Kalmar, 

Den  svenske  Konge,  som  ellers  ikke  vilde  lade  de 
danske  Officerer  vederfares  Retfærdighed,  havde  dog 
Respekt  for  Rigsmarsken.  I  et  Brev  af  i.  Juli,  hvori 
han  vilde  overtale  Hertug  Georg  af  Lyneborg,  som  var 
i  Kong  Christians  Tjeneste,  til  at  forlade  de  Danske, 
skrev  han,  at  den  danske  Konges  Officerer  var  en  Hob 
unge,   uforsøgte  Karle,   som  af  Krigssager  lidet  kunde 

131  vide,  Steen  Maltesen  undtagen. 

Da  Kong  Carl  den  ii.  Juni  var  kommen  for  Kalmar, 
forsøgte  de  Danske  den  12.  at  møde  ham,  men  maatte 
efter  en  haard  Kamp  gaa  tilbage.  Siden  havde  Alt  her 
været  stille.  Den  svenske  Konge  ventede  paa  sin 
Marsk;  førend  Jesper  Krus  kom  med  sit  Corps,  vilde 
han  ikke  angribe. 

Saaledes  fik  Kong  Christian  Tid  til  at  forstærke  sig. 
Steen  Maltesen  havde  ved  at  binde  den  svenske  Marsk 
til  den  hallandske  Grændse  hindret  hans  Forening  med 
Kong  Carl  paa  et  Tidspunkt,  da  den  vilde  have  været 
skæbnesvanger  for  den  danske  Konge. 

I   Begyndelsen    af  Juli   naaedc   Gert   Rantzau    Chri- 

stianopel  og  drev  Fjenden  tilbage  over  Grændsen.  Da 
Forholdene  her  vare  ordnede,  indskibede  Kongen  sig 
med  Rantzau  og  sex  Compagnier  af  hans  Regiment  og 
kom  den  7.  Juli  til  Kalmar.  Og  friske  Tropper  til- 
trængtes haardt.  Kong  Christians  Folk,  som  stode  med 
det  velbefæstede  Slot  i  Ryggen  og  en  langt  overlegen 
Hær  foran  sig,  allarmeredes  stadig  af  de  Svenske;  hver 
Nat  i  denne  lange  Tid  maatte  de  være  kampberedte, 
ofte  under  stor  Mangel  paa  Proviant;  de  vare  over- 
ordentlig anstrængte^  og  den  ovenomtalte  Sygdom, 
»Kalmarsoten«,  bredte  sig  med  rivende  Hast  imellem 
dem.  Dagen  efter  at  Kongen  var  kommen  med  Folket 
fra  Vesthæren,  kunde  et  Parti  Soldater  forurolige  Fjen- 
den, og  en  større  Skærmydsel  forefaldt. 

Men  samme  Dag  lykkedes  det  den  svenske  Flaade- 
fører  Bjelkenstjerna,  da  Mogens  Ulfeldt  var  gaaet  til 
Gulland  med  Hovedflaaden  for  at  proviantere,  at  ankre 
i  Kalmarsund,  idet  den  danske  Eskadre  paa  kun 
fire  mindre  Skibe,  som  laa  ved  Kvarnholmen,  maatte 
trække  sig  tilbage,  da  fem  Skibe  under  Godske  Linde- 
now,  som  laa  ved  Stensø,  V4  Mil  Syd  for  Kalmar,  for 
Modvind  ikke  kunde  komme  den  til  Hjælp.  De  Svenske 
kunde  nu  tilføre  Slottet  Tropper  og  Proviant.  I  Da- 
gene omkring  den  14. — 15.  Juli  naaede  Jesper  Krus 
Kalmar,  og  nu  vilde  Kong  Carl  angribe,  inden  den 
danske  Marsk  kom,  som  jo  var  afmarscheret  c.  sex  Dage 
efter  den  svenske  og  havde  mindre  direkt  Vei.  Den 
svenske  Konge  havde  nu  henimod  20000  Mand,  hvori- 
blandt dog  mange  uøvede  og  slet  bevæbnede  Bønder. 

Kong  Christian  havde  vel  c.  8000  Mand. 

»Imorgen  holde  vi  Afregning  med  Eder!«  raabte  de 
svenske  Forposter  til  de  danske  om  Aftenen  den  16. 
Juli.  Den  næste  Morgen  lød  Kampsignalet,  og  Fjen- 
derne styrtede  frem,  baade  fra  den  svenske  Leir  og  fra 
Fæstningen,  indtoge  de  Danskes  Løbegrave  foran  Slot- 
tet og  trængte  ind  i  Byen,  som  var  besat  med  Godske 
Ahlefeldts  Regiment.  En  frygtelig  Kamp  udviklede  sig, 
og  de  Svenske  stak  Byen  i  Brand.  Men  de  søgte  for- 
gæves at  indtage  Voldene,  og  med  Hjælp  af  Flammerne, 
som  han  forbød  at  slukke,  tvang  Kong  Christian  til- 
sidst  den  langt  overlegne  Fjende  til  at  trække  sig  til- 
bage. 

De  Danske  havde  seiret  —  men  Hæren  var  i  den 
farligste  Stilling.  De  Svenske  vare  Herrer  paa  Søen; 
de  kunde,  hvilket  Øieblik,  de  vilde,  paany  angribe  fra 
begge  Sider,  og  Løbegravene  foran  Slottet  vare  i  deres 
Magt.  Med  Kalmar  By  var  ogsaa  næsten  hele  det  be- 
tydelige Forraad  til  Krigsfolket,  som  den  indeholdt, 
gaaet  op  i  Luer. 

Saasnart  man  den  næste  Dag  kunde  komme  frem  i 
den  nedbrændte  By,  lod  Kongen  opkaste  Skandser  til 
Dækning  mod  Fjenden.  Han  færdedes  selv  mellem  de 
arbeidende  Soldater,  og  han  tog  sig  af,  at  der  blev  sør- 
get for  de  Saarede.  Under  rastløs  Virksomhed  gik  Ti- 
merne. Da  kom  mod  Aften  en  Seilerskare  fra  Syd. 
Det  var  Rigsmarskens  Fodfolk,  som  sendtes  iforveien 
—  selv  stod  Steen  Maltesen  i  Christianopel  med  Rytte- 
riet  for    at   indskibe    det,    saasnart  Skuder  kunde  faaes. 

Nu  blev  det  muligt  for  Kong  Christian  at  forny 
Kampen.  Kl.  lo  vare  Skibene  ved  Stensø.  Kon- 
gen modtog  selv  Krigsfolket  paa  Strandbredden.  Det 
var  Christian  Friis,  Mourits  Galde,  Holger  Rosen- 
krands,  Jørgen  Lunge,  Peder  Hunemark  og  Thesen 
Parsow  med  deres  hvervede  Folk,  mest  Nederlæn- 
dere, dog  kun  c.  1000  Mand  ialt,  fordi  der  af  alle 
Compagnierne  var  udtaget  Mandskab  til  Forstærkning 
af  Besætningen  i  Christianopel.  Kongen  førte  dem 
strax  ind  i  Byen  og  opstillede  dem  til  Angreb  paa 
Løbegravene  foran  Slottet.  Den  øvrige  Hær  besatte 
Leirværkerne.  Før  Midnat  var  Alt  forberedt,  og  paa 
Slaget  12  løsnedes  et  Skud  som  Angrebssignal.  Med 
Førerne  i  Spidsen  kastede  Soldaterne  sig  mod  Løbe- 
gravene, trængte  strax  ind  i  Fjendens  Rækker  og  vandt 
efter  tre  Timers  haard  Kamp  med  stort  Mandefald,  især 
paa  svensk  Side,  Løbegravene  tilbage.  De  Svenskes  Tab 
angives  til  c.  600  Mand,  de  Danskes  til  c.  200. 

Dagen  efter  var  det  stille  paa  begge  Sider.  Kong 
Carl  vidste  ikke,  at  den  danske  Marsks  Fodfolk  var 
kommet;  han  lod  sende  Ryttere  ud  for  at  se  efter 
Steen  Maltesen. 

Marsken  og  Commissairerne  tik  Ordre   tra  Kongen 
af  22.,  lydende  paa,  at  med  de  første  Skuder,  der  kom,  132 
skulde    det    udenlandske   Rytteri    overføres,    derpaa    de 
andre   Faner;    Rigsmarsken    selv    skulde    blive   i    Chri- 
stianopel, til  de  sidste  Ryttere  kom  afsted. 

Til  vderligere  Held  for  de  danske  \'aaben  kom  i 
disse  Dage  Mogens  Ulfeldt   med  Hovedflaaden   til    Kai- 

marsund  og  trængte  i  Forening  med  Godske  Lindenow 
den  svenske  Flaade  bort,  saa  at  Slottet  igjen  var  af- 
skaaret  fra  al  Tilførsel.  Kong  Carl  trak  sig  da  om 
Natten  til  den  24.  tilbage  til  Ryssby. 

Steen  Maltesen  fik  nu  Ordre  til  at  tage  Landveien 
med  Rytteriet,  da  Fartøier  ikke  kunde  faaes.  Denne 
Vei  var,  som  vi  hørte,  spærret  af  de  Svenske,  og  et 
Øieblik  saa  det  ret  farligt  ud  for  Rigsmarsken.    Men  de 

133  Danske  i  Kalmar  havde  af  en  Lieutenant  fra  den 
svenske  Leir  ved  Liungby,  som  de  havde  fanget,  faaet 
Underretning  om  Forholdene,  og  Anders  Sinklar,  Peter 
Hundertmark  samt  flere  Befalingsmænd  med  deres 
Compagnier  sendtes  Marsken  imøde  og  banede  Vei  for 
ham,  saa  at  han  bragte  Rytteriet  til  Kalmar  uden  Tab. 

Slottet  trængtes  nu  haardt  af  de  Danske,  indtil  Com- 
mandanten,  Christer  Some,  da  Krudtet  var  næsten  op- 
brugt, overgav  Fæstningen  den   3.  August. 

Da  kort  efter  Øland  var  bleven  indtaget  uden 
Blodsudgydelse,  og  Kong  Christian  den  12.  havde 
modtaget    Indbyggernes    Hyldingsed,    fik    Rigsmarsken 

134  Ordre  til  at  tage  det  derværende  Krigsfolk  i  Ed  paa 
Kongens  Vegne.  Dette  foregik  den  16.  August.  Det 
blev   Steen  Maltesens   sidste   Hverv.     Da   han   kom  til- 

135  bage  til  Kalmar,  følte  han  sig  syg.  I  sin  tiltagende 
Svaghed  undlod  han  dog  ikke  at  følge  den  i  disse  Dage 
af  »Kalmarsoten«  døde  Peter  Hundertmarks  Lig,  da  det 
førtes  bort.  Men  strax  derefter,  da  han  kom  tilbage 
til  sit  Telt,  maattc  han  gaa  tilsengs.  Kongen  sendte  sin 
Livlæge,  Doctor  Gellius  Sascerides,  til  ham.     Men  Læ- 

gens  Raad  kunde  her  ikke  hjælpe.  Steen  Maltesen  for- 
nam, at  det  var  Alvor  og  gav  sig  under  »den  ypperste 
Doctors«  Haand.  Han  bad,  at  hvis  det  ikke  var  imod 
Guds  Villie  og  hans  egen  Salighed,  hans  Liv  da  maatte 
spares  og  hans  Førlighed  gjengives  ham ,  for  at  han 
kunde  tjene  Kongen  og  Riget  mod  dets  Fjender,  og 
ellers  begærede  han  ikke  mere  Liv.  Mange  Herrer  be- 
søgte ham  i  hans  Telt;  saaledes  Statholderen  i  Kjøben- 
havn,  Breide  Rantzau,  Gert  Rantzau,  Axel  Brahe,  Jacob 
Ulfeldt,  Eske  Brock,  Anders  Sinklar,  Jacob  Rosenkrands 
og  Flere.  Med  sin  Søstersøn,  Jørgen  Lunge,  havde 
han  en  lang  Samtale,  vistnok  om,  hvad  han  vilde  have 
besørget  efter  sin  Død. 

Sygdommen  —  det  var  »Kalmarsoten«  —  tog  hurtigt 
til,  og  Rigsmarsken,  flyttedes  ind  paa  Kalmar  Slot.  Han 
lod  nu,  den  22.  August,  Hofpræsten,  M.  Erik  Andersen, 
hente  til  sig.  Samme  Dag  besøgte  ogsaa  hans  Venner 
ham  igjen  og  talte  trøstende  Ord  til  ham  af  Skriften. 
Han  svarede  dem  frimodigt  og  bekjendte  sin  Tro;  saa 
sang  han  Davids  103.  Salme  og  bad  Breide  Rantzau  og 
Jacob  Ulfeldt,  om  de  vilde  hjælpe  ham  at  synge,  hvilket 
de  ogsaa  gjorde.  Kl.  10  om  Aftenen  toge  Herrerne 
Afsked  med  ham  med  stor  Bedrøvelse. 

Siden  bad  han  for  sin  trofaste  Hustru  og  lod  sine 
Folk  synge  for  sig.    Ved  Midnat  hensov  han  stille. 

Da  Kongen  af  Jørgen  Lunge  var  bleven  underrettet 
om  Rigsmarskens  Død,  kom  han  samme  Dag  selv  til 
Slottet,  og  det  forordnedes,  at  den  Døde  skulde  føres 
til  Sølvitsborg  paa  en  af  de   kongelige  Jagter.    Kongen 

med  Hertugen  af  Lyneborg  samt  andre  tilstedeværende 
Oberster,  Adelsmænd,  Hofsinder  og  Captainer  fulgte  til 
Jagten,  hvor  Kisten  blev  indsat,  og  det  danske  Løsen 
blev  skudt  fra  Kalmar  Slot. ' 

Fra  Sølvitsborg  gik  Sørgetoget  til  Aahus,  hvor  Svo- 
geren Christian  Barnekow  med  sin  Hustru  mødte  og 
fulgte  til  Vidskøfle  og  derfra  til  Løberød.  Bisættelsen 
fandt  Sted  i  Lund  den   i.  Oktober. 

Senere  førtes  Steen  Maltesens  Støv  til  Gaardstange 
Kirke  —  som  var  Sognekirke  til  Hviderup  —  hvor  Fru 
136  Anna  1622,  samtidig  med  at  Kirken  undergik  en  Re- 
stauration, lod  opføre  et  skønt  Gravcapel  for  sin  Ægte- 
fælle. Capellet,  som  ligger  paa  Kirkens  Nordside,  er 
firkantet  med  et  tvedelt  Spidsbuevindu  mod  Nord;  Gav- 
lene have  fint  tilhuggede  Ornamenter  i  Sandsten.  I 
Kælderen  derunder  er  Gravrummet.  Midt  paa  Capellets 
Gulv  var  den  c.  8V2  Fod  lange  og  c.  6  Fod  brede  Grav- 
sten lagt,  som  i  en  stor  Oval,  omgivet  af  Steen  Malte- 
sens og  Anna  Brahes  32  Ahnevaabner  i  ophøiet  Ar- 
beide,  har  følgende  Indskrift: 

»Her  ligger  begravet  ærlig  og  velbyrdig  Sthen  Mal- 
thessøn  til  Holmgaard,  Danmarks  Riges  Raad,  Marsk  og 
Feltmarskalk,  som  hensovede  udi  Herren  paa  Kalmars 
Slot  Anno  161 1  den  22.  August  udi  sit  Alders  59. 
Aar;  samt  hans  elskelige  Hustru,  ærlig  og  velbyrdig  F. 
Anne  Brahe  til  Løberød,  som  hensovede  udi  Herrens 
Paakaldelse  paa  Løberød  Anno  1635  den  28.  Juli  udi  sit 
Alders  59.  Aar.     Ere  nu  baade  udi  Hvile:  Sjælene  udi 

Herrens  Haand,  Legemerne  herunder  forventer  med 
alle  Guds  Børn  en  glædelig  Opstandelse.  Enten  vi 
leve,  eller  vi  dø,  da  ere  vi  Herrens.     Rom.   14.« 

Capellet  afdeles  fra  Kirken  ved  to  Døre  og  derover 
et  Felt  med  bibelske  Fremstillinger,  alt  gennembrudt 
Arbeide  i  Egetræ,  herligt  udført  af  den  udmærkede 
Billedskærer  Jacob  Kremberg.  Over  Dørene  staa  bibel- 
ske Indskrifter.  Paa  Omramningen  foroven  ses  Steen 
Maltesens  og  Anna  Brahes  Ahnevaabner  i  Farver.  Det 
øvre  Parti  af  dette  Kunstværk  er  gjengivet  omstaaende. 

Gravstenen  er  nu  indsat  i  Capellets  vestre  Indrevæg. 
Næsten  hele  den  østre  Væg  optages  af  et  Mindesmærke 
i  Sand-  og  Kalksten  samt  Marmor,  som  er  gjengivet 
omstaaende.  Fremstillingen  paa  den  nederste  Afdelings 
firkantede  Tavle  antages  at  hentyde  til  Steen  Maltesens 
Liv.  Krigeren  i  Forgrunden  er  t3'det  som  ham  selv. 
Han  peger  op  mod  en  Engel,  som  holder  et  Kors 
i  den  venstre  Haand  og  en  Krands  i  den  høire.  I 
Baggrunden  tilvenstre  ses  et  Slag,  som  synes  at  staa 
i  Forbindelse  med  Krigerens  Gestus.  Over  denne  Af- 
deling læses:  Virtute  et  consilio.  Fortes  enim  fortuna 
juvat.     Ergo  sustine  et  abstine. 

Over  Mindesmærkets  øverste  Afdeling  læses  Jesu 
Ord.  Joh.   II,  25. 

Anna  Brahe  var  kun  ^5  Aar,  da  hendes  Husbond 
døde.  Hun  opdrog  og  sørgede  for  sine  Søsterbørn, 
som  tidligt  mistede  deres  Forældre.  Baade  paa  Løbe- 
rød og  paa  Hviderup  opførte  hun  nye  Hovedbygninger; 
i  Gaardstange  oprettede  hun  et  Hospital,  og  Kirken  lod 

hun  altid  mere  og  mere  udsmykke.  Efter  hendes  Død, 
som  indtraf  24  Aar  efter  hendes  Ægtefælles,  da  hun 
netop  havde  naaet  hans  Alder,  fandtes  i  hendes  Testa- 
137  mente  ved  den  til  hendes  Ligprædiken  bestemte  Text 
disse  Ord  med  hendes  egen  Haand:  »Anno  161 1  den 
22.  August  kaldte  Gud  min  gode  salige  Husbond  fra 
mig;  Gud  give  ham  den  evige  Ro  og  Glæde  og  unde 
mig  snarHg  at  finde  ham  der.« 

Epitaphict  i  Steen  Maltesens  Capel. 

